
Увод 
Агенција за лекове и медицинска средства Србије (у даљем тексту: Агенција) основана је 1. октобра 2004. године на основу Закона о лековима и медицинским средствима („Службени гласник РС“, број 84/2004).

У складу са Законом о лековима и медицинским средствима („Службени гласник РС“ број 30/2010, 107/2012, 113/2017-др. закон и 105/2017-др. закон), Законом о медицинским средствима („Службени гласник РС“ број 105/2017), Законом о јавним агенцијама („Службени гласник РС“ број 18/2005, 81/2005-испр. и 47/2018), уважавајући политику квалитета, мисију, визију и принципе на којима се заснивају радни процеси: друштвена одговорност, лидерство, поверење и квалитет, припремљен је Програм рада Агенције за 2022. годину. 

Активности које се обављају у Агенцији односе се на послове пре издавања дозволе за лек, односно регистрације медицинског средства и активности које се обављају током и после пуштања у промет лекова и медицинских средстава.
Основне активности Агенције 
У складу са Законом о лековима и медицинским средствима („Службени гласник РС”, бр. 30/2010, 107/2012, 113/2017 – др. закон и 105/2017-др. закон), Агенција за лекове и медицинска средства Србије је надлежна да:

1) издаје дозволе за лек, одлучује о измени и допуни, обнови и преносу, као и престанку важења дозволе за лек;
2) врши упис медицинског средства у Регистар медицинских средстава, одлучује о измени и допуни, обнови уписа, као и брисању медицинског средства из Регистра медицинских средстава;
3) врши упис у Регистар традиционалних биљних лекова, односно упис у Регистар хомеопатских лекова;
4) издаје дозволе за спровођење клиничког испитивања лека и медицинског средства, одлучује о измени и допуни дозволе, односно протокола о спровођењу клиничког испитивања лекова, доноси одлуке у вези са пријавом клиничког испитивања, врши контролу спровођења клиничког испитивања;
5) прати нежељене реакције на лекове (у даљем тексту: фармаковигиланца), као и нежељене реакције на медицинска средства (у даљем тексту: вигиланца медицинских средстава);
6) издаје уверења за потребе извоза лекова и медицинских средстава у складу са препорукама Светске здравствене организације;
7) одобрава увоз лекова и медицинских средстава за лечење одређеног пацијента или групе пацијената, као и лекова или медицинских средстава за научна и медицинска истраживања;
8) врши категоризацију лекова, односно медицинских средстава;
9) одобрава оглашавање лекова и медицинских средстава;
10) врши прикупљање и обраду података о промету и потрошњи лекова и медицинских средстава;
11) даје информације и предлоге за рационално коришћење лекова и медицинских средстава;
12) повезује се са међународним мрежама информација о лековима и медицинским средствима и са агенцијама надлежним за лекове и медицинска средства и њиховим асоцијацијама;
13) учествује у планирању и спровођењу систематске контроле лекова и медицинских средстава и узимању случајних узорака из промета;
14) даје мишљења за увоз и извоз узорака ћелија, односно ткива за поступак клиничког испитивања лекова;
15) врши контролу квалитета лекова и медицинских средстава;
16) припрема стручне публикације из надлежности Агенције;
17) врши и друге послове, у складу са законом.
Послове из тачки 1)-10) и тачки 12)-14) Агенција врши као поверене послове.
Почетком примене новог Закона о медицинским средствима 02. децембра 2018. године,  престао је да важи Закон о лековима и медицинским средствима („Службени гласник РС”, бр. 30/2010 и 107/2012) у делу којим се уређују медицинска средства за хуману употребу.
У складу са Законом о медицинским средствима („Службени гласник РС”, бр. 105/2017), Агенција за лекове и медицинска средства Србије је надлежна да:

1) врши регистрацију медицинског средства, измене и допуне, продужење регистрације, као и брисање медицинског средства из Регистра медицинских средстава; 

2) води Регистар произвођача, односно овлашћених представника произвођача (у даљем тексту: Регистар произвођача), врши измене и допуне и брисање из Регистра произвођача;

3) одобрава спровођење, измене и допуне одобрења о спровођењу клиничког испитивања, потврђује пријаву клиничког испитивања и одобрава увоз производа за клиничко испитивање у складу са овим законом, као и да врши контролу спровођења клиничког испитивања;
4) врши оцењивање усаглашености медицинског средства са захтевима монографије Националне фармакопеје, као и важеће Европске фармакопеје или интернационалне фармакопеје; 

5) врши признавање иностраних исправа и знакова усаглашености;

6) врши техничку процену медицинског средства на тржишту са захтевима монографије Националне фармакопеје, као и важеће Европске фармакопеје или интернационалне фармакопеје, као и са захтевима стандарда и метода произвођача;

7) врши праћење медицинског средства на тржишту, спроводи вигиланцу и учествује у планирању и спровођењу систематске контроле медицинских средстава и узимању случајних узорака са тржишта;

8) одобрава увоз медицинског средства за лечење одређеног пацијента или групе пацијената, увоз медицинског средства као донације или хуманитарне помоћи, односно програма донације у Европској унији, медицинског средства за научна истраживања, као и у случају ванредне ситуације, у складу са законом;

9) врши контролу промотивног материјала за оглашавање медицинског средства, на предлог Министарства;

10) врши прикупљање и обраду података о промету и потрошњи медицинских средстава;

11) утврђује статус производа, односно утврђује да ли је одређени производ медицинско средство;

12) даје мишљење о класификацији и категоризацији медицинског средства, на захтев Министарства; 

13) сарађује са међународним мрежама информација о медицинским средствима и са агенцијама надлежним за медицинска средства и њиховим асоцијацијама;

14) даје одобрење за увоз и извоз узорака ћелија, односно ткива за поступак клиничког испитивања;

15) издаје Free sale certificate за медицинско средство које је стављено на тржиште или у употребу;

16) врши информисање опште и стручне јавности, као и континуирану медицинску едукацију, у складу са законом, и припрема и издаје стручне публикације из надлежности Агенције;

17) даје стручне савете на захтев правних или физичких лица у вези са: 
(1) преводом упутства за употребу и обележавањем медицинског средства,

(2) разврставањем медицинског средства у класу и категорију медицинског средства;

18) врши и друге послове, у складу са законом.

Послове из тачака 1), 3), 4), 5), 6), 8), 11) и 14)  Агенција врши као поверене послове.

Мисија и визија Агенције
Наша мисија је да допринесемо остваривању основног људског права за приступ квалитетним, безбедним и ефикасним лековима и медицинским средствима, као и да промовишемо и унапредимо здравље људи и животиња кроз:

· издавање дозвола за стављање у промет квалитетних, безбедних и ефикасних лекова и медицинских средстава,

· пружање адекватних информација заинтересованим странама, како би употреба лекова и медицинских средстава била безбедна и рационална и

· контролу квалитета лекова и медицинских средстава, која је у потпуности усаглашена са свим националним и међународним законима и стандардима.

Наша визија је да будемо модерна, ефикасна и друштвено одговорна институција, која израста у лидера региона југоисточне Европе.

Своју визију остварујемо кроз ефективне и ефикасне процесе у оквиру система менаџмента, усаглашеног са захтевима ISO 9001:2015, ISO 14001:2015, ISO 27001:2013 и ISO/IEC 17025:2017 тако што:
· успостављамо и одржавамо високе стандарде у поступку процене документације, контроле квалитета и пружању адекватних информација; 
· континуирано учимо и развијамо компетентност запослених; 
· континуирано побољшавамо интегрисани систем менаџмента са крајњим циљем побољшања наших услуга и позитивног учинак у заштити животне средине, укључујући спречавање загађења и посвећеност испуњавању обавеза за усклађеност; 
· изградили смо развијену организациону културу и препознатљив имиџ, водећи рачуна о безбедности информација са којима располажемо, као и са информацијама које пласирамо и
· следимо лидерску улогу руководства у остварењу визије.

Верујемо да својом снагом можемо да одговоримо на све изазове. Са корисницима и друштвеном заједницом развијамо партнерски однос кроз који све укључене стране имају корист.
Осврт на Стратешки план АЛИМС за период 2019-2028. 
У новембру 2018. године одобрен је  Стратешки план АЛИМС  за период  2019-2028.           У овом документу дефинисана су четири основна стуба развоја, односно стратешки циљеви за наредну деценију:

Осврт на Развојни план АЛИМС за период 2019-2023. 
Развојни план Агенције за период 2019-2023.  одобрен је  такође у новембру 2018.           У овом документу  дефинисано је следећих 5 стратешких циљева:

Наведени стратешки циљеви су основ за разраду и елаборат кроз једногодишње циљеве дефинисане Програмом рада који ће се у наредним годинама ослањати пре свега на практичне аспекте Развојног плана Агенције.
Циљеви АЛИМС за 2022. 
Агенција за лекове и медицинска средства Србије, као национални компетентни ауторитет за лекове и медицинска средства, осигураће да и у наредном периоду поступак процене квалитета, ефикасности и безбедности лекова и регистрације медицинских средстава, буде у функцији остварења примарног циља Агенције – осигурати да су пацијентима у Србији доступни сви потребни лекови и медицинска средства, у циљу унапређења јавног здравља, поштовањем највиших стандарда у раду регулаторних ауторитета у Европи.

Полазећи од већ остварених позитивних резултата у регулаторној перформанси, као и од активности које су започете у претходним годинама, а у складу са важећим стандардима у професионалној перформанси развијених агенција у земљама Европске уније, Агенција за лекове и медицинска средства Србије дефинисала је следеће циљеве за 2022. годину:

· Током 2022. године посебна пажња биће посвећена анализи и унапређењу регулаторне перформансе свих организационих целина Агенције, које раде на повереним пословима, како би се максимално искористио интерни стручни капацитет у поступку процене документације. Агенција ће детаљним планирањем приоритета осигурати да се настави позитивна пракса, успостављена током претходних година, која се односи на дефинисање адекватних програма рада свих целина. Остварење овог циља биће осигурано и правилним планирањем обука кадрова, кроз План стручног усавршавања, како би се развијале потребне компетенције запослених. Ово се нарочито односи на континуирано усавршавање у евалуацији иновативних, биолошких и имунолошких лекова, са посебним освртом на вакцине, специфичне фармацеутске облике (трансдермални фластери, инхалациони препарати, нове формулације са модификованим ослобађањем, импланти, доставни системи, итд.), различите типове захтева (нпр., биолошки сличан лек, фиксне комбинације, лекови са добро познатом употребом активне супстанце) и процедуре процене које захтевају хитност у поступању (превенција и терапија Ковид 19). Такође,  односи се и на континуирано усавршавање из области нове ЕУ регулативе медицинских средстава, односно области медицинских средстава, донете  2017. године (регулативе која је  заменила досадашње три директиве којима се  уређивала област медицинских средстава) и чија пуна примена је предвиђена од маја 2021. године, за општа и AIMD медицинска средства, односно од 2022. године за in vitro дијагностичка медицинска средства.  

· У наредној години биће настављена контрола поштовања успостављених процедура за сертификоване и акредитоване системе (интерне провере) и спровођење иницираних корективних мера, као и имплементација препорука за побољшање које су инициране током интерних и екстерних провера обављених у 2021. години. Током 2022,  очекују се  ресетрификациона провера за ISO 27001  и ISO 14001,  и редовна надзорна провера за ISO 9001 које ће спровести међународно сертификационо тело. У плану је и  надзорна провера усаглашености за захтевима стандарда ISO/IEC 17025  од стране  Акредитационог тела Србије. 

-      У 2022. години планирано је спровођење обука за системе  менаџмента који су сертификовани у Агенцији, за све запослене.  У складу са захтевима стандарда, обуке ће бити континуираног карактера.
· Обука за системе менаџмента у Агенцији подељена је на два нивоа:  први ниво, односно ниво руковођења (доношења одлука)  са циљем  унапређења знања руководилаца у вези са захтевима стандарда,  што би допринело сталном унапређењу  пословних процеса Агенције и  други ниво, односно ниво  запослених (извршења послова)  са циљем  спровођења   детаљних обука  за примену поступака система менаџмента  који се односе на послове који запослени обављају на одређеном радном месту. 

· Агенција је у претходним годинама препознала потребу за јачањем кризног менаџмента, извршена је  ревизија процедуре Управљања континуитетом пословања, врши се редовна ревизија Плана континуитета пословања и у том смислу, током 2022. године наставиће се са активностима  за унапређење   капацитета  Агенције за управљање кризним ситуацијама.  Посебна пажња биће  усмерена на квалитетнију анализу ризика, чему треба да  допринесе и планирана обука руководилаца на тему Унапређење методологије управљања ризиком у Агенцији. Планира се и финализирање документа План поступања Агенције у кризним и ванредним ситуацијама, План поступања Агенције у току пандемије грипа, План комуникације, као и формирање тимова за управљање кризним ситуацијама 

· Агенција је као једна од кључних институција здравственог система Републике Србије укључена у велики број  различитих пројеката што ће се наставити и у 2022. години.  Пројекти се односе како на пројекте које је покренула сама Агенција са циљем унапређења својих услуга, тако и на пројекте на националном нивоу, пројекте сарадње са институцијама ЕУ и међународним институцијама.  У току 2022. године, планиране су активности за унапређење пројектне методологије са циљем ефикасног планирања и праћења имплементације пројеката, формирању одговарајућих пројектних тимова за припрему  пројеката, планирање и спровођење активности  и праћењу свих фаза  реализације 

· Агенција ће током 2022. године наставити са одржавањем успостављених механизама у регулаторном систему који се односе на вакцине и хумане лекове и размотрити могућности за имплементацију нових, у складу са добром регулаторном праксом СЗО. Агенција је у 2021. години радила на реализацији  иницијатива на којима је потребно наставити рад и у 2022. години, а које су усмерене на дефинисање, допуну и документовање регулаторних  функционалних механизама у свим сегментима Националног регулаторног ауторитета (НРА) Србије (Агенција за лекове и медицинска средства Србије, Одељење инспекције за лекове, медицинска средства, психоактивне контролисане супстанце и прекурсоре Министарства здравља и Институт за јавно здравље Србије „Др Милан Јовановић Батут“).

-
У 2022. години,  Национална контролна лабораторија ће наставити са  унапређењем услуге контроле квалитета лекова и техничке процене медицинских средстава.  Овај циљ ће се остваривати кроз предузимање мера за скраћење рокова за издавање сертификата анализе, дигитализацију процеса у НКЛ, активно учешће запослених у НКЛ у планирању и набавци ресурса, правовремено спровођење Валидационих планова, ажурирање регистрационе документације и других прописа,  повећање броја запослених, као и одржавање и проширење њихових компетенција.

-
Током наредне године планира се даље унапређење међународне сарадње и умрежавања са другим званичним лабораторијама за контролу лекова (ОМЦЛс) и Европским директоратом за квалитет лекова и бригу о здрављу  (ЕДQМ), кроз учешће запослених из НКЛ у раду експертских и радних група Европске фармакопеје, развоју и мониторингу хемијских референтних супстанци (CRS) Европске фармакопеје, као и учешћу НКЛ у разним студијама које организује ЕДQМ (ПТС, МСС итд.). 

-
Посебна пажња биће посвећена даљем  унапређењу акредитованог система менаџмента. Планира се одржавање успешно успостављеног система заштите животне средине (EMS)  и управљања опасним материјама и опасним отпадом.  Посебна пажња биће усмерена на детаљну анализу ризика и прилика, у циљу идентификовања критичних тачака у систему, као и места за потенцијална побољшања.

· У 2022. години планирано је унапређење надзора над тржиштем лекова и медицинских средстава, кроз ефикасније спровођење систематске контроле, као и детаљније дефинисање активности у борби против фалсификованих лекова, са акцентом на набавку нове опреме.
· Очекује се унапређење сарадње са инспекцијом Министарства здравља и носиоцима дозволе за лек по питању процеса дефекта квалитета, као и едукација запослених у НКЛ везано за спровођење процедуре о дефекту квалитета. 

· Фармаковигиланца хуманих лекова

-
Унапређење спонтаног пријављивања нежељених реакција на вакцине у сарадњи са Институтом за јавно здравље Србије „ Др Милан Јовановић Батут“. Имајући у виду да је фармаковигиланца вакцина област која је делом надзирана и од стране Института за јавно здравље Србије „ Др Милан Јовановић Батут“, Агенција ће у наредној години радити на унапређењу сарадње са овом институцијом кроз реализацију потписаног протокола о сарадњи.

-
Јачање сарадње са носиоцима дозвола у циљу побољшања њиховог локалног система фармаковигиланце и активности у управљању ризиком у Србији, укључујући брзо доношење и спровођење безбедносних мера, обавештавање и управљање кризним ситуацијама. 

-
Нарочито ће се радити на унапређењу процеса одобрења безбедносних варијација које су последица арбитражних поступака, управљања сигналима или процене PSUR докумената.

-
Развијаће се и систем кореспонденције са носиоцима дозвола у смислу ажурирања постојећих и објављивања нових упутстава носиоцима дозвола и образаца за достављање података и извештаја у области фармаковигиланце.

-
Планира се даље унапређење процеса управљања пријавама нежељених реакција на лекове.
· Успостављање система фармаковигиланце ветеринарских лекова
· У току 2022. године спроводиће се законом дефинисане активности на успостављању система фармаковигиланце ветеринарских лекова, што ће између осталог подразумевати едукацију носилаца дозволе за лек о основним принципима, значаја и неопходности фармаковигиланце ветеринарских лекова. Наставиће се рад на унапређењу сарадње са релевантним институцијама и субјектима у оквиру законом дефинисаних поступака и активностима на успостављању система фармаковигиланце ветеринарског лека, на предлог законодавца.  

· Систем вигиланце медицинских средстава

· У току 2022. године наставиће се са активностима на едукацији произвођача и овлашћених представника произвођача, као и здравствених радника о основним принципима вигиланце медицинских средстава и значају пријављивања инцидената насталих применом или употребом медицинских средстава.

· Успостављање система праћења медицинских средстава на тржишту (Surveillance):  У току 2022. године наставља се са успостављањем и развојем система и процедура за праћење медицинских средстава на тржишту (Surveillance), односно медицинских средстава после стављања на тржиште (Post market surveillance)- као обавезу произвођача, односно овлашћених представника произвођача и тржишни надзор (Market surveillance), као активности које се спроводе и мере које предузимају Министарство здравља и Агенција како би се проверило и обезбедило да медицинска средства буду усаглашена са основним захтевима, као и да не угрожавају здравље, сигурност или било који други аспект заштите општег интереса (спровођење систематске контроле медицинских средстава и сл.).



· Током 2022, године радиће се на даљем развоју, одржавању и унапређењу новог информационог система за медицинска средства базираног на дигиталној трансформацији пословних процеса и биће настављен пројекат развоја новог система базираног на дигиталној трансформацији пословних процеса за лекове у хуманој и ветеринарској медицини, као и пројекат увођења еCTD (electronic Common Technical Dossier) формата електронске документације. Планиран је наставак и унапређење рада на одржавању рачунарске мреже и безбедности исте, који је један од неопходних елемената у имплементацији захтева стандарда ISO 27001:2013. Имајући у виду да Агенција препознаје значај отворености података, у 2022. години ће наставити са спровођењем  активности које се односе на отварање података као и израдом АПИ сервиса, а у циљу побољшања транспарентности у широј јавности. 

· У 2022. години биће настављено одржавање еУслуга у оквиру пројекта електронског подношења захтева клијената, који је клијентима омогућио да електронским путем подносе захтеве за  добијање дозволе за лек,  допуну документације и слично, са пратећом документацијом.  Осим тога,  настављају се активности у 2022. години око интеграције новог информационог система АДИС базираног на дигиталној трансформацији пословних процеса за лекове и медицинска средства у хуманој и ветеринарској медицини са порталом еУправе, порталом отворених података, као и са ЕРП системом.

·  Активности везане за дигитализацију пословних процеса кадровске и финансијске функције  кроз примену еФактуре, еКадрова и еАрхиве такође се настављају и у  2022. г.

· У 2022. г. радиће се на имплементацији активности које су усвојене Стратегијом односно Програмом за дигитализацију здравства РС и акционим планом за дигитализацију здравства Републике Србије,  а односе се на интеграцију података о лековима и медицинским средствима преко апликација и АПИ сервиса са ИЗИС-ом, системима здравствених установа, апотека, системима РФЗО, Батут, Министарство здравља и осталих релевантних институција, а у циљу обезбеђивања транспарентности података о лековима и медицинским средствима како здравственим радницима, тако и грађанима наше земље.

· У 2022. години наставља се са активностима интеграције АЛИМС-а и Управе за ветерину, а везано за промет и потрошњу ветеринарских лекова , нарочито из групе антибиотика у Републици Србији.

· Као и у претходним годинама, планирано је да се и у 2022. години настави са унапређивањем и продубљивањем већ конкретне и делотворне сарадње пре свега са регулаторним телима из окружења, али и на ширем плану, са онима из даљих земаља Европе и целог света са којима постоје заједнички интереси у оквиру кадровских капацитета Агенције у области међународне сарадње. Ова сарадња се на билатералном плану базира на потписаним бројним уговорима и меморандумима о разумевању и сарадњи између Агенције и других институција, и предвиђено је да се она даље развија, укључујући и анексе постојећих споразума и потписивање нових споразума који прате и опредељење и приоритете у спољњој политици Републике Србије. Планирано је одржавање и унапређење поменуте билатералне сарадње у оквиру постојећих уговора и споразума о сарадњи са агенцијама у Европи и свету. 
· На плану мултилатералне сарадње наставиће се сарадња са Европским директоратом за квалитет лекова и бригу о здрављу (European Directorate for the Quality of Medicines & Healthcare - EDQM) Савета Европе (Council of Europe – CoE), Светском здравственом организацијом - СЗО (World Health Organisation) и институцијама Европске уније, пре свега Европском агенцијом за лекове (European Medicines Agency – ЕМА), и организацијом Директори агенција за лекове (Heads of Medicines Agencies – HMA) и другим међународним телима. Међународна сарадња ће се одвијати поред размене информација, координацију и наступе на скуповима, студијске боравке и мисије, и кроз разне врсте пројеката који пре свега имају за циљ изградњу капацитета Агенције и њеног рејтинга у другим земљама и на међународном плану и спремност на реаговање на кризне ситуације. 

· У 2022. години планирано је јачање кадровских капацитета Агенције, како у погледу броја запослених,  тако и у погледу стручног усавршавања и подизању и развоју  компетенција запослених.

· Развој људских ресурса у Агенцији у 2022. години биће један од приоритета како би се остварио потребан ниво компетенција запослених способних да обезбеде поштовање прописаних рокова, квалитетно и благовремено решавање захтева корисника услуга, као и да стручно одговоре на увођење нових и проширивање постојећих надлежности Агенције а у циљу заштите здравља грађана, квалитетног функционисања здравственог система и задовољства корисника услуга Агенције. 

· Током 2022. године наставиће се спровођење поступка свих облика евалуације у Агенцији са посебним акцентом на годишњи састанак евалуације,  где ће се применом модела компетенција радити на процени и подизању компетенција сваког запосленог уз обавезну процену остварених циљева у претходној години, одређивању нових циљева као и планирању едукација а све у складу са развојним циљевима Агенције. 

· Едукације запослених ће се спроводити према одобреном Плану образовања, стручног усавршавања и стручног оспособљавање запослених у Агенцији за 2022. годину,  који настаје на основу квалитетно спроведеног годишњег састанака евалуације у Агенцији.

· Свако радно место у Агенцији биће обухваћено посебном обуком која се спроводи према захтевнима радног места на коме запослени ради и описа послова дефинисаних за свако радно место.  Циљ посебне обуке је оспособљавање запосленог за све послове радног места, у складу са тренутно важећим правилима процесима и системима рада који се поштују и спроводе на том радном месту.  Посебна обука спроводи се у складу са планом за сваког новог запосленог, за сваког запосленог који је променио радно место, тј. прешао са једног радног места на друго радно место у Агенцији и за сваког запосленог за кога се утврди да је неопходно да поново прође кроз део или цео процес посебне обуке. 

· Запослени који раде у људским ресурсима у Агенцији радиће на развоју система управљања компетенцијама који ће бити у могућности да предвиди промене у захтевима посла, испрати најновије методе и захтеве у раду као и да одговори захтевима корисника услуга Агенције. 

Редовне активности, унапређења и реализација циљева у 2022. години 
1. Центар за хумане лекове
A) Редовне активности и унапређење услуга 

На основу достављених података из Система за електронско управљање регулаторном документацијом (СУД) формиран је графикон на коме је приказан однос броја примљених и обрађених захтева за издавање дозвола за хумане лекове. 

На ефикасност у смислу односа броја примљених и обрађених захтева за све поступке у Центру за хумане лекове у току 2021. године утицао је са једне стране начин рада – како запослених у Агенцији тако и подносилаца захтева – у смислу даљинског рада али и отежане комуникације на националном и глобалном нивоу.

У 2021. години, побољшан је тренд броја решених у односу на број примљених захтева за издавање дозволе за лек, како је приказано на графикону број 1.  У 2022. години, планира се одржавање баланса са фокусом на доступност приоритетних лекова  у погледу решавања поднетих захтева у законом предвиђеним роковима.

Графикон бр. 1: Број примљених и обрађених захтева за издавање дозволе за хумане лекове

*подаци до 31.10.2021. уз апроксимацију до краја године

(Број обрађених захтева укључује и захтеве који су примљени у претходној календарској години)

Прегледом захтева за обнову дозволе у 2021. години примећена је промена одрживости односа броја решених у односу на број примљених захтева.  У 2022. години планира се решавање поднетих захтева у складу са законски дефинисаним роком, а у односу на број примљених захтева (графикон бр. 2).

Графикон бр. 2:  Број примљених и обрађених захтева за обнову дозволе за хумане лекове

*подаци до 31.10.2021. уз апроксимацију до краја године 
(Број обрађених захтева укључује и захтеве који су примљени у претходној календарској години)

Имајући у виду изазове са којима се ЦХЛ суочио у току 2021. године у делу организације задатака, на графикону бр. 3 приказан је тренд пријема захтева за издавање дозволе за лек односно обнову дозволе у периоду  2016 - 2021. година. 

[image: image4]
Графикон бр. 3:  Однос броја примљених захтева за регистрацију и обнову дозволе за хумане лекове  по годинама, са приказаним линеарним трендом и апроксимацијом до краја 2021. године.

Спрам приказаног тренда, очекује се да број захтева за издавање дозволе за лек у 2022. години буде између 300 и 350 захтева, док се број захтева за обнову дозволе очекује у нивоу од око 800 захтева, што ће представљати посебан изазов у организацији рада у оквиру ЦХЛ.
Анализом података за измене и допуне дозволе за хумане лекове (у даљем тексту: варијације), утврђено је да се у 2021. години тренд односа броја примљених и броја решених захтева није побољшао у односу на претходне  године.  У 2022. години планира се тренд смањења укупног броја нерешених захтева за варијације, као и даља сарадња са носиоцима дозволе у погледу приоритизације решавања захтева, а у односу на потребе пословања и обезбеђења континуитета снабдевања. Наиме, у току 2016. године у договору са групацијама носилаца дозволе за лек (ПКС – Групација домаћих произвођача лекова и Групација носилаца дозвола, ИНОВИА и Генезис), направљена је анализа динамике подношења захтева за варијације, динамике решавања, учешћа појединачних групација у укупном броју поднетих захтева за варијације, као и капацитет ЦХЛ за решавање варијација, узимајући у обзир број проценитеља, број захтева за регистрацију и обнову и реализације у претходном трогодишњем периоду. Како је било извесно да значајног повећања броја проценитеља неће бити, а да решавање одређених поднетих захтева за варијације има утицај на планирање редовног снабдевања, а с тим у вези је  значајан и за јавно здравље, успостављен је систем тзв. „циклуса приоритетних варијација“. До краја октобра 2021. године укупно је реализовано тринаест таквих циклуса. Према проценту учешћа у предатим захтевима за варијације, свака од три асоцијације добила је одређени проценат у задатом броју приоритетних захтева за период од три месеца, док су носиоци дозволе за лек који нису у асоцијацијама укључени по истом принципу, али кроз директну комуникацију са ЦХЛ путем појединачних и-мејлова. Тако је на транспарентан начин омогућено боље планирање активности како у оквиру ЦХЛ, тако и  код самих носиоца  дозвола. На почетку 2022. године, након анализе резултата рада у 2021. години, на захтев носилаца планира се нова анализа која ће или потврдити или променити претходно успостављене квоте и/или динамику.
Могућност груписања варијација олакшала је процес припреме и процене документације и у складу је са регулативом ЕУ. На графикону број 4  број примљених и решених варијација приказан је према броју предмета тј. према броју захтева који су доступни у Систему за електронско управљање регулаторном документацијом (СУД).
Такође, сходно изменама подзаконског акта - Правилника о изменама и допунама Правилника о садржају захтева и документације, као и начину добијања дозволе за стављање лека у промет („ Службени  гласник РС”, бр. 72/2018 од 28.09.2018) и одредби  члана 34 које дају прелазни период од највише 3 године носиоцима дозволе за лек да за дозволе издате на основу важећег Сертификата о усклађености активне супстанце са монографијом Европске фармакопеје (CEP) за исту доставе важећи ГМП сертификат према члану 13, став 1, тачка 5) поменутог Правилника, планира се да се током 2022. године сачини и објави Упутство носиоцима дозволе за пријаву тих варијација као и означавање истих тако да се могу разматрати у Фармацеутском сектору као посебно означене и без одлагања. Доношењем Правилника о обрасцу лекарског рецепта, начину издавања и прописивања лекова („Службени гласник РС", бр. 74/2018 и 87/2018) прецизније су одређене одредбе члана 53, Закона о лековима и медицинским средствима („Службени гласник РС“ број 30/2010, 107/2012, 113/2017-др. закон и 105/2017-др. закон) о подкатегорији лекова на рецепт које је такође потребно одредити кроз решења Агенције.


[image: image5]
Графикон бр. 4: Број примљених и обрађених захтева за измене и допуне дозволе за хумане лекове

*подаци до 31.10.2021. године уз апроксимацију до краја године

(Број обрађених захтева укључује и захтеве који су примљени у претходној календарској години)

Како број варијација у оквиру једног захтева може бити врло различит, ради бољег приказивања пре свега обима реализације захтева, што има врло значајан утицај на временско и стручно ангажовање запослених, припремљен је и приказ према укупном броју примљених и обрађених измена и допуна тј. према појединачним варијацијама за период 2014-2021.* (графикон бр. 5).  

Графикон бр. 5: Број примљених и обрађених измена у оквиру примљених и обрађених захтева за измене и допуне дозволе за хумане лекове - *подаци до 31.10.2021. уз апроксимацију до краја године

(Број обрађених захтева укључује и захтеве који су примљени у претходној календарској години

Узимајући у обзир  све што је претходно  изнето у решавању захтева за варијације, након доношења акта о систематизацији у 2018. години, од средине октобра 2018. године у Фармацеутском сектору опредељена је група проценитеља која решава искључиво захтеве за варијације и стручна мишљења за додатне маркице. У 2022. години планира се унапређење процене и као и израде извештаја групе проценитеља који решавају искључиво варијације и стручна мишљења за додатне маркице.
 У току 2020. и 2021. године остварено је изузетно прилагођавање поступка планирања, извођења, записа и превентивних и корективних мера насталих у току контроле спровођења одобрених клиничких испитивања односно успостављање тзв. remote control механизма и представља резултат рада контролора. Даље унапређење ће се спроводити и током  2022. године, уз обуку још једног запосленог за ове послове, како би се последично уз све наведено, у догледно време и повећао број спроведених контрола на годишњем нивоу. Кроз праћење степена и брзине ангажовања здравственог система новонасталој и до сада непостојећој ситуацији, уочен је утицај тих промена на интегритет области клиничких испитивања и потреба да се кроз објаву упутстава обезбедити заштита интереса и добробити испитаника. 
У Центру за хумане лекове (ЦХЛ), током 2022. године планира се процена ефективности  радних процеса у постојећем кадровском и организационом капацитету, као и свих активности на процени документације у поступку издавања и обнове дозволе за лек, измена и допуна дозволе за лек како би се осигурало поштовање законом предвиђених рокова у актуелној ситуацији. Такође, у наредном периоду неопходно је наставити константно  унапређење достигнутог високог нивоа имплементације актуелних стручних смерница ЕУ које се примењују у процени документације о леку, посебно имајући у виду динамичност прилагођавања регулативе у области лекова актуелној епидемиолошкој ситуацији.

 Како и даље постоји могућност да се у току 2022. године приступи изради нацрта Закона о лековима који до сада није финализован, кадровски капацитети АЛИМС-а биће ангажовани у изради у обиму који одреди надлежно министарство. Такође, уколико дође до  усвајања законског акта, неопходно је без одлагања приступити изради подзаконских аката као и имплементацији одредби у складу са датумом ступања на снагу предметног закона. 
Рационализација и унапређење радних процеса, праћење измена стручних смерница које се примењују у поступку процене, затим њихово објављивање на интернет страницама Агенције, биће праћено и објављивањем упутстава за подносиоце захтева, као и организацијом потребних радионица у складу са анализама и закључцима ефикасности процеса. У односу на актуелну епидемиолошку ситуацију као и непредвидивост промена исте, Агенција као институција наставља да прилагођава начин пословања у циљу заштите здравља запослених, те ће предност имати праћење одрживости и оперативности пословања у тренутним околностима и с тим у вези и упућивање упутстава подносиоцима захтева и коришћење електронских платформи за комуникацију како са појединачним носиоцима тако и са асоцијацијама. 
Планиране активности, а посебно процена документације у поступку издавања, обнове и измене дозволе за лек и процене варијација, као и послова фармаковигиланце, са посебним освртом на активности управљања ризиком, захтевају континуирано ангажовање и посвећеност запослених, али и повећање броја запослених како би се одржао квалитет и ефективност радних процеса уз континуитет обуке тренутно запослених у односу на претходно стечено регулаторно и стручно искуство. 
У току 2022. године планира се интензивирање активности ЦХЛ у склопу већ започете сарадње Агенције са Институтом за јавно здравље Србије „ Др Милан Јовановић Батут “ и Републичким фондом за здравствено осигурање у смислу размене информација у циљу унапређења здравствене заштите. Са Институтом за вирусологију, вакцине и серуме „Торлак“, наставља се сарадња у смислу пружања научног савета (scientific advice) у припреми документације као и праћење активности везаних за појачан пасиван надзор нове вакцине против сезонског грипа у склопу активности фармаковигиланце.
Имајући у виду да је кроз бојне едукативне активности Агенције у протеклом периоду препознат значај специфичног стручног капацитета националног регулаторног тела, у 2022. години експерти ЦХЛ наставиће да прате актуелне стручне захтеве у области регулативе и њихову примену. Посебна пажња посветиће се преносу стеченог знања, нивоу имплементације знања, анализи дубине и ширине процене у односу на развој науке и технологије како би се остварио систем одржавања и унапређења компетенција појединаца и тима. Стечена знања и искуства ће се подносиоцима захтева, осим кроз организацију традиционалног симпозијума, презентовати и кроз организацију и учешће у континуираним едукацијама намењеним здравственим радницима, као и кроз редовно одржавање радионица намењених носиоцима дозволе за лек. Будући да су се током претходних година организовале радионице из области пријављивања варијација (квалитет лекова) и Сажетка карактеристика лека (СПЦ), Упутства за лек (ПИЛ) и Текста за спољње и унутрашње паковање лека, овај тренд ће се, у зависности од актуелних околности наставити и у 2022. години.
У секторима ЦХЛ-а планира се побољшање и повећање спремности за деловање у кризним и хитним ситуацијама које представљају претњу по јавно здравље. Ова активност предвиђа континуирано праћење популационих здравствених и епидемиолошких показатеља, праћење развоја нових лекова, терапијских опција и протокола, као и јачање стручних кадровских капацитета, повећањем броја експерата, а посебно спровођењем едукација у области евалуације квалитета, ефикасности и безбедности биотехнолошких лекова, вакцина, антивиротика; учествовање у изради/ревидирању подзаконских аката и интерних оперативних процедура.
Јавно здравствени интерес у пандемијској ситуацији, будући да се ради о новој заразној болести, представља посебан изазов за регулаторе у области лекова. Како је наша регулатива заснована на ЕУ како у пропису тако и у примени, а по својој природи национална, као посебно значајна област активности у оквиру ЦХЛ у току 2021. године, а која ће трајати до даљњег, наметнуло се препознавање уједначеног поступања АЛИМС са ЕУ националним и интернационалним регулаторним ауторитетима. Наиме, правовременост деловања, паралелно вођење процедура у сврху што раније доступности потенцијалних или потврђених лекова за превенцију или терапију инфекција узрокованих САРС-ЦоВ-2 вирусом, уз имплементацију постојеће регулативе у интерне процедуре како би испратили активности у поступку процене документације намећу се као императив јер  се јавно здравствени интерес штити једнако и брзином доступности потенцијалних и потврђених терапија али и потврдом њиховог квалитета, ефикасности и безбедности као и праћењем њихове примене у реалним условима.  
Постигнути резултати у области процене документације о леку биће окосница наставка регионалне сарадње и у наредном периоду кроз различите моделе размене знања и искустава, а у циљу одржавања и унапређења лидерске улоге Агенције у региону. ЦХЛ ће у наредном периоду наставити са активним учешћем у планирању и спровођењу активности које се односе на међународну сарадњу, у циљу јачања компетенција стручног кадра Агенције и унапређења конкурентности Агенције на регионалном и европском нивоу. У претходним годинама организовано је неколико ТАIЕX пројеката, у организацији Европске комисије, а наведене активности су планиране и у 2022. години,  у складу са актуелном епидемиолошком ситуацијом.  
У претходном периоду значајнe активности ЦХЛ биле су усмерене ка реализацији пројекта јачања  Националног регулаторног ауторитета који спроводи СЗО.     
 У оквиру овог пројекта  ЦХЛ је имао водећу улогу у три функције: издавање дозволе за лек , фармаковигиланца и регулаторни аспекти клиничких испитивања, док је у функцији регулаторни аспекти инспекције лекова, у односу на поверен посао контроле спровођења клиничких испитивања, ЦХЛ имао такође значајну улогу. У односу на испуњеност постављених индикатора и подиндикатора, у свим наведеним функцијама планиране су и спроведене одређене активности како би се постигао и одређени степен имплементације.  Међутим, имајући у виду да је процес развоја ЦХЛ у оквиру Агенције неопходан, очекиван и планиран, као и висок степен остварености задатих индикатора и подиндикатора, као и конструктивну анализу и предлоге за решавање тј. испуњење захтева које је доставила СЗО у прелиминарним извештајима, спровођење дефинисаних препорука СЗО представљало је прилику да се значајно унапреде постојећи процеси, односно да се дефинишу критеријуми за самоанализу и праћење напретка и препознавање изазова и проблема у раду.
Посебно значајне области у раду, у којима је спроведено планирано унапређење регулаторног система у претходном периоду, односе се на:

· интензиван рад у радним групама надлежног министарства на пољу анализе постојећих прописа у односу на актуелне прописе и захтеве ЕУ као и рад на нацртима тј. радним верзијама нових прописа, спрам динамике коју министарство одреди,  сарадња са Етичким одбором Србије у циљу унапређења окружења за спровођење клиничких испитивања, са посебним освртом на права испитаника; 

· ревизију постојећих и увођење нових процедура, посебно у делу комуникације међу секторима, као и институцијама система у делу процене документације са посебним освртом на имплементацију начина и поступка рада у току изазова заштите јавноздравственог интереса – приоритизација, припрема и координација активности када су у питању сви лекови који се примењују у лечењу и превенцији САРС-Цов 2 инфекције;

· комуникацију у случају решавања појединих ситуација, као што су повлачење серија лека, одобравање варијација, разрешавање сумњи на дефект квалитета;

· опис посла, како за појединачне проценитеље, тако и за сродне или повезане послове и с тим у вези и успостављање система компетенција и њихово одржавање и унапређење, као и планирање стратегија развоја компетенција са посебним освртом на рад у околностима организације посла „на даљину“ спрам интерне и екстерне епидемиолошке ситуације;

· успостављање и праћење кључних индикатора перформансе у свим процесима, упознавање запослених са циљевима система компетенција и њихово прихватање истог;

· препознавање и сагледавање ризика и њиховог утицаја на процесе са посебним освртом на координацију рокова за све процесе имајући у виду препоруке Државне ревизорске институције;

· унапређење  процедуре за поступање у кризним и хитним ситуацијама, посебно у делу издавања дозволе и одобрења клиничких испитивања.

Имајући у виду да хармонизацију са захтевима ЕУ регулативе у области лекова прати и хармонизација информационих технологија, експерти ЦХЛ биће у наредном периоду ангажовани у даљем развоју процеса дефинисања, развоја и имплементације поступка електронског подношења захтева и документације. 

Подношење документације у еCTD формату, а нарочито дефинисање М1 модула, који је националног типа, представља циљ Агенције. Реализација ових активности спроводи се кроз пројекат у који је укључено више организационих целина. Такође, овај пројекат надилази домене ангажовања Агенције, и обухвата  и друге институције, као и све носиоце дозвола за лек

Од нарочитог значаја у току 2022. године у оквиру ЦХЛ-а посебно НЦФ-а, биће активности које се односе на едукације здравствених радника као и комуникација са циљем успостављања већег степена свесности о значају прикупљања постмаркетиншких података о безбедности примене лекова у Републици Србији. 
I Фармацеутски сектор
У Фармацеутском  сектору, у оквиру основне активности АЛИМС-а, која се односи на издавање дозволе за лек, измену и допуну, као и на обнову дозволе за лек, континуирано се обавља процена документације о квалитету лека.

1) Унапређење ефикасности рада Фармацеутског сектора биће остварено реализацијом следећих активности:

· Анализа података о броју свих захтева који су примљени у претходним годинама, посебно према врсти и типу захтева као и броју писама формалне непотпуности и образложења сlock-stop-oвa, зарад унапређења начина рада и едукације подносилаца захтева.
· Континуирано унапређење евалуације документације у делу квалитета у поступку добијања дозволе за лек, издавања дозволе за лек на неограничено време, обнове, као и у поступку измене и допуне (варијације) дозволе за лек. 

· Ажурирање стандардног оперативног упутства, које описује поступање са документацијом о активним супстанцама (Active Substances Master File-ASMF), која је у највишој категорији поверљивости- „пословна тајна”. 

· Израда нових и измена и допуна постојећих процедура и упутстава. 

· Дефинисање канала комуникације између Фармацеутског сектора и Националне контролне лабораторије (НКЛ), као и Сектора за процену ефикасности и безбедности лека у односу на поступање са обавештењима (нотификацијама) које носилац дозволе доставља у вези са променом дизајна паковног материјала.

· Праћење прописа ЕУ у области процене документације о квалитету лека и њихова имплементација у националне прописе.

· Израда стручних мишљења о квалитету лека, заједничким паковањима,  категоризацији производа и додатним маркицама.

· Израда базе процењених ASMF-ова.

У 2022. години планира се одржив тренд и динамика у броју обрађених захтева за измене и допуне дозволе за лек које се односе на квалитет у односу на број примљених захтева. Планира се унапређење процене и израде извештаја групе проценитеља који решавају искључиво варијације и стручна мишљења за додатне маркице.

У 2022. години планира се очување одрживог тренда и динамике процене квалитета лека  у односу на број примљених захтева. 

У наредном периоду биће настављено учешће експерата Фармацеутског сектора у процедури одобравања CEP сертификата при Европском директорату за квалитет лекова и бригу о здрављу (European Directorate for Quality od Medicines and HealthCare-EDQM) које је успешно започето 2014. године.  

У 2022. години планира се посебно ангажовање експерата овог сектора, у сарадњи са експертима других сектора, у радним групама Агенције (радна група за квалитет; радна група за превођење и одржавање базе стандардних термина (ЕDQM) за фармацеутске облике, паковања и начин примене готовог лека; радне групе за категоризацију лекова; радна група за изостављање студије биолошкееквивалентности; радна група за лек са добро познатом употребом активне супстанце; радна група за режим издавања лекова; радна група за ИНН; радна група за разматрање предлога за обележавање спољњег и унутрашњег паковања лека).

У 2022. години планирају се  едукације са циљем одржања и унапређења компетентности проценитеља документације о квалитету лека у односу на развој науке и технологије, али и у односу на степен самосталности појединачних проценитеља у односу на обимност и захтевност процене. Посебно ће бити обезбеђене додатне едукације из области иновативних лекова који имају специфичне фармацеутско-технолошке карактеристике (биотехнолошки лекови, напредна терапија (ћелијска, генска, лекови добијени из ткива биоинжењерингом), нанотехнологије, трансдермална терапија, импланти, доставни системи), вакцина, савремених приступа у процесу производње лекова (QbD - Quality by Design, PAT - Process Analytical Technology и континуирана производња), копроцесованих ексципијенаса, специфичности квалитета лекова за педијатријску популацију и генотоксичних нечистоћа.
II Сектор за процену ефикасности и безбедности лека
У Сектору за процену ефикасности и безбедности лека, у оквиру основне активности Агенције, која се односи на издавање дозволе за лек, измену и допуну, као и на обнову дозволе за лек, континуирано се обавља процена претклиничке, клиничке и медицинске административне документације, и посебно документације из области испитивања биолошке расположивости и биолошке еквивалентности.
1) Унапређење квалитета и ефикасности процене документације о леку биће остварено реализацијом следећих активности:

· Анализа података о броју свих захтева који су примљени у претходном периоду.
· Наставак ревизије радних процеса и активности на евалуацији преклиничке, клиничке и документације о испитивању БР/БЕ у поступцима добијања и обнове дозволе за лек, као и у поступку измене и допуне дозволе за лек (варијације), како би се осигурало поштовање законом предвиђених рокова.
· Континуирано унапређење квалитета процене документације о ефикасности и безбедности лека у поступцима процене по захтевима за издавање дозволе на неограничено време.
· Унапређење процене и израде извештаја из дела ефикасности и безбедности лека према захтевима за измену и допуну дозволе за лек који се односе на увођење нових индикација и њихово презентовање на седницама Комисије за издавање дозволе за стављање у промет хуманих лекова.
· Унапређење у области процене режима издавања лекова: категоризација лекова            „искључиво на лекарски рецепт” у односу на „ лек се може издавати и без лекарског рецепта”, а за лекове који се издају на Рп, одређивање категорија „обновљив, посебан или ограничен рецепт”.
· Израда стручних мишљења о безбедности и ефикасности лека, као и у области БЕ/БР.
· Даље унапређење квалитета процена података који се односе на токсиколошку процену нечистоћа, на процену оправданости типа захтева, процену оправданости увођења нове додатне величине паковања, процену имплементираног текста и дизајна спољњег паковања лека, процена текста на додатним маркицама, као и других процена на захтев других организационих целина Агенције.
· Очување одрживог тренда и динамике процена ефикасности и безбедности лека у односу на број свих примљених захтева.
· У оквиру учешћа Агенције у радним телима у земљи и иностранству, планира се и даље ангажовање експерата из сектора у активностима у комитету ЕDQМ за режиме издавања и радним групама СЗО.
· Поред тога, планира се и даље посебно ангажовање експерата овог, у сарадњи са експертима других сектора, у радним групама Агенције (у делу режима издавања лекова, биолошке еквиваленције и процене оправданости захтева за добијање дозволе у односу на достављену библиографску документацију, као и тзв. „граничних производа“, процене предлога за обележавање спољњег и унутрашњег паковања лека и др.).
· У 2022. години потребно је  обезбедити додатне едукације за: процену документације о примени лекова у посебним популационим и групама пацијената (педијатријска и популација старих, пацејенти са оштећеном реналном и/или хепатичком функцијом), процену документације  о оралним инхалационим препаратима, о биотехнолошким лековима и вакцинама, небиолошким комплексним лековима, у области процене ризика по здравље пацијента при повећању максималних концентрација нечистоћа у лек.;

· У складу са циљем Агенције који се односи на подношење документације у еCTD формату за наредну годину, планира се ангажовање свих запослених у Сектору на дефинисању, развоју и имплементацији поступака електронског подношења захтева и документације.
· Израда нових и измена и допуна постојећих процедура и упутстава. 

III Сектор за издавање дозвола
1) Унапређење рада у поступку издавања, односно обнове дозволе за лек биће остварено реализацијом следећих активности:

· Формална процена документације у поступку издавања и обнове дозволе за лек. 

Код процене формалне комплетности документације за издавање и  обнову дозволе, односно издавање дозволе за лек на неограничено време, циљ је да се у наредном периоду настави са поштовањем законом прописаних рокова. Циљ је да се побољша квалитет предате документације, односно да се смањи број формално некомплетних захтева. У том циљу наставиће се са организовањем консултативних састанака са подносиоцима захтева у фази припреме документације за издавање дозволе за лек, односно њену обнову, као и даље развијање међусекторске секторске сарадње у оквиру организационих целина Агенције. Такође планирано је и ревидирање check листе чиме би се обезбедила боља прегледност тока формалне процене, хронологије достављања података и олакшала даља процена достављене документације.
· Финална контрола и одобравање СПЦ, ПИЛ и Текста за спољње и унутрашње паковање лека. 


У наредном периоду наставиће се са праксом благовремене финалне контроле и одобравања коначних верзија Сажетка карактеристика лека, Упутства за лек и Текста за спољашње и унутрашње паковање лека. Приступиће се имплементацији нових верзија QRD template у упутствима и обрасцима за писање SmPC, PIL и Текста за спољње и унутрашње паковање лека а у складу са законским прописима и подзаконским актима. У наредној години планирана је обука и оспособљавање већине проценитеља, SmPC, PIL и Текста за спољње и унутрашње паковање лека, за припрему и реализацију Комисија за издавање, односно обнову дозволе за лек. Такође, наставиће се међусекторска  сарадња у току суштинске процене документације о леку ради усклађивања финалних докумената. У току следеће године наставиће се са обуком одређеног броја запослених на припреми докумената за Комисију за издавање односно обнову дозволе за лек, а у складу са циљевима постављеним током годишњег састанка евалуације запослених. (циљ 2.6.– Активности у вези са Сажетком карактеристика лека (SmPC),  Упутства за лек  (PIL) и Текста за спољашње и унутрашње паковање лека.Видети у делу  Б) Активности за остваривање циљева из Развојног плана 2019-2023).
· Дефинисање и обрада матичних података за издавање дозвола за лек, њених обнова и варијација које се односе на хумане лекове.

Када је у питању дефинисање и обрада матичних података за издавање дозволе за лек, њене обнове и варијације које се односе на хумане лекове, циљ је да се одржи постигнута динамика обраде матичних података.

2) Унапређење рада у поступку издавања одобрења за увоз лекова који немају дозволу за стављање у промет, а у сврху лечења одређеног пацијента или групе пацијената, као и у сврху спровођења одобрених клиничких испитивања:

· У току 2020. године уведен је нови информациони систем за пријем, процену и одобравање увозних дозвола за лекове који немају дозволу за лек, увоз узорака за потребе регистрација и одобравања CPP сертификата. Увођењем новог информационог система постигнута је предвиђена дигитализација поступка што је условило значајно смањење количине папирне документације која се доставља уз захтев. Циљ је да се одржи постигнута динамика издавања одобрења за увоз лекова који немају дозволу за стављање у промет.  У складу са тим, Агенција ће током 2022. године наставити да ради на едукацији клијената који се баве увозом нерегистрованих лекова, кроз даље организовање појединачних састанака са увозницима и организовањем едукација на којима ће се додатно појашњавати услови и начин припреме документације за увоз. Наставиће се и са анализом структуре, количине и оправданости одобравања дозвола за увоз односно могућности регистрације лекова за које је издата дозвола за увоз (циљ бр. 2.1 Развојног плана АЛИМС). Радиће се и на предлогу измене прописа за увоз лекова и медицинских средстава нарочито у делу броја лекова на дозволи као и одговорним лицима за документацију чиме би се унапредила суштинска процена оправданости захтева за увоз.

IV Сектор за клиничка испитивања
У сврху даљег развоја регулативе у области клиничких испитивања лекова и стварања регулаторног оквира који би омогућио повећање броја клиничких испитивања која су корисна за све заинтересоване стране планиране су активности које су детаљно описане у наставку овог поглавља  (циљ бр. 3.2 -  Даљи  развој регулативе у области клиничких испитивања лекова и медицинских средстава за хуману и ветеринарску употребу - Видети у делу  Б) Активности за остваривање циљева из Развојног плана 2019-2023).
У циљу постизања независне, стручне и објективне, а униформне и временски синхронизоване процене како претклиничке и клиничке документације, дизајна и безбедности испитивања, тако и етичности спровођења клиничких испитивања у нашој земљи, као и скраћења времена потребног за издавање решења и мишљења у вези са клиничким испитивањима, као и скраћење рокова за сва друга одобрења која за потребе клиничког испитивања издају Агенција за лекове медицинска средства Србије и Етички одбор развијен је еПортал Лек који омогућава јединствено подношење захтева за одобрење/измене и допуне клиничких испитивања и АЛИМС-у и ЕОС-у. Параметри за праћење: прописи који су ступили на снагу и регулишу област клиничких испитивања; праћење европске регулативе; број GCP контрола годишње и анализа налаза; број одобрених клиничких испитивања и број измена и допуна за текуће студије.

1) Основни циљ је да се повећа број издатих одобрења за спровођење клиничких испитивања лекова као и број одобрених измена и допуна клиничког испитивања у Републици Србији, као и унапређење квалитета процене:

· У односу на дефинисане рокове за решавање поднетих захтева, очекује се од Агенције да обезбеди скраћење истих у поступку издавања решења за спровођење клиничких испитивања, у циљу побољшања позиције РС у односу на друге земље при избору земље у којој ће спроводити клиничко испитивање. У наредној години планиран је одржив однос броја предатих и броја решених захтева, као што је приказано на графиконима 6 и 7.

· Неопходно је нагласити да је и даље присутан велики утицај пандемије корона вируса на одрживост спровођења клиничких испитивања, што се директно одражава на захтеве за њихово одобравање у новонасталој ситуацији.

Графикон број  6:  Број  примљених и обрађених захтева за одобрење спровођења клиничких испитивања у периоду 2016-2021 - *подаци до 31.10.2021. уз апроксимацију до краја године 

Графикон број 7: Број примљених и обрађених захтева за одобрење измена и допуна  
клиничких испитивања у периоду 2016-2021 - *подаци до 31.10.2021. уз апроксимацију до краја године 
(Број примљених захтева обухвата и захтеве примљене у претходној календарској години)

· Одржавање Комисије за клиничка испитивања на месечном нивоу.

· Транспарентност клиничких испитивања је посебно значајан задатак, како би се схватио значај спровођења клиничких испитивања, како за здравствени систем земље, тако и за стручну и општу јавност, с обзиром на строго контролисане услове спровођења клиничких испитивања. Организовањем скупова за општу и стручну јавност, потребно је апострофирати да се кроз клиничка испитивања лекова постиже корист за пацијенте, здравствени систем и друштво у целини, односно подсетити како на социјални значај клиничких испитивања, тако и на стручне и етичке, али и законске захтеве који обезбеђују и гарантују заштиту испитаника у клиничким испитивањима.

· Будући да је ступањем на снагу измена Закона о здравственој заштити, надлежност у области клиничких испитивања додељена Етичком одбору Србије (ЕОС) (уместо етичким одборима здравствених установа), да ће увођење еПортала Лек олакшати и поједноставити подношење свих захтева у вези са клиничким испитивањима, а да Агенција за лекове и медицинска средства Србије врши административно-техничке послове за потребе ЕОСа, успостављен је синхронизовани рaд ова два тела, у циљу скраћења рокова за одобравање клиничких испитивања у Србији.

2) Даље праћење и унапређење електронског начина подношења захтева са документацијом за одобрење спровођења клиничких испитивања, као и измена и допуна клиничких испитивања:

· Потребно је значајно унапређење информационог система за електронско подношење документације, како би се избегло непотребно трошење времена у решавању техничких проблема и самим тим продужење рокова за решавање захтева. 
3) Праћење рада и побољшање сарадње АЛИМС са формираним Етичким одбором Србије:

· Побољшати стручну и временску синхронизацију рада и доношења одлука ова два тела одговорна за одобравање спровођења клиничких испитивања у Републици Србији, у циљу скраћењa рокова потребних за одобравање спровођења клиничких испитивања. 

· Потребно је да се додатно обезбеди обавеза поступања у складу са Законом о здравственој заштити свих страна одговорних за одобрење спровођења клиничких испитивања, па и ЕОС.

4) Потребно је подстицање повећања броја пријављених академских и постмаркетиншких студија Агенцији, са циљем утврђивања укупног броја студија које се спроводе у РС, у складу са наведеним, као и одређене измене Правилника.

5) Унапређење послова који се односе на процену пријава нежељених реакција у клиничким испитивањима:

· Да би се остварили наведени циљеви планира се  повећање броја извршилаца и спровођење потребне едукације.

6) Константно праћење регулативе ЕУ у области клиничких испитивања

· Циљ за наредну годину је и даље праћење прописа  ЕУ и имплементација нове регулативе у области клиничких испитивања.

V Национални центар за фармаковигиланцу

У циљу унапређења пословања Националног центра за фармаковигиланцу (НЦФ) Агенције ради достизања нивоа пословања савремених агенција у Европској унији и шире у овој области, као и имплементације и спровођења новина у фармаковигиланци у складу са принципима и стандардима Европске уније (ЕУ) и СЗО, неопходно је обезбеђивање расположивости кадровских ресурса који представљају подршку за остваривање ових циљева. Специфично је потребно појачати број и компетенције кадрова на пословима управљања пријавама нежељених реакција (с акцентом на нежељене реакције на вакцине) и детекције сигнала, управљања ризиком и комуникације о ризицима, како би се успешно спроводиле планиране активности унапређења (Циљ бр. 2.8 - Даљи  развој система фармаковигиланце за хумане лекове - Видети у делу  Б) Активности за остваривање циљева из Развојног плана 2019-2023). 
1) Ревизија законских и подзаконских прописа у циљу њиховог усаглашавања са актуелним прописима Европске уније и имплементације савремених принципа у области фармаковигиланце: 

· Како би се овај циљ реализовао, наставиће се интензивна сарадња са Министарством здравља на ревизији законских и подзаконских прописа у области фармаковигиланце која треба да обезбеди успостављање нових и измену неких од постојећих процеса рада у Националном центру за фармаковигиланцу.

2) Повећање броја пријава нежељених реакција на лекове, побољшање квалитета пријава и јачање капацитета националне базе нежељених реакција:

Приказ података у националној бази дат је на графиконима број 8 и 9.

Графикон бр. 8. Приказ годишњег броја пријава нежељених реакција у Републици Србији у периоду 2006-2021.*                           са циљним бројем за 2022.# годину (*подаци до 31.10.2021. уз апроксимацију до краја године)

Графикон бр. 9. Стопа пријављивања нежељених реакција у Републици Србији у периоду
2006-2021.* са циљном стопом за 2022.# годину  и препоруком СЗО
 (*подаци до 31.10.2021. уз апроксимацију до краја године)
У току 2021. године забележен је значајан пораст у стопи пријављивања нежељених реакција на вакцине, који се одразио на укупан број пријављених случајева НРЛ (приказано на графиконима 8 и 9), што је очекивано имајући у виду национални програм и кампању масовне вакцинације против болести COVID-19 у 2021. години, те број датих доза вакцина против COVID-19 и високе заинтересованости стручне и опште јавности, као и медија. 
Имајући у виду прогнозе СЗО да ће пандемија вируса Sars-Cov-2 трајати и током 2022. године, може се очекивати наставак процеса имунизације грађана и  значајан укупни број пријава и у току 2022. Сходно наведеном као циљни број пријава за 2022. годину предвиђа се 1600 пријава, што је више у односу на препоруку Светске здравствене организације за квантитативну детекцију сигнала - од 200 пријава годишње на милион становника.

3) Дефинисање нових и унапређење постојећих стандардних оперативних процедура и упутстава за спровођење активности фармаковигиланце којима ће се обезбедити:
· Унапређење процене фармаковигиланце у сврху издавања и обнове дозволе.

· Унапређење процеса одобрења безбедносних варијација које су последица арбитражних поступака, управљања сигналима или процене PSUR докумената.

· Унапређење процеса управљања ризиком и комуникације о ризицима: процена и одобравање едукативног материјала; процена и одобравање писма здравственим радницима;

· Успостављање и одржавање континуиране сарадње са инспекцијом у фармаковигиланци Министарства здравља.

4) Повећање транспарентности и промовисање активности фармаковигиланце:

· Праћење, процена и објављивање нових безбедносних информација на интернет страницама Агенције;

· Спровођење седме годишње интернационалне кампање #MedSafetyWeek у сарадњи са  Uppsala Monitoring Centre;
· Ажурирање постојећих и објављивање нових упутстава носиоцима дозвола и образаца за достављање података и извештаја у области фармаковигиланце;

· Објављивање текстова из области фармаковигиланце у стручним часописима;

· Успостављање односно унапређење сарадње са коморама здравствених радника ради предузимања заједничких мера у циљу едукације и промоције пријављивања НРЛ, прослеђивања чланству нових безбедносних информација које објави Агенција, као и разматрању мера за мотивисање здравствених радника да пријављују НРЛ;

· Сарадња са организацијама пацијената и промовисање пријављивања НРЛ у оквиру наступа Агенције у јавним медијима; 

· Спровођење едукација студената (основних и последипломских студија) у сарадњи са факултетима здравствених струка.
5) Унапређење фармаковигиланце вакцина у складу са препорукама СЗО:

Како би се овај циљ реализовао, планирано је спровођење следећих активности:

· Сарадња између радних група Агенције и Батута које чине заједнички секретаријат и припрема потребних података за чланове независног Стручног тима за теже нежељене реакције које је формирано за процену каузалности истражених случајева нежељених догађаја након имунизације, као и спровођење других активности предвиђених Уговором о пословно-техничкој сарадњи између Агенције и Батута;

· Јачање компетенција запослених у складу са Планом развоја институције (Institutional Development Plan, IDP) из извештаја СЗО.
Б) Активности за остваривање циљева из Развојног плана 2019-2023. 

Циљ бр. 1.1 -  Омогућавање сталне доступности лекова и медицинских средстава на српском тржишту кроз систематско побољшање захтева за квалитетом, безбедношћу и ефикасношћу,   а у вези са научним и технолошким напретком
Активности: У току 2022. године наставиће се рад на унапређењу регулаторних процеса. Даље унапређење пословних процеса у свим секторима ЦХЛ, као и даље унапређење  међусекторске сарадње.  Спровођење активности у вези са даљом дигитализацијом пословних процеса  ЦХЛ. Сарадња са релевантним државним институцијама, удружењима које заступају фармацеутску индустрију и организацијама које заступају здравствене раднике и пацијенте. 
Методологија: Унапређење регулаторних процеса  и дигитализација пословних процеса

Параметри за праћење: број обрађених захтева у сврху издавања, обнове и измене и допуне дозволе за лек на годишњем нивоу; конкретне мере сарадње са релевантним државним институцијама, удружењима које заступају фармацеутску индустрију и организацијама које заступају здравствене раднике и пацијенте; број издатих одобрења на годишњем нивоу за увоз лекова који немају дозволу за стављање у промет. 

Очекивани резултати: Већа доступност лекова на тржишту РС. Већа доступност лекова са бољим перформансама и иновативних лекова. 
Циљ бр. 2.2 -  Побљшање и развој програма саосећајне употребе лекова: 

Активности: у 2022. години планиране су практичне активности које се односе на програме саосећајне употребе лекова – анализа потреба, идентификација угрожених група на основу Регистра ретких обољења, као и сарадња са организацијама пацијената и специјалистима у референтним здравственим установама, Републичким фондом за здравствено осигурање и Министарством здравља Републике Србије. Овај начин доступности нових лекова и терапијских опција постао је посебно актуелан у току пандемијских околности, суочени смо са бројним изазовима који се тичу развоја нових терапијских опција, започињања клиничких испитивања и одрживости постојећих програма ране доступности лекова.
Методологија: Анализирање потреба и препознавање угрожених група. Сарадња са другим релевантним институцијама. Предузимање заједничких мера. 
Параметри за праћење:  Извештаји о активностима који се однос на програм саосећајне употребе лекова. 
Очекивани резултати:  Развијање програма  саосећајне употребе лекова чијом применом ће бити унапређена ова област.  
Циљ бр. 2.4 -  Решавање проблема везаних за континуирано снабдевање тржишта 

Активности:  Унапређење регулаторних активности и утврђивање приоритета  како би  се одговорио на потребе и захтеве тржишта у вези са снабдевањем  тржишта РС лековима (издавање дозволе за стављање у промет, увоз нерегистрованих лекова).  Сарадња са Министарством здравља, РФЗО и Институтом „Батут“ и предузимање заједничких мера за решавање проблема несташице лекова.  
Методологија:  Организовање састанака са надлежним институцијама. Анализа увоза нерегистрованих лекова. 
Параметри за праћење: Записници са састанака. 
Очекивани резултати:    Нема несташица лекова на тржишту РС. 
Циљ бр. 2.5 – Резултати заједничког рада са здравственим радницима, пацијентима и њиховим организацијама
Активности: У 2022. години планиран је наставак сарадње са општом и стручном јавношћу, а нарочито са удружењима пацијената у смислу пружања објективне, поштене и правовремене информације о лековима, прилагођене по садржају и начину изношења циљној групи. 
Методологија:  Анализа претходних активности. Припрема догађаја и обука. 
Параметри за праћење: организовани догађаји и обука за здравствене раднике и пацијенте; записници (белешке) са састанака са организацијама здравствених радника и организацијама пацијената.
Очекивани резултати:  Боља информисаност здравствених радника, пацијената и њихових организација  

Циљ бр. 2.6 – Активности у вези са Сажетком карактеристика лека (SmPC),  Упутства за лек  (PIL) и Текста за спољашње и унутрашње паковање лека.
Активности: У наредном периоду наставиће се са праксом благовремене финалне контроле и одобравања коначних верзија Сажетка карактеристика лека, Упутства за лек и Текста за спољашње и унутрашње паковање лека. Приступиће се имплементацији нових верзија QRD template у упутствима и обрасцима за писање SmPC, PIL и Текста за спољње и унутрашње паковање лека а у складу са законским прописима и подзаконским актима. 
У наредној години планирана је обука и оспособљавање већине проценитеља, SmPC, PIL и Текста за спољње и унутрашње паковање лека, за припрему и реализацију Комисија за издавање, односно обнову дозволе за лек. 
Методологија: Праћење међународних стандарда. Обука запослених. Анализа повратних информација од здравствених радника и пацијената. 

Параметри за праћење:  Усклађеност SmPC  PIL и Текста за спољашње и унутрашње паковање лека, 
Очекивани резултати: Допринос рационалној употреби лекова  

Циљ бр. 2.8 - Даљи  развој активности и организација Националног система за фармаковигиланцу   
Активности: 
· Наставак сарадње са центром СЗО за праћење нежељених реакција на лекове из Упсале (Uppsala Monitoring Centre - SZO-UMC) која је неопходна подршка у унапређењу рада на националној бази пријава нежељених реакција (VigiFlow);

· Спровођење седме годишње интернационалне кампање #MedSafetyWeek у сарадњи са  Uppsala Monitoring Centre;

· Спроводити едукације здравствених радника у договору са здравственим установама, као и уз учешће на стручним скуповима здравствених радника (конгреси, конференције итд), а на начин прилагођен актуелној епидемиолошкој ситуацији;

· Наставити са едуковањем одговорних лица за фармаковигиланцу носиоца дозволе;

· Имајући у виду све значајније учешће пацијената у националном систему фармаковигиланце, у комуникацији са пацијентима наставити са упућивањем на online пријављивање;

· Пратити квалитет пријава које достављају носиоци дозволе за лек, као и комплијантност са упутствима Агенције. У случају недовољног квалитета или непоступања у складу са објављеним упутствима, НЦФ упућује одговорном лицу за фармаковигиланцу захтеве за корективне мере (имејлом или на састанцима);

· Унапредити сарадњу са Институтом за јавно здравље Србије „Др Милан Јовановић Батут“ у развоју система фармаковигиланце вакцина;

· Спроводити едукације у складу са Планом стручног усавршавања.
Методологија: посебна едукација и обука за здравствене раднике;  нове и унапређене постојeће процедуре и упутства; Промовисање активности фармаковигиланце;  Сарадња са релевантним институцијама, организацијама и удружењима здравствених радника и пацијената.
Параметри за праћење: повећање броја пријава нежељених реакција на лекове како би се достигао стандард СЗО од најмање 200 извештаја на милион становника годишње; спроведене кампање фармаковигиланце. 

Очекивани резултат: Повећање броја пријава нежељених реакција на лекове како би се достигао стандард СЗО од најмање 200 извештаја на милион становника годишње; 
Циљ бр. 3.1 – Допринос променама регулаторног оквира у РС у области лекова и медицинских средстава за  ветеринарску употребу
Активности: Учешће представника ЦХЛ у анализи постојећег законодавства у области лекова на позив законодавца као и предлагање измена подзаконских аката са циљем усклађивања захтева прописаних у закону. 
Методологија:  Анализа усаглашености  постојећег законодавства са законодавством ЕУ. Учествовање представника ЦХЛ у предлагању нових прописа или измене постојећих. 
Параметри за праћење: извештаји са састанака о анализи хармонизованости са прописима ЕУ; правилници са изменама који су ступили на снагу.
Очекивани резултати:  Ступање на снагу нових прописа и њихова примена
Циљ бр. 3.2 -  Даљи  развој регулативе у области клиничких испитивања лекова и медицинских средстава за хуману и ветеринарску употребу.
Активности:  Стварања регулаторног оквира који би омогућио повећање броја клиничких испитивања која су корисна за све заинтересоване стране.  Даља дигитализација  пословних процеса у Сектору за клиничка испитивања. Обуке запослених. Сарадња са релевантним заинтересованим странама: Министарство здравља, здравственим радницима, Етичким одбором Србије, уговорним истраживачким организацијама, удружењима спонзора КИ и пацијената.  
Методологија: Праћење прописа ЕУ. Организовање обука за запослене. Организовање семинара, скупова и комуникација са заинтересованим странама. Дигитализација пословних процеса.
Параметри за праћење:    Број издатих одобрења за спровођење клиничких испитивања лекова;  број одобрених измена и допуна клиничког испитивања; примена нових прописа. 

Очекивани резултати:  Примена прописа усаглашених са ЕУ регулативом. Повећање доступности лекова.
Циљ бр. 3.4 -  Учешће ЦХЛ у радним телима у земљи и иностранству у области регулаторних послова  
Активности:  Запослени ЦХЛ у учествују у раду комитета  EDQM, радних група и тела  СЗО у складу са планом за 2022. годину. 
Методологија:  учешће у радним групама и телима.
Параметри за праћење: извештаји са састанака комитета и радних група; трансфер знања.
Очекивани резултати: Примена знања, искустава и добре праксе стечених учешћем у различитим РГ и телима.

 Нови прописи су ступили на снагу. Искуства из различитих међународних група у којима учествују експерти из АЛИМС, а примењена су у Србији и укључена у извештаје.
Циљ бр. 5.6 – Примена   Вenchmarking методологије СЗО као унутрашњег алата за континуирано напредовање
Активности:  Након успешно завршене follow-up посете СЗО, у којој су испитиване перформансе АЛИМС у оквиру ЦХЛ оцењене нивоом зрелости 3, планирано је одржавање перформанси у складу са захтевима СЗО, као и континуирано унапређење, посебно у делу некритичних препорука, у складу са циљем бр. 5.6. Параметри за праћење: 
Методологија: имплементација препорука СЗО. 
Параметри за праћење: отклањање најмање  80% некритичних препорука добијених након провере спроведене од стране СЗО;  друге припремне активности везане за планирану наредну посету СЗО.
Очекивани резултати: Побољшање перформанси кроз Вencmarking методологије СЗО. 
2. Сектор за медицинска средства

A) Редовне активности и унапређење услуга 
У току 2022. године Сектор за медицинска средства ће обављати своје редовне активности и радити на њиховом унапређењу:
· Регистрација/продужење/измене и допуне регистрације медицинских средстава

У наредној години се очекује повећање броја регистрованих медицинских средстава за 5% у односу на 2021. годину,  чиме се наставља  са политиком обезбеђивања тржишта Републике Србије потребним новим, иновативним и актуелним медицинским средствима, како би се  на тај начин допринело  квалитетнијој и ефикаснијој здравственој заштити становништва Републике Србије.  У наставу је дат графички приказ броја примљених и решених захтева за регистрацију/ продужење/ измене и допуне регистрације медицинских средстава за период 2012-2021. 

Графикон бр.10: Број примљених захтева за регистрацију, продужење, измене  и допуне  регистрације медицинских средстава  по годинама у периоду 2012-2021* подаци до 31.10.2021. године,  уз апроксимацију до краја године                    (Број примљених захтева обухвата и захтеве примљене у претходној календарској години)
· Праћење медицинских средстава на тржишту (Surveillance) 

Новим Законом о медицинским средствима, успостављена је законска основа за успостављање програма праћења медицинских средстава на тржишту (Surveillance), што обухвата праћење медицинских средстава после стављања на тржиште (Post market surveillance) и тржишни надзор (Market surveillance)

· Post market surveillance – обавеза произвођача, односно овлашћеног представника произвођача да континуирано врши праћење медицинског средства на тржишту (проактивно прикупљање и процена искустава у вези са медицинским средством које је стављено на тржиште или у употребу) у сврху идентификовања било какве потребе да се одмах примене све потребне корективне или превентивне мере, о чијем спровођењу води евиденцију и дужан је да извештава Агенцију (систематска процедура за Post market surveillance). Агенција обезбеђује, организује и координира прикупљање и анализу података добијених после стављања медицинског средства на тржиште.

· Market surveillance (тржишни надзор) јесу активности које се спроводе и мере које предузимају Министарство и Агенција за лекове и медицинска средства Србије како би се проверило и обезбедило да медицинска средства буду усаглашена са основним захтевима, као и да не угрожавају здравље, сигурност или било који други аспект заштите општег интереса.
У току 2022. године наставља се са успостављањем и развојем система и процедура за  праћење медицинских средстава на тржишту (Surveillance), односно медицинских средстава после стављања на тржиште (Post market surveillance), као обавезу произвођача, односно овлашћених представника произвођача и тржишни надзор (Market surveillance), као активности које се спроводе и мере које предузимају Министарство здравља и Агенција како би се проверило и обезбедило да медицинска средства буду усаглашена са основним захтевима, као и да не угрожавају здравље, сигурност или било који други аспект заштите општег интереса (спровођење систематске контроле медицинских средстава и сл.).
У току 2022. године, наставиће се са активностима на едукацији произвођача и овлашћених представника произвођача, као и здравствених радника о основним принципима вигиланце медицинских средстава и значају пријављивања инцидената насталих применом или употребом медицинских средстава. 

У 2022. години је планиран  пораст  броја пријава инцидената насталих применом или употребом  медицинска средства за 5% у односу на претходну годину.   У наставку је дат графички приказ броја примљених пријава и инцидената насталих применом или употребом медицинских средстава за период 2011-2021.*         

Графикон бр. 11: Број примљених  пријава инцидената насталих применом или употребом медицинских средстава за период 2011-2021. ( подаци до 31.10.2021. године, уз апроксимацију до краја године)
· Клиничких испитивања медицинских средстава

У 2022. години је планирано  повећање броја одобрених клиничких испитивања медицинских средстава за 10% како би се током спровођења клиничких испитивања, пацијентима омогућила терапија и дијагностика медицинским средствима која представљају најсавременија достигнућа технологије у области медицине. 

Такође, током 2022. године, планира се контрола одобрених клиничких испитивања медицинских средстава, а у сврху њиховог правилног спровођења и заштите пацијената који су укључени у процес одобреног клиничког испитивања.

· Издавање стручних мишљења, увоз нерегистрованих медицинских средстава 

Издавање стручних мишљења из области медицинских средстава (класификација и категоризација), као и захтева за увоз нерегистрованих медицинских средстава,  на захтев здравствених установа, као и увоз медицинских средстава која су предмет донације и хуманитарне помоћи, наставља се као редовна активност Сектора за медицинска средства. 
· Унапређења  услуга  у Сектору за медицинска средства 

У другој половини 2018. године, Агенција за лекове и медицинска средства Србије је покренула пројекат и све неопходне поступке у циљу дигиталне трансформације пословних процеса у Агенцији из области МС – увођење новог информационог система.

Концепт будућег савременог информационог система базиран је на дигиталној трансформацији пословних процеса из области медицинских средстава, развоју база података о медицинским средствима, обухватајући управљање документима, записима и процесима, уз подршку савремених система безбедности, укључујући електронско подношење захтева и документације од стране подносилаца захтева, као и интерактивно решавање истих између подносилаца захтева (екстерни корисници) и Агенције (интерни корисници). Почетак примене је био 02.12.2018. године, у складу са почетком примене новог Закона о медицинским средствима.
Сви процеси који се обављају у Сектору за медицинска средства, као и одређен број процеса у другим организационим јединицама Агенције, а у складу са надлежностима прописаним новим Законом о медицинским средствима („Службени гласник РС“ бр. 105/2017) обухваћени су дигиталном трансформацијом и преласком на еПословање.

Општи циљ је стварање институционалних и инфраструктурних предуслова за повећање транспарентности података о медицинским средствима грађанима, привреди, државним органима и образовним институцијама, као и другим организацијама уз увођење система за централизован надзор и евиденцију МС путем системске размене података у реалном времену између заинтересованих страна у процесу.  Смисао овог циља је да се на промишљен начин и узимајући у обзир регулаторно окружење унутар АЛИМС, на националном и међународном нивоу, омогући да здравствени радници и пацијенти у Републици Србији, кроз континуирану доступност неопходних медицинских средстава, стално имају приступ широкој понуди дијагностичких и терапеутских могућности које се процењују у складу са највишим стандардима и на време.  Пуну реализација дигиталне трансформације свих пословних процеса у Агенцији из области медицинских средстава треба да омогући: брже и ефикасније обављање свих пословних процеса; формирање јавно доступних електронских регистара и формирање заједничке платформе за размену података свих заинтересованих страна.  

Б) Активности  за остваривање циљева из Развојног плана 2019-2023.  
У току 2022. године,  у Сектору за медицинска средства планиране су активности за остваривање циља Развојног плана  АЛИМС 2019-2023:  

Циљ бр. 1.1 -  Омогућавање сталне доступности лекова и медицинских средстава на српском тржишту кроз систематско побољшање захтева за квалитетом, безбедношћу и ефикасношћу,   а у вези са научним и технолошким напретком   - Даље побољшање делотворности регулаторних процеса у Агенцији
Активности: У току 2022. године наставиће се рад на унапређењу регулаторних процеса уз испуњење регулаторних и научних захтева како би се омогућила стална доступност  медицинских средстава на тржишту РС,  кроз систематско побољшање захтева за перформансама и сигурности медицинских средстава.   Даље унапређење пословних процеса који си одвијају у информационом систему АДИС и комуникација са клијентима кроз нови информациони систем.  Активности ка пуној дигиталној  трансформацији  свих пословних процеса из области медицинских средстава како би се омогућило:  брже и ефикасније обављање свих стручних послова из ове области, у складу са надлежностима прописаним новим Законом о медицинским средствима; формирање, континуирано одржавање и стално унапређење јавно доступних електронских регистара: Регистар медицинских средстава, Регистар произвођача и овлашћених представника произвођача, Регистар клиничких испитивања медицинских средстава, Регистар вигиланце медицинских средстава и формирање заједничке платформе за размену података за све заинтересоване стране укључене у процес развоја, битних за јавно здравље РС, развој еУправе и развој еЗдравља РС (Министарство здравља, РФЗО, Батут, АПР, итд.). Развој интерсекторске сарадње у оквиру организационих целина Агенције. Интензивирање сарадње са надлежним институцијама од значаја за рад Агенције.  Усаглашавање прописа и предлози за побољшање рада на свим нивоима компетентности. Едукација запослених. Спровођење нове организације у Сектору за медицинска средства, а у циљу боље координације и ефикаснијег обављања послова у Сектору за медицинска средства.
Методологија:  Даље унапређење регулаторних процеса и дигитализација пословних процеса.  Организовање даљих едукација за клијенте за коришћење новог информационог система. Сарадња са другим организационим целинама Агенције. Сарадња са надлежним министарством и другим релевантним организацијама и институцијама.  Унапређење компетенција запослених кроз одговарајуће едукације.  

Пaраметри за праћење: Број  примљених и процењених захтева на годишњем  из свих процеса из области медицинских средстава који проистичу из надлежности прописаних новим Законом о медицинским средствима; укупан број медицинских средстава доступних у одређеном тренутку на тржишту РС, на основу броја регистрованих медицинских средстава (Регистар медицинских средстава); укупан број регистрованих произвођача (и овлашћених представника иностраних произвођача) (Регистар произвођача).

Очекивани резултати: Широка понуда дијагностичких и терапеутских могућности које се процењују у складу са највишим стандардима у прописаним роковима. Стална доступности ефикасних и безбедних медицинских средстава на тржишту  РС. Већа доступност медицинских средстава са бољим перформансама и иновативних медицинских средстава.  
Циљ бр. 2.1 -  Утицај АЛИМС-а на рационално коришћење и доступност лекова и медицинских средстава путем усвајања и примене Националне политике лекова и других програма – Остали програми за медицинска средства. 
Активности: Даље успостављање система праћења медицинских средстава на тржишту (Surveillance) што представља нову надлежност Агенције на основу Закона о медицинским средствима, а чиме ће се утицати, осим на перформансе и сигурност медицинских средстава и на  њихово рационално коришћење. Сарадња са Министарством здравља 
Методологија:  Успостављање и развој новог система и процедура за праћење медицинских средстава на тржишту (Surveillance). Успостављање ефикасније организације у сектору.  Даља дигитализација пословних процеса.

Параметри за праћење: Успостављен систем праћења медицинских средстава на тржишту. Број пријављених извештаја од стране произвођача, односно овлашћених представника произвођача у вези праћења медицинских средстава после стављања на тржиште (Post market surveillance); број и врста спроведених мера и активности које предузимају Министарство и Агенција за лекове и медицинска средства Србије у оквиру система тржишног надзора (Market surveillance). Нова организациона структура Сектора за медицинска средства.
Очекивани резултати:  Унапређење надзора над тржиштем медицинских средстава у Републици Србији. Рационално коришћење медицинских средства
Циљ бр. 2.5 -  Резултати заједничког рада са здравственим радницима и пацијентима и њиховим организацијама

Активности:  У 2022. години  планирано је организовање едукација за произвођаче медицинских средстава и овлашћене представнике произвођача, из области вигиланце медицинских средстава, клиничких испитивања, регистрације медицинских средстава, као и едукације из области праћења медицинских средстава на тржишту, као нове обавезе прописане Законом о медицинским средствима у смислу пост-тржишног праћења (Post market surveillance) од стране  произвођача медицинских средстава и овлашћених представнике произвођача, као и тржишног надзора (Market surveillance), од стране Агенције и Министарства здравља.  

Методологија: Успостављање и развој новог система и процедура за праћење медицинских средстава на тржишту (Surveillance). Успостављање ефикасније организације у сектору.  Даља дигитализација пословних процеса. 
Пaраметри за праћење: Број одржаних едукација за здравствене раднике, као и одговорна лица за вигиланцу медицинских средстава произвођача и овлашћених представника произвођача из области вигиланце медицинских средстава; број одржаних едукација за заинтересована лица за клиничка испитивања медицинских средстава (CRO и сл.) из области клиничких испитивања медицинских средстава; број одржаних едукација за произвођаче и овлашћене представнике произвођача медицинских средстава  из области праћења медицинског средства на тржишту (проактивно прикупљање и процена искустава у вези са медицинским средством које је стављено на тржиште или у употребу) у сврху идентификовања било какве потребе да се одмах примене све потребне корективне или превентивне мере, о чијем спровођењу води евиденцију и дужан је да извештава Агенцију (систематска процедура за Post market surveillance).
Очекивани резултати: Унапређење  односа између АЛИМС-а и представника здравствене професије и организација пацијената са заједничким циљевима међусобног разумевања и доношења одлука у вези са одређеним питањима, у корист свих страна.   
Циљ бр. 2.8 – Дањи развој система фармаковигиланце за хумане и ветеринарске лекове и вигиланце медицинских  средстава
Активности: Унапређење успостављеног система за вигиланцу медицинских средстава кроз ефикаснију организацију и едукацију запослених. Сарадња са МЗ и другим надлежним институцијама и предузимање заједничких мера.  Побољшање комуникације едукације здравствених радника, одговорних лица за вигиланцу медицинских средстава произвођача и овлашћених представника произвођача из области вигиланце медицинских средства.  Одржавање и унапређење портала Вигиланца којим је омогућено електронско пријављивање свих случајев у систему вигиланце од стране установа у РС и других учесника система. Даље унапређење обраде и извештавања кроз побољшања новог информационог система АДИС.  
Методологија: Унапређење система кроз ефикаснија решења информационог система. Спровођење едукација запослених. Спровођење едукација  за здравствене раднике, одговорна лица за вигиланцу медицинских средстава произвођача и овлашћених представника произвођача из области вигиланце медицинских средстава.
Пaраметри за праћење: Број пријављених извештаја од стране произвођача, односно овлашћених представника произвођача у вези праћења медицинских средстава после стављања на тржиште (Post market surveillance); број и врста спроведених мера и активности које предузимају Министарство и Агенција за лекове и медицинска средства Србије у оквиру система тржишног надзора (Market surveillance); број пријављених случајева у систему вигиланце МС; број одржаних едукација за здравствене раднике, одговорна лица за вигиланцу медицинских средстава произвођача и овлашћених представника произвођача из области вигиланце медицинских средстава.

Очекивани резултати: Боље перформансе и безбедност медицинских средстава, а самим тим и боља заштита здравља пацијената и осталих корисника медицинских средстава.
Циљ бр. 3.2 - Даљи развој регулативе о клиничким испитивањима лекова и медицинских средстава за хуману и ветеринарску употребу.
Активности: Усавршавање процедура за ефикасније извештавање и одобравање клиничких  испитивања медицинских средстава у складу са новим законским и подзаконским прописима из области клиничких испитивања медицинских средстава и даљи развој е-услуга у тој области. Током 2022. године, планира се контрола одобрених клиничких испитивања медицинских средстава, а у сврху њиховог правилног спровођења и заштите пацијената који су укључени у процес одобреног клиничког испитивања. Одржавање едукације за заинтересована лица за клиничка испитивања медицинских средстава (CRO и сл.) из области клиничких испитивања медицинских средстава.  Даљи Даља унапређења портала „Клиничких испитивања медицинских средстава“ и  наставак развоја успостављене „Базе КИ МС“. 
Методологија: Спровођење нових законских и подзаконских прописа у области КИ медицинских средстава и њихова интегрисање у акте Агенције.  Даља дигитализација процеса успостављањем портала „Клиничких испитивања медицинских средстава“ за истовремено подношење захтева  и документације клијената за одобрење КИ МС и захтева за добијање мишљења ЕОС-а. Развој „Базе КИ МС“. Комуникација са подносиоцима захтева у електронском облику.  Организовање едукација. 
Пaраметри за праћење: Број издатих одобрења за спровођење клиничких испитивања медицинских средстава; Број одржаних едукација.

Очекивани резултати: Повећање броја одобрених клиничких испитивања медицинских како би се током спровођења клиничких испитивања, пацијентима омогућила терапија и дијагностика медицинским средствима која представљају најсавременија достигнућа технологије у области медицине

Циљ бр. 3.3 - Развој законодавства и регулаторни учинак у вези са међународним аспектима.

Активности: У току 2022. године планира се измена одређених  подзаконских аката из области медицинских средстава, на основу Закона о медицинским средствима, ради усклађивања са новом  регулативом ЕУ, у делу увођења нових класификационих правила за општа медицинска средства (MD) и активна имплатабилна медицинска средства (AIMD).
Методологија: Анализа постојећих прописа и дефинисање предлога измена. 
Пaраметри за праћење: број донетих измена подзаконских аката из области медицинских средстава (правилника), на основу Закона о медицинским средствима. 

Очекивани резултати:  Примена нових подзаконским аката 
3. Ветеринарски сектор  
А) Редовне активности и унапређење услуга
У 2022. години, Ветеринарски сектор ће наставити континуирани рад н на  усаглашавању и систематском побољшању захтева за квалитетним, безбедним и ефикасним ветеринарским лековима и медицинским средствима за употребу у ветеринарској медицини, имплементирајући информације о научном и технолошком напретку, уз истовремено  усаглашавање са најновијим регулаторним захтевима
Током  2019. и 2020. године, Агенција је кренула са радом на увођењу и имплементацији новог информационог система, АДИС. Концепт савременог информационог система базиран је на дигиталној трансформацији пословних процеса, развоју база података, обухватајући управљање документима, записима и процесима, уз подршку савремених система безбедности, укључујући електронско подношење захтева и документације од стране подносилаца захтева, као и интерактивно решавање истих између подносилаца захтева (екстерни корисници) и Агенције (интерни корисници).

Агенција за лекове и медицинска средства Србије, је успоставила функционисање  новог система АДИС у делу применљивости за ветеринарска медицинска средства. У наредном периоду, наставиће се са активностима уписа, обнове и измена и допуна медицинских средстава за употребу у ветерини у Регистар медицинских средстава, као и на унапређењу рада и побољшању перформанси, информационог система АДИС, како би се омогућило да се на тржишту Србије нађу квалитетна, безбедна и ефикасна медицинска средства за употребу у ветеринарској медицини. 

Наставља се имплементирање новог система АДИС за ветеринарске лекове, како би покренути пројекат дигиталне трансформације пословних процеса, са успехом био завршен. На овај начин услуге које пружа Ветеринарски сектор биће у знатној мери унапређене.

У току 2022. године не очекују се значајнија одступања у погледу броја примљених и решених захтева за издавање дозволе за ветеринарски лек, обнову дозволе, измене и допуне, као ни захтева која се односе на медицинска средства ( упис у регистар, обнову, измене и допуне уписа) и захтева за издавање стручних мишљења из делатности рада Ветеринарског сектора. У наставку су графички приказани бројеви примљених и решених захтева за наведене услуге Ветеринарског сектора  за  временски период 2017-2021. године (подаци за 2021. годину су дати закључно са 31.10.2021, уз апроксимацију до краја године).   
[image: image13.png]Bpoj npUM/beHIX U 06paheHMX NPeAMETa Y CBPXY M3AaBatba A03BONE 32
BeTepUHapCKM ek y nepuoay 2017-2021.*

100

| I ll
o

2019 200 2010

“nogeun Ao 31.102021. ys anpoxchmawy A0 Kpela roue
(BP0} OBpheryx 35KTES YWy  SBHTESE MpAWRENE ¥ MPETXORNO] KANENASPCKO] Om)  mlpmneno  mPeweno

8

5 8B 8 & 8 8





Графикон број 12:  Број примљених и обрађених предмета у сврху издавања 

дозволе  за ветеринарски лек у периоду 2017-2021.*

Графикон број 13:  Број примљених и обрађених предмета у сврху обнове

 дозволе за ветеринарски лек у периоду 2017-2021.*

Графикон број 14:  Број примљених и обрађених предмета у сврху издавања измене и допуне  
дозволе за ветеринарски лек у периоду 2017-2021.*

Графикон број 15:  Број примљених и обрађених захтева за  упис у Регистар медицинских средстава 
за употребу у ветеринарској медицини у периоду 2017-2021* 

Број примљених захтева за обнову уписа у Регистар медицинских  средстава за употребу у  ветеринарској  медицини, на основу података до 31.10.2021. износи 41, а број издатих решења 38. Број примљених и обрађених захтева за измене и допуне (варијације) уписа у Регистар медицинских  средстава за употребу у  ветеринарској  медицини, на основу података до 31.10.2021. износи 5, а обрађено је 5 захтева.  

Графикон број 16:  Број примљених и обрађених захтева у сврху издавања  различитих  стручних мишљења из делатности рада Ветеринарског сектора  за период 2017-2021.* 

Б) Активности за остваривање циљева из Развојног плана 2019-2023. 

У току 2022. године, наставља се спровођење активности  за остваривање стратешких циљева из Развојног плана АЛИМС 2019-2023:  

Циљ бр. 1.1 -  Омогућавање сталне доступности лекова и медицинских средстава на српском тржишту кроз систематско побољшање захтева за квалитетом, безбедношћу и ефикасношћу,   а у вези са научним и технолошким напретком

Активности:  Током 2022. године  наставиће се на унапређењу регулаторних процеса уз испуњење регулаторних и научних захтева.  Развој интерсекторске сарадње у оквиру организационих целина Агенције и интензивирање сарадње са надлежним институцијама од значаја за рад Агенције.  Усаглашавање прописа и предлози за побољшање рада на свим нивоима компетентности.
Методологија:  Унапређење регулаторних процеса и дигитализација пословних процеса.  Организовање едукација за клијенте за коришћење новог информационог система. Сарадња са другим организационим целинама Агенције. Сарадња са надлежним министарством и другим релевантним организацијама и институцијама.  Унапређење компетенција запослених кроз одговарајуће едукације.  
Параметри за праћење:  Број  примљених захтева  за  лекове и медицинска средства која се употребљавају у ветеринарској медицини на годишњем нивоу и број решених захтева, записници и извештаји са одржаних састанака, едукација, формирање Радних група, едукација запослених .
Очекивани резултати:  Решеност у потпуности  поднетих захтева у предвиђеном року, унапређење и усклађивање регулаторних процеса.  Даља сарадња са надлежним и релевантним странама, спроведене едукације.
Циљ бр. 2.5 - Резултати заједничког рада са здравственим радницима и пацијентима и њиховим организацијама

Активности:  У току 2022. години планира се наставак сарадње кроз размену информација, организовање састанака и заједничке активности са здравственим радницима, пацијентима, удружењима, коморама  на теме од посебног значаја.  
Методологија: Организовање и учешће на догађајима, скуповима и састанцима  намењених здравственим ветеринарским радницима и њиховим удружењима.  Извештавање са одржаног догађаја.

Параметри за праћење:  Извештаји са  одржаних састанака,  едукација, семинара и заједничких активности. 
Очекивани резултати:  Побољшање информисаности и преношење искустава, заинтересованим странама , унапређење услуга и компетенција. 

Циљ бр. 2.6 - Активности у вези са Сажетком карактеристикама (SmPC) и Упутством за пацијента (PIL) у контексту доприноса рационалној употреби лека
Активности:    Израда SmPC и PIL  у складу са међународно признатим смерницама.  Промовисање усаглашености са прописаним начином коришћења лекова и МС.  
Методологија: Праћење међународних смерница у вези са израдом SmPC и PIL. 
Параметри за праћење: SmPC и PIL  у складу са међународно признатим смерницама.  
Очекивани резултати:  Допринос рационалној употреби лекова.   

Циљ бр. 2.8  - Даљи развој система фармаковигиланце за ветеринарске лекове и медицинска средства. 

Активности: Током 2022. године,  планира се и наставља са  развојем система фармаковигиланце за ветеринарске лекове и медицинска средства а у сарадњи са ресорним Министарством пољопривреде, шумарства и водопривреде, Управе за ветерину. Предлог је да се будући рад на развијању и успостављању система фармаковигиланце, осврне на досадашњи правни оквир , а резултат би требао да предвиди и базира се на даљем дефинисању обавеза и одговорности заинтересованих субјеката у систему ветеринарског здравства, укључујући носиоце дозволе за лек на територији РС, докторе ветеринарске медицине, као и власнике и држаоце животиња. Обавеза се односи на праћење и пријављивање нежељених догађаја приликом примене ВМП, односно анализу и обраду пријава од стране носиоца дозволе за лек и редовно обавештавање Агенције. Агенција ће наставити да усавршењем компетенција запослених, у поменутом делу, примењујући у свом раду стечена знања, поштујући регулаторни капацитет, као и да у свом транспарентном раду, чини доступним информације од значаја за поменуте субјекте. 

Методологија: Присуство и учешће на састанцима на предлог надлежног министарства.  Едукација у вези са поступцима и пријавама нежељених реакција на лекове и МС
Параметри за праћење: Број примљених и обрађених пријава. Извештаји са одржаних едукација из области фармаковигиланце. 
Очекивани резултати: Повећање број примљених пријава. 

Циљ бр. 3.1 – Допринос променама регулаторног оквира у РС у области лекова и медицинских средстава за  ветеринарску употребу
Активности: У 2022. години очекује се учешће Ветеринарског сектора у хармонизацији законодавства са прописима ЕУ, на позив ресорног министарства тј. законодавца, у сврху доприноса променама регулаторног оквира у Републици Србији у области лекова и медицинских средстава за ветеринарску употребу.   Европски парламент и Европски савет усвојили су Уредбу (ЕУ) 2019/6 у децембру 2018. са почетком примене од 28. јануара 2022. Уредба о ветеринарским лековима (Уредба (EU) 2019/6) ће модернизовати, побољшати појаснити постојећа правила о одобрењу и употреби ветеринарских лекова у Европској унији (EU) када почне да се у Европи примењује од 28. јануара 2022.  Она дефинише и садржи нове мере за повећање безбедности и доступности ветеринарских лекова, појачавајући акцију EU у борби против резистенције на антимикробне лекове. Европска агенција за лекове (EMA) тесно сарађује са Европском комисијом, и другим партнерима у припреми за имплементацију Уредбе. Главни акценат је на циљевима Уредбе и то: поједноставити регулаторно окружење и смањити административно оптерећење за фармацеутске компаније, које развијају ветеринарске лекове, на пример кроз поједностављена правила фармаковигиланце; стимулисати развој иновативних ветеринарских лекова, укључујући посебно производе за мала тржишта ( ветеринарско ограничена тржишта ); унапређење функционисања унутрашњег тржишта за ветеринарске лекове; ојачавати акцију EU у борби против отпорности на антимикробне лекове кроз специфичне мере које обезбеђују опрезну и одговорну тј. рационалну употребу антимикробних средстава код животиња, укључујући и резервисање одређених антимикробних средстава за лечење код људи.
Представници Ветеринарског сектора ће на позив законодавца и заинтересованих страна, учествовати у анализи постојећег законодавства у области лекова и МС за ветеринарску употребу и њихове усаглашености са прописима ЕУ и давању предлога за измена. Планиране су, као и у претходним годинама, активности комуникације и транспарентности примене текућих прописа и најаве нових, кроз објаву упутстава на веб сајту АЛИМС-а и кроз едукације. 
Методологија:  присуство и учешће представника Ветеринарског сектора у Радним групама, а на позив законодавца, и заинтересованих страна, за измену регулаторног оквира у Републици Србији, у области лекова и медицинских средстава за ветеринарску употребу.  Израда упутстава и организовање едукација. 
Параметри за праћење: Акт о формирању Радне групе. Извештаји са састанака. Извештаји о усклађености прописа.  Израђени предлози нових прописа.

Очекивани резултати:  Израда предлога, прописа, усвајање и ступање на снагу нових прописа усаглашених са  Уредбом (ЕУ) 2019/6. Примена нових прописа. 

Циљ бр. 3.3 –Развој законодавства и регулаторни учинак у вези са међународним аспектима 
Активности: У току 2022. године, посебна пажња ће бити посвећена развоју и имплементацији законодавства и регулаторног учинка у вези са међународним аспектима, а кроз сарадњу са Европском агенцијом за лекове (ЕМА) у практичним аспектима рада и примене. Такође, имајући у виду и политику доступности и предлагачима из земаља ЦЕФТА посебну пажња ће се посветити и могућностима у случају потребе, да се лекови и мед средства за употребу у ветеринарској  медицини, могу наћи и примењивати и са других тржишта усаглашавајући се са прописима који су на снази. 

У наредном периоду, наставља се сарадња уз присуство на радним групама у Европској агенцији за лекове, ЕМА, као и у раду радних група HMA Working Group of Enforcement Officers (H) и HMA Working Group of Enforcement Officers (VET), као што је препознозната и потреба за умрежавањима са институцијама и радним телима, укључујући и допринос у раду радним групама и телима на националном нивоу. 
Методологија:  због безбедносне ситуације у вези са COVID 19,  активности ће бити усклађене и у току 2022. године, а спроводиће се према предвиђеном тј. највећим делом кроз учешће запослених на вебинарима, он лине. 

Параметри за праћење: Извештаји са одржаних састанака и вебинара. 
Очекивани резултати: Ново законодавство усклађено са прописима ЕУ.  
4. Национална контролна лабораторија 
А) Редовне активности и унапређење услуга
У Националној контролној лабораторији (у даљем тексту: НКЛ) спроводи се контрола квалитета лекова и техничка процена медицинских средстава. 

Контрола квалитета подразумева утврђивање усаглашености са прописаним стандардима квалитета, а врши се лабораторијским испитивањем и проценом документације о квалитету лека. У складу са Законом о лековима и медицинским средствима, контрола квалитета лекова обавља се:
· пре пуштања лека у промет: контрола прве серије лека, контрола квалитета у поступку издавања и обнове дозволе за лек (по потреби), контрола сваке серије лека за вакцине, серуме и деривате крви (посебна контрола); 

· после пуштања лека у промет: контрола лекова из промета (систематска контрола), контрола сваке серије увезеног лека (документациона контрола), ванредна контрола, контрола нерегистрованих лекова, као и контрола магистралних и галенских лекова.

· У складу са Законом о медицинским средствима, техничка процена медицинског средства на тржишту врши се: 

· испитивањем, односно контролисањем узорака медицинских средстава узетих методом случајног избора са тржишта (систематска контрола); 

· испитивањем, односно контролисањем узорка медицинског средства у случају пријаве дефекта квалитета, као и медицинског средства за које постоји сумња да је фалсификовано (ванредна контрола). 

На графикону број 17 приказан је број издатих сертификата за лабораторијску и документациону контролу квалитета у периоду 2017-2021*. На основу трендова из претходних година, за 2022. годину се планира 10.000 захтева за документациону и лабораторијску контролу квалитета лекова.  

Графикон број 17:  Број издатих сертификата за контролу квалитета лека у периоду 2017-2021.*                      

(подаци закључно са 31.10.2021, уз апроксимацију до краја године) 
· Активности НКЛ у оквиру пројекта Имплементација програма СЗО „Јачање регулаторног система Националних регулаторних ауторитета“ кроз  одржање и даље унапређење потврђеног нивоа зрелости регулаторног система
У 2022. години биће настављене активности на јачању регулаторних капацитета Агенције, у оквиру пројекта СЗО који се односи на унапређење Националног регулаторног ауторитета Србије. У том циљу радиће се на имплементацији свих препорука добијених после провере спроведене од стране СЗО и то на:

· отклањању свих некритичних препорука добијених после провере спроведене од стране СЗО;

· изради Акционог плана за испуњење захтева СЗО према новом издању Fact Sheets документа;

· спровођењу активности дефинисаних Акционим планом;

· потврди функционалности регулаторног система РС од стране СЗО у вези са вакцинама и повећање нивоа његове зрелости;

· јачању сарадње и комуникације са Министарством здравља и Институтом за јавно здравље Србије  "Др Милан Јовановић Батут" (повећање транспарентности у случају добијања негативних резултата; добијање повратних информација и сл.);

· изради Водича за поступање са фалсификованим лековима;

· изради Водича за Batch release процес;

· дефинисању применљиве политике за коришћење референтних/националних биолошких стандарда;

· прецизнијем дефинисању поступака и јачању сарадње између организационих целина 

· Агенције на пословима везаним за процену документације о квалитету и размену информација.

· Остале активности у  циљу континуираног унапређења пословних процеса:  
· анализа дефинисаних ризика и спровођење контролних мера за процесе у НКЛ, који су успостављени приликом преласка на нове верзије стандарда ISO 9001, ISO 14001 и  ISO 27001;

· ревизија КПИ

· наставак активности на развоју методе за микробиолошко одређивање садржаја антибиотика;

· имплементација препорука са интерних провера;

· одржавање и унапређење успостављених система менаџмента квалитетом, заштитом животне средине и безбедности информација.

Б) Активности за остваривање циљева из Развојног плана 2019-2023. 

НКЛ ће у 2022. години наставити са реализацијом започетих активности у вези са остварењем циљева Развојног плана 2019-2023:

Циљ бр. 1.2 – Одржавање ефикасне контроле квалитета лекова и медицинских средстава, у складу са Европском фармакопејом,   Европским директоратом за квалитет лекова и здравствену заштиту (EDQM) Савета Европе (СЕ) и смерницама Светске здравствене организације (СЗО), као и националним и другим признатим стандардима

Активности:  

· Предузимање мера у циљу скраћења рокова за обраду примљених захтева, односно повећање ефективности у сегменту формалне процене захтева за контролу квалитета;
· Дигитализација процеса у НКЛ, кроз активно учешће у развоју и валидацији Агенцијског дигиталног информационог система (АДИС); 
· Активно учешће запослених у НКЛ у планирању и набавци материјалних ресурса потребних за спровођење испитивања (опрема, хемикалије, подлоге, животиње, потрошни материјал, итд., са акцентом на набавку нове, модерне опреме);
· Правовремено спровођење Валидационог плана (за лабораторијску опрему и методе испитивања);
· Правовремено ажурирање регистрационе документације потребне за спровођење контроле квалитета;
· Омогућавање доступности важећих верзија фармакопеја, стандарда, смерница, прописа, итд., неопходних за спровођење контроле квалитета лекова и техничке процене медицинских средстава;
· Повећање броја запослених;
· Одржавање и проширење компетенција запослених, односно континуирану едукацију запослених у складу са годишњим планом едукације;
· Одржавање функционалне повезаности НКЛ са другим целинама Агенције и  надлежним инспекцијама;
· Друге пратеће активности неопходне за функционисање НКЛ.
Методологија:  Правовремена набавка ресурса неопходних  за испитивање током целе године, праћење реализације и поштовање законских рокова за издавање сертификата анализе.
Параметри за праћење: 90% свих захтева треба да буде обрађено у временском оквиру предвиђеном законима, куповина планиране опреме у целини; доступност важећих верзија фармакопеја, стандарда, смерница, прописа, итд.; потврде о извршеној обуци. 

Очекивани резултати: Испуњени законски рокови за издавање сертификата анализе, у спровођењу контролe квалитета лекова и техничкој процени медицинских средстава и одржавање ефикасне контроле квалитета лекова и медицинских средстава кроз примену савремених научних методологија и важећих стандарда и законодавства.

Циљ бр. 1.3 – Промовисање међународне сарадње и умрежавања са другим званичним лабораторијама за контролу лекова (OMCLs) и Европским директоратом за квалитет лекова и бригу о здрављу  (EDQM) СЕ у делу надлежности НКЛ

Активности:
· Учешће запослених из НКЛ у раду експертских и радних група Европске фармакопеје, развоју хемијских референтних супстанци (CRS) Европске фармакопеје, праћењу квалитета хемијских референтних супстанци (CRS) Европске фармакопеје (Monitoring of CRSs);
· Учешће у OMCL мрежи према дефинисаном плану за PTS-Proficiency Testing Scheme и МSS-Market Surveillance Testing и годишњим састанцима OMCL и националних фармакопеја (NPA). 

Методологија:  Константно  учешће запослених у OMCL мрежи и повећање броја запослених у експертским групама

Параметри за праћење: Развијене нове монографије Европске фармакопеје; развијене хемијске референтне супстанце (CRS) Европске фармакопеје

Очекивани резултати: Извештаји о учешћу у PTS и МСС и потврде о присуствовању састанцима и јачање сарадње са другим лабораторијама у оквиру Мреже националних контролних лабораторија(OMCLs) и Европским директоратом за квалитет лекова и здравствену заштиту (EDQM) Савета Европе ради остварења високог нивоа компетенције у поређењу са другим европским лабораторијама.

Циљ бр.  1.4 – Унапређење надзора над тржиштем 

Активности:
· Повећање броја узорака (лекова и медицинских средстава који су контролисани са тржишта) у годишњем плану за систематску контролу;
· Примена процене ризика за дефинисање обима испитивања;
· Обезбеђивање потребних ресурса унапред;
· Надзор над процесом узорковања.
Методологија: Повећање ефективности надзора над квалитетом лекова на тржишту, како би се достигао ниво да се контрола обавља у складу са динамиком достављања.

Параметри за праћење: Повећан број узорака у годишњем плану за системску контролу; повећан број издатих сертификата у односу на претходну годину

Очекивани резултати: Шестомесечни временски оквир за издавање сертификата и боља реализација систематске контроле (бољи временски учинак), контрола већег броја узорака у краћим временским роковима, како би се обезбедио бољи надзор над лековима и медицинским средствима на тржишту.

Циљ бр. 1.5 – Jачање процеса управљања дефектима квалитета и повлачења лекова и медицинских средстава са тржишта

Активности: Едукација запослених у НКЛ везано за спровођење процедуре о дефекту квалитета и јачање сарадње са инспекцијом Министарства здравља РС.  

Методологија:  Повећање ефективности процеса управљања дефектом квалитета лекова и повлачења лекова и медицинских средстава са тржишта, како би се достигао ниво да се процес обавља у складу са динамиком достављања документације
Параметри за праћење: Докази о едукацији и спроведеној процедури дефекта квалитета након извршене едукације; примери двосмерне комуникације о ванредном надзору и/или повлачењу лекова и/или медицинских средстава са тржишта.
Очекивани резултати:   Присутност  квалитетних лекова и медицинских средстава одржавање и унапређење квалитета процеса управљања дефектима квалитета и успостављање поузданог и ефикасног система повлачења лекова.

Циљ бр. 1.6 – Борба против субстандардних и фалсификованих лекова и медицинских средстава

Активности:

· Праћење и уношење информација у базе података о фалсификованим лековима (Know-X база EDQM-a и база СЗО)

· Међународна сарадња са СЗО, Саветом Европе, Директорима агенција за лекове (HMA), активно учешће запослених из НКЛ у писању новог Закона о лековима  у деловима који се односе на серијализацију и борбу против фалсификованих лекова; пружање подршке инспекцији Министарства здравља РС у активностима које се су описане у Конвенцији о фармацеутском криминалу (Medicrime Convention) Савета Европе, итд.

· Завршетак рада на изради Водича за поступање са фалсификованим лековима

· Набавка нове опреме за испитивање субстандардних и фалсификованих лекова и медицинских средстава

Методологија: Правовремена размена информација о субстандардним и фалсификованим лековима и медицинским средствима, учествовање у изради законске регулативе и водича везано за ову област и јачање капацитета за испитивање субстандардних и фалсификованих лекова и медицинских средстава.
Параметри за праћење: Активно коришћење и уношење информација у базе података о фалсификованим лековима; извештаји о сарадњи са СЗО, Саветом Европе, Директорима агенција за лекове (HMA); нови Закон о лековима са описаним активностима везано за серијализацију и борбу против фалсификованих лекова, Нови Водич за поступање са фалсификованим лековима, набавка нове опреме.
Очекивани резултати: Тржиште без субстандардних и фалсификованих лекова и медицинских средстава, одржавање и унапређење процеса откривања и борбе против појаве лажних лекова и медицинских средстава за људску и животињску (ветеринарску) употребу.

Циљ  бр. 1.7 – Јачање прописа који се односе на регулацију вакцина  кроз читав спектар регулаторних активности уз посебан осврт на захтеве Светске здравствене организације (СЗО) за функционалне регулаторне ауторитете
Активности: Побољшање сарадње са домаћим произвођачем вакцина  и унапређење комуникације. Планиране активности подразумевају одржавање састанака  и дефинисање одговарајућих решења НКЛ са Институтом за вирусологију, вакцине и серуме "Торлак" у контексту побољшања усклађености различитих аспеката производње и контроле квалитета вакцина са важећим регулаторним захтевима, постављање основе за формирање електронске платформе за координацију. 

Методологија: Дефинисање тема и циљева који захтевају јачу сарадњу између НКЛ, произвођача вакцина и Одељења инспекције МЗ и предлагање решења за остварење, учешће запослених Агенције у инспекцијским надзорима производње вакцина.

Параметри за праћење: Повећан степен усклађености производње и контроле квалитета  вакцина са регулаторним захтевима, предлог информатичког решења за електронску платформу.
Очекивани резултати:  Продубљена сарадња са произвођачем вакцина и успостављена периодична преиспитивања напретка у даљем усаглашавању производње и контроле вакцина са регулатроним захтевима.
Циљ бр. 1.8- Даљи развој званичног процеса серијског пуштања свих вакцина, како за хуману, тако и за ветеринарску употребу, које су произведене у Србији

Активности: Планиране активности односе се на допуне и финализацију постојећег нацрта Водича за пуштање вакцина у промет. 

Методологија: Нацрт документа ће се допунити до добијања финалног предлога који ће бити одобрен од стране директора Агенције и затим послати Сектору за лекове МЗ на усаглашавање и усвајање. Након добијања одобрења МЗ Водич ће бити објављен на сајту Агенције. 

Параметри за праћење: Водич за пуштање серије вакцина у промет објављен на сајту Агенције до краја 2022.

Очекивани резултати: Објављивање Водича за пуштање серије вакцина у промет треба да омогући јасна упутства произвођачима вакцина и носиоцима дозволе за припрему документације и подношење захтева за посебну контролу сваке серије вакцина као и  разумевање целог пута независног пуштања серије у промет од стране Агенције, укључујући и контролу одржања посебног температурног режима при транспорту и чувању вакцина ("хладни ланац") за вакцине из увоза.
Циљ бр. 3.1- Допринос променама регулаторног оквира у Републици Србији у области лекова и медицинских средстава

Активности: Анализа постојећег законодавства у области лекова и медицинских средстава, предлагање измена правилника и учествовање у писању новог Закона о лековима.

Методологија: Комуникација и транспарентна примена текућих и нових прописа кроз упутства АЛИМС објављена на вебсајту и различити облици едукативних семинара.
Параметри за праћење: Правилници са изменама који су ступили на снагу и нови Закон о лековима.

Очекивани резултати: регулаторни оквир у Републици Србији у области лекова и медицинских средстава усклађен са регулативом ЕУ
Циљ бр. 3.4- учешће НКЛ у радним телима у земљи и иностранству у области регулаторних послова  
Активности: Учешће у радним групама и сарадња са надлежним министарствима у вези са развојем законских одредби које се тичу надлежности НКЛ. Учешће у активностима СЗО. 

Методологија: Константно  учешће запослених у радним групама и повећање броја запослених у експертским групама. 
Параметри за праћење: Извештаји о учешћу у радним групама. Потврде о присуствовању састанцима. Практичан рад на новим правцима регулаторног развоја на националном и међународном нивоу.

Очекивани резултати: Нови прописи су ступили на снагу. Искуства из различитих међународних група у којима учествују експерти из АЛИМС, а примењена су у Србији и укључена у извештаје.
Циљ бр. 4.4- Развој Плана за одговор на кризне ситуације и комуникација у овим случајевима

Активности: Ажурирање Акционог плана са свим неопходним активностима у случају наступања пандемије, са јасно подељеним улогама, одговорностима, лабораторијским потребама и временским оквирима за спровођење одређених мера; дефинисање начина реаговања и координација свих мера које доприносе успешном спровођењу мера у случају пандемије грипа (испорука материјала за лабораторијска испитивања, управљање биолошким ризицима, комплет за биолошку безбедност); редовно учествовање у међулабораторијским поређењима (PTS)  за тест Појединачне радијалне имунодифузије (SRD) која се користи за испитивање вакцина за сезонски и пандемијски грип,  уколико постоји могућност.

Методологија: Поступање у складу са акционим планом и спровођење  свих мера у случају пандемије 
Параметри за праћење: Благовремена реакција НКЛ у околностима пандемије, висок ниво организације лабораторијских активности и комуникација са различитим надлежним секторима, и успешно учествовање у међулабораторијским поређењима (PTS) за тест Појединачне радијалне имунодифузије (SRD) која се користи за испитивање вакцине за сезонски и пандемијски грип.

Очекивани резултати: Спремност да се спроведе акциони план и припремљеност  за различите врсте кризних ситуација и хитро реаговање на захтеве везане за случајеве пандемија као и даље унапређивање
Циљ бр. 5.5- Побољшање управљањем процесима у НКЛ и усвајања начела управљања ризиком

Активности: преглед свих процеса у НКЛ , одређивање приоритета, константна анализа и праћење кључних индикатора перформанси (КПИ), реорганизација успостављених процеса и одлучивање у складу са установљеним Регистром управљања ризицима у НКЛ.  

Методологија: Континуирана анализа ризика и прилика у циљу побољшања управљања процесима у НКЛ. 
Параметри за праћење: Анализа резултата праћења КПИ; примењен и континуирано ажуриран Регистар за управљање ризицима НКЛ, уз поновну процену потенцијалних ризика.
Очекивани резултати: Смањење ризика и њиховог утицаја на процесе у лабораторији,  унапређење управљања ризицима. 
Циљ бр. 5.7.1 - Ојачавање у погледу броја запослених, пословних просторија и опреме у Националној контролној лабораторији (НКЛ)
Активности:  Током 2022. године, планира се реконструисање преосталог  дела Микробиолошке лабораторије,  израда плана потреба за куповином опреме у складу са циљем јачања и унапређења свих лабораторијских активности. Осим тога, потребно је  набавити нову модерну опрему (на пример и опрему за анализу непознатих узорака и сл.). 

Методологија: Континуирана анализа потреба НКЛ везано за број запослених, радни простор и опрему.
Параметри за праћење: Завршена реконструкција Микробиолошке лабораторије; инсталирана нова опрема; аналитичари обучени да спроводе испитивања.

Очекивани резултати: Јачање капацитета послова НКЛ који су у складу са важећим стандардима и смерницама 
5. Национални центар за информације о лековима и медицинским средствима 
А) Редовне активности и унапређење  услуга
Обезбеђење информација стручној и општој јавности о лековима и медицинским средствима, заснованих на научним доказима, после процене документације о квалитету, ефикасности и безбедности, има кључни значаја у рационалној употреби лекова и медицинских средстава, а посебно у употреби лекова намењених за лечење ретких болести, као и за посебне категорије пацијената, пре свега код деце и старијих лица. 
Стога се у Националном центру за информације о лековима и медицинским средствима (у даљем тексту НЦИ), током целе године обезбеђују стручне информације о лековима и медицинским средствима путем издавања стручних мишљења о статусу лека, затим одговора на упите разних  државних органа (Министарство здравља, фонд, Батут, јавна тужилаштва, МУП), одговоре на упите високоструковних установа из области фармације и медицине, одговоре на упите грађана итд. Додатно, на сајту Агенције се увек могу наћи ажурирани подаци о лековима који имају важећу дозволу за лек, о онима којима је дозвола истекла, или је обустављена, о лековима који садрже психоактивне супстанце и сл., у виду спискова лекова. Листа свих лекова којима је издато решење о оглашавању, такође је доступна јавности и може се наћи на страници Агенције.
Агенција има значајну улогу у смислу објективног информисања опште и стручне јавности када се ради и о оглашавању лекова и медицинских средстава. Улога НЦИ се огледа у контроли, процени и одобравању промотивног материјала за лек, као и у давању мишљења о оглашавању медицинског средства. 
У току 2022. године,  НЦИ ће обављати своје редовне активности Одобравање оглашавања лекова (хуманих и ветеринарских)  и  израда стручних мишљења о статусу лека, а очекивања су да ће број примљених захтева наставити тренд из претходних година. На графикону број 18, приказан је број примљених и решених  захтева за  издавање  стручног мишљења из надлежности НЦИ за период 2012 –2021*, а на графикону broj број 19 приказан је број примљених и решених захтева за одобрење употребе промотивног материјала за лек / медицинско средство за период 2012- 2021*.  Подаци на оба графикона су дати закључно са 31.10.2021. године и апроксимацијом до краја године. 

Графикон бр. 18:  Преглед реализованих захтева за стручно мишљење у периоду 2012 - 2021.*                                                    (Подаци до 31.10.2021. г.  уз апроксимацију до краја године)

Графикон бр. 19:  Преглед реализације захтева за одобрење употребе промотивног материјала за лек / 

медицинско средство у периоду 2011-2021.* (Подаци до 31.10.2021. г.  уз апроксимацију до краја године) 
У току 2022. године, планиране су активности у вези са припремом и израдом стручних публикација и извештаја из надлежности Агенције: 

· Национални регистар лекова за 2022. годину (штампано издање).  НЦИ у складу са својим надлежностима издаје годишњу публикацију НРЛ, једини референтни регистар лекова у РС којим   стручној  јавности, односно здравственим професионалцима, као и свим другим заинтересованим странама пружа информације  о актуелно регистрованим лековима у виду њихових кратких монографија које садрже кључне податке о леку (индикације, дозирање, контра-индикације...).

· Припрема и израда извештаја из надлежности Агенције за надлежна министарства које се  односе на:

· Промет и потрошњу лекова за употребу у хуманој медицини у 2021. (штампано издање);

· Промет и потрошњу лекова за употребу у ветеринарској медицини у 2021, (електронско издање);

· Промет и потрошњу медицинских средстава у 2021(електронско издање);

· припрема и израда периодичних извештаја о издатим дозволама за лекове који  се издају без рецепта и који се могу рекламирати ради објављивања  у   „ Сл. гласнику РС";

· припрема и израда периодичних извештаја о издатим дозволама и изменама дозвола по варијацијама за хумане лекове и лекове који се употребљавају у ветеринарској медицини, ради објављивања на интернет сајту Агенције и достављања истих надлежним министарствима;

· припрема и израда извештаја о лековима који садрже психоактивне супстанце (дефинисаним у складу са Законом о психоактивним контролисаним супстанцама);

· припрема листе међусобно заменљивих лекова  (дефинисаним у складу са Правилником о обрасцу и садржини лекарског рецепта, начину издавања и прописивања лека) 

· припрема и израда извештаја о лековима којима су издата решења којима се одобрава употреба промотивног материјала. 

· Фармакотерапијски водич 7:  финализација, спајање свих текстова; прелом текста, лектура, штампа. Фармакотерапијски водич је веома значајна публикација која садржи битне податке из области фармакотерапије и клиничке фармације. Намењена здравственим професионалцима, али и студентима на студијама фармације у виду помоћног уџбеника. Издавање водича се планира и изводи у временском опсегу од пет година.
· Сталне активности и процеси повезани са благовременим давањем стручних мишљења - експертиза, као што су:

· израда стручних мишљења којима се дају информације о леку које се односе на паралеле, иновативност/оригиналност, као и промет лека;

· израда стручних мишљења у вези са оглашавањем лекова; 

· израда стручних мишљења у вези са оглашавањем лекова и  медицинских средстава за хуману употребу, ради усаглашавања са Законом о медицинским средствима   („Службени гласник РС" број 105/2017);

· израда мишљења на упит различитих органа (Министарство здравља; Завод за интелектуалну својину; Фонд за здравствено осигурање; Институт за јавно здравље Србије „Батут“; МУП; Републички завод за статистику, итд.), као и на упит физичких лица.

· Припрема електронских извештаја из надлежности Агенције за јавност који се односе на:
· Промет и потрошњу лекова за употребу у хуманој медицини у 2021;

· Промет и потрошњу лекова за употребу у ветеринарској медицини у 2021;

· Промет и потрошњу медицинских средстава у 2021.
· Постављање електронских извештаја из надлежности Агенције за јавност на вебсајт АЛИМС-а који се односе на:

· Промет и потрошњу лекова за употребу у хуманој медицини у 2020;

· Промет и потрошњу лекова за употребу у ветеринарској медицини у 2020;

· Промет и потрошњу медицинских средстава у 2021
Б) Активности за остваривање циљева из Развојног плана 2019-2023. 

У складу са досадашњим активностима које су прописане Законом о лековима и медицинским средствима, као и Законом о медицинским средствима, у Националном центру за информације о лековима и медицинским средствима (НЦИ) у 2022, планирани су послови у складу са циљевима који су постављени у Развојном плану за 2019-2023. 

Циљ бр. 2.3  - Смањење  антимикробне резистенције 
Акитвности: У наредној години је планиран наставак сарадње са СЗО ЕУРО АМЦ (Antimicrobial Medicines Consumption) групом, у организацији регионалне канцеларије СЗО за Европу у области рационалне употребе антимикробних лекова, представљањем резултата о потрошњи антимикробних лекова у Републици Србији, као и учешће у мултисекторској координационој групи за контролу резистенције на  антибиотике  у Републици Србији под покровитељством Министарства здравља. Ради се о координираним активностима Агенције и других заинтересованих страна на националном и међународном нивоу, укључујући и припрему едукативних скупова у области рационалне употребе лекова и обезбеђењу поузданих информација о лековима.

Методологија:  Анализа потреба; идентификација угрожених група на основу Регистра ретких обољења;  сарадња са организацијама пацијената и наменским здравственим установама, као и сарадња са РФЗО и МЗ; Израда докумената.
Параметри за праћење:  благовремено припремљене анализе и извештаји о потрошњи антибиотика у Републици Србији у циљу рационалне употребе антимикробиних лекова;  извештаји о активностима који се односе на учешће у програму за смањење АМЦ; трансфер знања.
Очекивани резултати: Објављивање докумената који се односе на претерану употребу антибиотика и АМЦ који ће допринети побољшању у овој области. 
Циљ бр. 2.7 - Oдржавањe улоге АЛИМС у одобравању оглашавања лекова
Активности: У циљу одржавања улоге АЛИМС у одобравању оглашавања лекова које утиче на одговорну, рационалну и правилну употребу лекова и давању мишљења о оглашавању медицинског  средства, планиране су следеће активности:

· одобравање оглашавања лекова (хумани и ветеринарски) ради обезбеђења објективних информација о леку, општој и стручној јавности, односно широј јавности и здравственим професионалцима, у складу са политиком рационалног коришћења лекова;

· одобравање оглашавања медицинских средстава за ветеринарску употребу ради обезбеђења објективних информација о медицинском средству, општој и стручној јавности;

· давање мишљења у случају неприкладног или неодобреног оглашавања, а у сарадњи са Одељењем за инспекцију за лекове и медицинска средства Министарства здравља.

Методологија:  Процена материјала за одобравање оглашавања лекова; медицинских средстава за ветеринарску употребу и давање стручних мишљења се одвијају у складу  складу са Законом о лековима и МС, Законом о МС и  процедурама и упутсвима система квалитета. 
Параметри за праћење:  Број примњених и решених захтева; Месечни извештаји о активностима НЦИ у области оглашавања; Анализа одобрења промотивних материјала – на годишњем нивоу.
Очекивани резултати: Одобрени промотивни материјали за лекове и МС за ветеринарску употребу  у општој и стручној јавности, у складу са политиком рационалног коришћења лекова и применом најбољих пракси. 
Циљ бр. 4.1 – Развијање, унапређење и продубљивање канала комуникације са свим заинтересованим странама у Републици Србији
Активности: 
· Састанци са заинтересованим странама и прослеђивање важних информација путем организовања мањих званичних састанака или семинара, као што је припрема упутства за решавање најчешћих проблема у вези са процедуром оглашавања (Frequently asked questions - FAQ), у виду консултантских састанака са носиоцима дозвола.

· Едуковање стручне и друге јавности у делу доступном за усмене и/или писане информације и публикације о јавном здрављу, као што су припрема и израда стручних публикација из надлежности Агенције, као и њихова промоција: НРЛ, Промети и потрошња лекова за употребу у хуманој медицини; Промет и потрошња лекова за употребу у хуманој медицини; Промет и потрошња лекова за употребу у ветеринарској медицини; Фармакотерапијски водич. 
· Сталне активности и процеси повезани са благовременим давањем стручних мишљења - експертиза, као што су: израда стручних мишљења којима се дају информације о леку које се односе на паралеле, иновативност/оригиналност, као и промет лека; израда стручних мишљења у вези са оглашавањем лекова; израда стручних мишљења у вези са оглашавањем лекова и  медицинских средстава за хуману употребу, ради усаглашавања са Законом о медицинским средствима   („Службени гласник РС" број 105/2017); израда мишљења на упит различитих органа (Министарство здравља; Завод за интелектуалну својину; Фонд за здравствено осигурање; Институт за јавно здравље Србије „Батут“; МУП; Републички завод за статистику, итд,), као и на упит физичких лица. 

· Формирање спискова и других података о лековима и медицинским средствима, намењених различитим државним органима, као и здравственим радницима и јавности у Републици Србији, као што су:   Прикупљање и обрада података у вези са прометом и потрошњом лекова за хуману употребу, затим за употребу у ветеринарској медицини као и са прометом и потрошњом медицинских средстава (ажурирање база података, прикупљање података, обрада и анализа података), на основу достављених извештаја носилаца дозволе; Припрема и израда извештаја из надлежности Агенције за надлежна министарства који се односе на: Промет и потрошњу лекова за употребу у хуманој медицини; Промет и потрошњу лекова за употребу у ветеринарској медицини; Промет и потрошњу медицинских средстава; Припрема и израда периодичних извештаја о издатим дозволама за лекове који  се издају без рецепта и који се могу рекламирати ради објављивања  у   „ Службеном гласнику РС"; Припрема и израда периодичних извештаја о издатим дозволама и изменама дозвола по варијацијама за хумане лекове и лекове који се употребљавају у ветеринарској медицини, ради објављивања на интернет сајту Агенције и достављања истих надлежним министарствима; Припрема и израда извештаја о лековима који садрже психоактивне супстанце (дефинисаним у складу са Законом о психоактивним контролисаним супстанцама); Припрема листе међусобно заменљивих лекова  (дефинисаним у складу са Правилником о обрасцу и садржини лекарског рецепта, начину издавања и прописивања лека); Припрема и израда извештаја о лековима којима су издата решења којима се одобрава употреба промотивног материјала. 

Методологија: Прикупљање и обрада података.  Припрема и израда публикација. 

Параметри за праћење: Благовремено припремљене и одштампане публикације; формирање спискова и других података о лековима и медицинским средствима у складу са важећим законима и прописима.
Очекивани резултати:  Повећан ниво инормисаности опште и стручне јавности и свих заинтерсованих страна о рационалној употреби лекова и медицинских средстава. 
Циљ бр. 4.2  - Обезбеђивање додатних информација кроз веб-сајт АЛИМС и електронске мреже у складу са Националном политиком о лековима ради рационалног коришћења лекова и медицинских средстава
Активности:  
· Припрема електронских извештаја из надлежности Агенције за јавност који се односе на: Промет и потрошњу лекова за употребу у хуманој медицини; Промет и потрошњу лекова за употребу у ветеринарској медицини; Промет и потрошњу медицинских средстава у 2021.

· Постављање електронских извештаја  на сајт Алимс-а из надлежности Агенције за јавност који се односе на: Промет и потрошњу лекова за употребу у хуманој медицини;Промет и потрошњу лекова за употребу у ветеринарској медицини; Промет и потрошњу медицинских средстава 

· Припрема и израда електронских извештаја наведених за циљ 4.1, као и других информација и материјала за интернет страницу Агенције.

Методологија: Прикупљање и обрада података.  Припрема и израда извештаја. 

Параметри за праћење: благовремено припремљени и постављени извештаји на вебсајта АЛИМС-а.
Очекивани резултати: Повећање доступнсоти информација кроз објављивање на вебсајт. 
6. Унапређење система менаџмента
А) Редовне активности и унапређење услуга

У АЛИМС-у се од  свог оснивања  активно  ради  на  успостављању, примени, одржавању и сталном  унапређењу система менаџмента квалитетом (QMS), системa менаџмента заштитом  животне средине (EMS),  систем менаџмента безбедношћу информација (ISMS) и система менаџмента у Националној контролној лабораторији који је  усаглашен са захтевима стандарда SRPS ISO/IEC 17025:2017. 
QMS, EMS и ISMS ALIMS-а и НКЛ су документовани системи који се  редовно  преиспитују како би се обезбедила њихова континуирана погодност, адекватност, ефикасност и ефективност, за које се израђују нова документа квалитета и  усаглашавају постојећа,  спроводе обуке запослених , а све у циљу одржавања и побољшања система.  
Системи менаџмента су предмет сталних  интерних проверава од стране тимова интерних проверавача, као и  екстерних провера  од стране независних и непристрасних организација, како на националном, тако и на регионалном и међународном нивоу - међународно сертификационо тело за системе QMS, EMS и ISMS, Акредитационо тело Србије  и EDQM за систем менаџмента у Националној контролној лабораторији.  У 2021. години, усаглашеност система са захтевима поменутих стандарда  потврђена је током ресертификационе провере  система менаџмента  9001:2015 и надзорних провера за системе заштите животне средине  14001:2015 и система безбедности информација.  ISO 27001:2013. Провере су извршили тимови проверавача међународног сетификационог тела, у форми Remote audit, због ситуације изазване вирусом COVID 19. Акредитационо тело Србије је извршило  ресертификациону  проверу  у циљу одржавања националне акредитације у складу са захтевима стандарда 17025:2017. 

Агенција ће током 2022. године наставити са спровођењем својих редовних активности у области заштите животне средине у складу са важећим националним прописима, уважавајући и стварајући услове за имплементиране препорука које су дате током интерних и екстерних провера.   

У Агенцији се редовно врше испитивања емисија у градски колектор и емисија загађујућих материја у ваздух. Мерења се обављају на основу Плана екстерног мониторинга, према коме се избор мерних места увек разликује како би узорковање било репрезентативно и давало праву слику стања чинилаца животне средине. Испитивања врше овлашћене и акредитоване лабораторије. Без обзира на изванредне резултате, Агенција и у наредном периоду, наставља мониторинг како би се на време идентификовала могућа загађења и спречило угрожавање животне средине и здравља људи. Сав генерисан отпад у Агенцији се сакупља на месту настанка, класификује, адекватно обележава, складишти и уништава или рециклира у зависности да ли је у питању опасан или неопасан отпад.  

Агенција ће радити на ажурирању и ревизији стратешких документа , али и свих осталих докумената  (процедура, упутства, планова и слично), како би се осигурало стално унапређење система.  У 2022. години наставиће се са активностима у циљу даљег развоја и подизања нивоа свести у вези са свим питањима из домена заштите животне средине,  првенствено кроз праћење националних и међународних стандарда и прописа и едукацијама, интерним и екстерним, о свим битним и актуелним  темама у овој области. 
Такође,  Агенција ће кроз сталне  едукације запослених  наставити да ради на подизању свести свих запослених у вези са  ризицима безбедности информација, јер је процењено да је најважнија мера заштите од ових врста ризика управо улагање у компетенције запослених и развој њихове свести о значају предузетих мера. 

У циљу реализације постављених циљева у оквиру послова управљања квалитетом  и унапређења услуга, наставиће се са доле наведеним уобичајеним активностима:

· контрола поштовања успостављених процедура за сертификоване и акредитоване системе;

· корекција докумената система квалитета;

· обављање прописаних активности везаних за управљање опасним материјама и отпадом (опасним и неопасним);

· спровођење годишњих екстерних мониторинга емисије у воду и ваздух и прописаних интерних мониторинга;

· припреме и организовање провера сертификационог тела за ISO 9001, ISO/IEC 27001, ISO 14001 и акредитационог тела за ISO/IEC 17025;

· унапређење методологије праћења индикатора перформанси у циљу повећања ефикасности и ефективности пословања;
· имплементација препорука за побољшање које су инициране током интерних провера обављених у 2021. години, као и препорука које су дали екстерни проверавачи;

· спровођење појединачних циљева који се односе на унапређење поступка интерне и екстерне комуникације и смањење потрошње електричне енергије;
· спровођење планираних обука за руководиоце на теме: Унапређење методологије управљања ризиком у Агенцији; евалуација перформанси пословних процеса и дефинисање кључних индикатора перформанси (КПИ) и  безбедност информација АЛИМС (захтеви стандарда 27001) 
· спровођење планираних обука за извршиоце, на тему: захтеви стандарда 9001 и  безбедност информација АЛИМС (захтеви стандарда 27001) 
· анализа процеса који генеришу већи број неусаглашености, рекламација и жалби, као и предузимање акција у циљу смањења њиховог броја.
· анализа задовољства корисника услуга АЛИМС
Б) Активности за остваривање циљева из Развојног плана 2019-2023. 

Циљ бр. 5.2 – Даљи развој система управљања квалитетом у АЛИМС – Посебно прилагођена обука (за менаџмент, интерног ревизора и друге запослене)  
Активности:  У току 2022. године , планирано је спровођење посебно прилагођених континуираних едукација (за руководиоце, за запослене) о захтевима  стандарда ISO 9001, ISO/IEC 17025, ISO 14001 и ISO/IEC 27001 и њиховој имплементацији у АЛИМС-у.  
Методологија: Анализа потреба за едукацијама. Припрема предлога едукација за План стручног усавршавања. Спровођење интерних и екстерних обука. Трансфер знања. 
Параметри за праћење: Степен реализације спроведених обука из Плана. Евиденције и извештаји о спроведеним едукацијама; Извештаји о преносу стеченог знања са екстерних обука; Попуњени упитници о евалуацији од стане учесника. 
Очекивани резултати:  Испуњеност захтева стандарда. Унапређење услуга 
Циљ бр. 5.2 – Даљи развој система управљања квалитетом у АЛИМС – Континуирано успешни резултати у процесу сертификације за све системе  везане за квалитет 

Активности:  
· Одржавање и унапређење свих система менаџмента кроз стална преиспитивања,  ревизију пословника, процедура, упутстава  и других докумената система квалитета, као и израду нових, спровођење препорука са претходних провера; покретање корективних мера;  
· Припрема за спровођење интерних и екстерних провера.  У току 2022. очекују се следеће екстерне провере које ће спровести међународно сертификационо тело:  надзорна провера за систем менаџмента квалитетом – у првој половини 2022. године; ресертификациона провера за систем заштите животне средине – у првој половини 2022. године; ресертификациона провера за систем безбедности информација –у другој половини 2022. године. 

Методологија: Припрема годишњег Плана интерних провера. Припрема програма интерних провера и њихово спровођење. Припрема извештаја са интерних провера.  Одржавање састанака и израда записника о преиспитивању система менаџмента.   Ревизија докумената система менаџмента. Покретање корективних мера. 
Параметри за праћење: издати сертификати о усаглашености са захтевима ИСО стандарда
Очекивани резултати:  Одржавање и унапређење захтева сертификованих стандарда. 
Циљ бр. 5.2 – Даљи развој система управљања квалитетом у АЛИМС  - Даље јачање пројектног менаџмента – Даље јачање кризног менаџмента 
Активности: Спровођење процедуре Управљање континуитетом пословања.  Израда  годишње ревизије Плана континуитета пословања за 2022. годину.  Израда документа План поступања Агенције у кризним и ванредним ситуацијама.   Израда Плана поступања у случају пандемије грипа.
Методологија:  Анализа ризика.  Формирање тимова за кризне ситуације.  
Параметри за праћење: формиран тим за кризне ситуације; ревидиран План континуитета пословања, извршена анализа ризика; израђен План поступања Агенције у кризним и ванредним ситуацијама и План поступања у случају пандемије грипа.
Очекивани резултати: Спремност за ефикасно управљање кризним ситуацијама и минимизирање негативних последица.

Циљ бр. 5.3 – Одржавање националне, међународне акредитације НКЛ и прелазак на нову верзију стандарда ISO/IEC 17025:2017 и проширење обима акредитација у области биолошких метода. 
Активности: У 2022. години, посебна пажња ће бити посвећена активностима  у циљу одржавања националне и међународне акредитације НКЛ:  

· Припрема за надзорну проверу  Акредитационог тела Србије за ISO/IEC 17025:2017– у првој половини 2022. године.  

· анализа дефинисаних ризика и спровођење контролних мера за процесе у НКЛ, који су успостављени приликом преласка на нове верзије стандарда ISO 9001, ISO 14001 и  ISO 27001; 

· ревизија КПИ; 

· имплементација препорука са интерних и екстерних  провера; 

Методологија: Преиспитивање система менаџмента. Ревизија докумената квалитета; Спровођење препорука. Предузимање корективних мера; 

Параметри за праћење: издати сертификати о усаглашености са захтевима ИСО стандарда

 за ISO/IEC 17025:2017

Очекивани резултати: Одржавање националне и међународне акредитације НКЛ  и улоге НКЛ у OMCL мрежи. Унапређење квалитета услуга НКЛ. 

Циљ бр. 5.5 – Основни преглед процеса у АЛИМС како би се обезбедило боље управљање њима и усвајање начела управљања ризиком 
Активности: 
· ревизија документа Мапа пословних процеса АЛИМС, ревизија Регистра ризика и мера за поступање са ризицима

· даље спровођење развијене методологије извештавања;

· константна анализа и праћења кључних КПИ;

· посебно прилагођена едукација руководиоцима организационих јединица у вези са методологијом управљања ризиком.

Методологија:  Редовно ажурирање регистра процеса и мапе пословних процеса. Анализа и праћење КПИ.  Израда извештаја. Обуке запослених. 

Параметри за праћење: Ревидирани Регистар процеса, ревидиран документ Мапа пословних процеса, извршена годишња оцена КПИ; извештај о анализи кључних КПИ; евиденција о спроведеној едукацији.

Очекивани резултати: Унапређење управљања процесима; Повећан квалитет услуга; Унапређење управљања ризицима и смањење негативних ефекта по пословање
Циљ бр. 5.6 – Примена   Вencmarking методологије СЗО као унутрашњег алата за континуирано напредовање
Активности:  Током 2022. године наставиће се  унапређење система интерних провера (за све процесе, као  и у складу са препорукама follow-up посете); Планирано је организовање обука за  интерне  провераваче за захтева стандарда ИСО 9001 и обуке за захтеве стандарда ИСО 9004. 
Методологија: имплементација препорука СЗО. Обуке за интерне провераваче. 
Параметри за праћење: извештаји са интерних провера; евиденција о обуци запослених.

Очекивани резултати: Унапређен систем интерних провера. Повећан број интерних проверавача. 

7. Центар за подршку - Административни сектор

А) Редовне активности и унапређење услуга

У 2022. години планирају се следеће активности Административног сектора:

1) Рад органа управљања и других тела и заједничка сарадња

У 2022. години планира се интензивна активност Управног одбора Агенције. Управни одбор треба да размотри питања из делокруга утврђеног законом, Статутом и општим актима Агенције, а пре свега Програм рада Агенције за 2022. годину, Финансијски план Агенције за 2022. годину, План стручног усавршавања запослених у Агенцији за 2022. годину, План јавних набавки у Агенцији за 2022. годину, Извештај о раду Агенције за 2021. годину, пословну и другу политику Агенције, обимну нормативну делатност базирану на новодонетим прописима и изменама и допунама постојећих прописа.
Посебна активност Управног одбора Агенције у 2022. години очекује се у поступку обезбеђења, односно набавке пословног простора потребног за рад Агенције. Управни одбор ће активно учествовати заједно са директором Агенције у поступку проналажења одговарајућег пословног простора за Агенцију или изградњом нове зграде на локацији која ће евентуално бити додељена од стране Владе или проналажењем одговарајуће зграде која би задовољавала потребе Агенције у смислу потребне квадратуре и структуре пословног простора. Истовремено, Агенција и даље води раније започети поступак препарцелације земљишта на комплексу  „Торлак“ ' на коме је садашње седиште Агенције, а у циљу стварања правно-техничких услова за изградњу нове пословне зграде, уколико се пословни простор за потребе Агенције не обезбеди куповином зграде или доделом пословног простора од стране Владе. Сектор треба да буде носилац израде докумената и припреме примљених материјала за разматрање и усвајање од стране Управног одбора Агенције.

У току 2022. године планира се интензивна сарадња са репрезентативном организацијом синдиката у Агенцији, посебно због примене новог Закона о платама запослених у јавним агенцијама чија се примена очекује од јануара 2022. године, као и због остваривања права запослених и њиховог задовољства у законским оквирима а у складу са могућностима Агенције. Овоме треба да претходи доношење новог Каталога радних места, односно новог Правилника о унутрашњој организацији и систематизацији радних места у Агенцији, а све у циљу остваривања и заштите права запослених из радног односа.

2) Нормативна и архивска делатност

Током 2022. године, Административни сектор ће предузимати појачане активности на изради нових и усаглашавању постојећих општих аката са позитивним прописима. У 2022. години очекује се да надлежни органи дају раније затражену сагласност на одлуку о измени и допуни Статута Агенције коју је Управни одбор донео у циљу усклађивања са новим Законом о медицинским средствима. Уколико дође до значајних промена прописа којима се уређује рад Агенције, може доћи и до доношења новог Статута. 

Агенцији у 2022. години предстоји и израда новог Каталога радних места као и  нове Систематизације радних места. Обзиром да се очекује да Агенција у 2022. години пређе на систем плата у јавном сектору, у овој области се очекују знатне активности и доношење већег броја одговарајућих аката (уговори о раду, анекси уговора о раду, разне одлуке и упутства и сл.).

Агенција ће у 2022. години наставити да спроводи јавне конкурсе за попуњавање радних места поштујући све административне поступке, уз пуну примену принципа родне равноправности. Један од циљева јесте подизање квалитета стручног рада запослених у свим организационим јединицама. 

У 2022. години наставиће се већ устаљени поступак сређивања архивске грађе Агенције ради спровођења Закона о културним добрима. Досадашња сарадња са предузећем ''IRON MOUNTAIN'' показала се као успешна, па се очекује наставак сарадње. Такође после доношења Правилника о електронском канцеларијском пословању и начину евидентирања класификовања и чувања архивске грађе кренуће се са његовом пуном применом и у области електронског канцеларијског пословања. 

У 2022. години наставиће се активности везане за примену Закона о родној равноправности („Сл. гласник РС“, број 52/21)  које ће Агенција спровести. Агенција је именовала лице за родну равноправност и о томе обавестила надлежно министарство. Формирана је радна група са циљем да се изврши анализа родне равноправности увидом у кадровски систем по унапред утврђеним параметрима. У Агенцији је запослено  знатно више особа женског него особа мушког пола.  Од 225 запослених,  на неодређено време је запослено  162  особа женског и 40 особа мушког пола, а на одређено време   18 особа женског и 5 особа мушког пола.  
Несразмера је проистекла из саме структуре запослених, имајући у виду да највећи број запослених ради у фармацеутском сектору и у лабораторијама у којима је према систематизацији радних места највећа потреба за дипломираним фармацеутима. Такође, треба напоменути да Фармацеутски факултет студира и завршава процентуално много већи број жена. Такође несумњиво је утврђено да на истом положају жене и мушкарци имају идентичну плату и да није било повреда равноправности у том смислу. Увидом у архиву свих јавних конкурса за попуњавање радних места, који су спроведени у последње две године, несумњиво је утврђено је да је поштован принцип родне равноправности.

Утврђено је да не постоје истоветна радна места, према општем акту послодавца, са различитом нето зарадом која се исплаћује запосленом за пуно радно време, према полној структури. Што се тиче укупног број руководећих радних места, у складу са општим актом послодавца, према полној структури запослених жене су распоређене на 15, а мушкарци на 7 руководећих радних места.

Предвиђено је да се организује семинар за руководиоце Агенције, наставак едукације запослених који се баве имплементацијом Закона у Агенцији, праћење прописа, израда Извештаја.
У наредној 2022. години очекује се активност Сектора у изради нових и кориговању и усклађивању постојећих процедура у оквиру система квалитета у Агенцији.

3) Пријем захтева из надлежности Агенције и послови Писарнице

Агенција ће у 2022. години наставити редовну активност пријема документације и евидентирања у поступку предлога за издавање дозволе за стављање лекова и медицинских средстава у промет, обнове дозволе, измена и допуна дозволе, пријема узорака за контролу квалитета лека и медицинских средстава, као и пријема других захтева и аката, издавање документације корисницима услуга Агенције, пријема и евиденције архивске грађе и документације, пријема поште, новчаних и вредносних пошиљки и др. Ствараће се услови да се захтеви подносе претежно електронским путем, што се очекује и за издавање дозвола. 
У 2022. години очекује се интензивни прелазак на е-пословање у већини процеса рада (посебно пуштањем у рад пројекта за лекове), у складу са постојећим и новим прописима који буду донети у 2022. години, а којима се уређује материја електронског пословања. 
Б) Активности за остваривање циљева из Развојног плана 2019-2023. 

Циљ бр. 5.7.2  - Јачање у области броја запослених просторија и опреме у другим организационим јединицама АЛИМС – Пословне просторије 

Активности:  У току 2022. године, разматраће се и применити сва организација  решења за максимално рационалну искоришћавање простора, у старом објекту и у монтажном објекту, све док се не обезбеди нови пословни простор за Агенцију.  Планирање и набавка неопходне опреме за рад. 
Методологија: Стално разматрање могућности за рационализацију коришћења расположивог пословног простора. Набавка опреме. 
Параметри за праћење:  Извршена одређена рационализација. Запослени који припадају истим организационим јединицама седе у истим пословним просторијама. Пословни простор је одговарајући и адекватно организован, са неопходном опремом за рад. 
Очекивани резултати: Побољшање услова рада.
Циљ бр. 5.10 – Обезбеђивање бољих радних услова за све запослене – Изградња нове зграде 
Активности:  Наставак активности и започетих поступака из претходних година  за изградњу / куповину нове зграде чиме ће бити обезбеђен одговарајући пословни простор за све већи број  запослених. у Агенцији.  У том смислу, очекује се ангажовање УО Агенције. 

Методологија:  Постајање финансијског пана за изградњу / куповину нове зграде. Добијање свих потребних дозвола. 

Параметри за праћење:  Обезбеђена финансијска средства. Добијене све потребне сагласности и дозволе. 
Очекивани резултат:  Обезбеђен нов пословни простор. 
Циљеви из Развојног плана 2019-2023 који се односе на људске ресурсе дати су у поглављу 11 – Кадровски капацитети.
8. еРазвој и управљање информационим технологијама   
А) Редовне активности и унапређење услуга       

У 2022. години еРазвој и управљање ИТ  обављаће активности које се односе на развој и унапређење еПословања АЛИМС, кроз  пружање ИТ подршке запосленима, кроз даљу реализацију пројеката започетих у претходним годинама, а који су дефинисани у Плану развоја 2019 – 2023  и детаљније описани у тачки Б) Активности за остваривање циљева из Развојног плана 2019-2023. Осим тога, наставиће се рад на унапређење вебсајта АЛИМС-а, Интранета, као и праћење регулативе у области ИТ пословања и ИТ безбедности. 
У току 2022, одвијаће се редовне активности:

·  Одржавање и унапређење рада и безбедности серверске инфраструктуре, рачунарске мреже, клијентских рачунара и опреме која се користи у раду, рачунарских сервиса, системске и непосредне подршке у раду корисника, као и одржавање свих информационих система у делу инфраструктурне подршке у раду. 

· одржавање софтверског решења и окружења сајта/интранета и базе података Агенције кроз свакодневно праћење функционалности базе података на веб серверу и интранет серверу Агенције; 

· контролисање да ли је извршен аутоматски back-up података свакодневно уз копирање истих на додатну back-up локацију; 

· aжурирање свих података и копирање на сајт свих табела из интегралног информационог система које се користе у апликацијама: претраживање лекова у хуманој и ветеринарској медицини, претраживање сертификата лекова, претраживање одобрених клиничких испитивања и МС - најмање једном у 2 недеље; повезивање одређеног/их подфолдера на веб сајту Агенције са порталом е-Управе ради контролисаног и сигурног приступа фајловима регистра хуманих и ветеринарских лекова, као и фајловима КИ и МС у отвореним форматима 

· Формирање скрипти и јоb-ова ради аутоматског импорта фајлова регистра хуманих и ветеринарских лекова и фајлова хуманих и ветеринарских сертификата из претходних годину дана у одговарајуће табеле на веб сајту Агенције, а до тада ручно пребацивање података у задатим периодама.

1) Одржавање и унапређење серверске инфраструктуре

Сви најважнији сервери су виртуелизовани у току претходне године а даље у 2022. години је у плану активирање vmWare NSX сервиса у оквирима виртуелне серверске инфраструктуре (East-West комуникација између сервера у информационим системима ADIS i SUD, Load balancing конфигурација за информациони систем ADIS и сервера сајта Агенције), a која при томе треба да буде интегрисана са осталим подсистемима (антивирус системи и disaster recovery site). У овај сегмент спадају и уградње резервних делова сервера њихове надоградње односно набавке нове опреме, као и инсталације нових верзија програма и програмских пакета за управљање овом врстом опреме. Такође се очекује ажурирање серверских оперативних система из разлога престанка подршке старих верзија које су у употреби од стране произвођача софтвера (промена старијих ОС верзија  на новије код свих сервера). У сегменту оперативне употребе треће рачунарске локације у Државном дата центру треба обављати редовне провере серверске опреме, мреже и уређаја за складиштење ради коришћења исте у пуном капацитету, као и активирање додатног Интернет линка ради могућности и спољног приступа ресурсима поред постојеће директне оптичке везе која се већ користи за потребе Агенције.
2) Одржавање и унапређење рачунарске мреже

Рачунарска мрежа ће се и у 2022. години редовно одржавати, наставиће се са евидентирањем и проширењем документације у том сегменту као и унапређивањем виртуелизације мреже и по потреби реогранизацији мрежних зона према добрим праксама и остала техничка унапређења овог сегмента заменом застарелих локалних свич уређаја локалног типа који се и даље користе у раду на појединим локацијама Агенције.
3) Одржавање и унапређење клијентских рачунара и опреме

У односу на опрему и просторни капацитет у 2022. години се очекује наставак активности везаних за обнављање и набавку нове опреме у складу са потребама рада Агенције и усвојеним плановима рада. У овом сегменту се такође планира унапређење клијентских оперативних система на новију генерацију због престанка подршке од стране произвођача за старије верзије које су у употреби у Агенцији (промена старијих ОС верзија 2007 на новије 2010 код свих клијентских рачунара аутоматизовано) као и сукцесивна уградња брзих (ССД) дискова као системских код свих запослених у Агенцији уз имплементацију додатних система праћења рада и исправности локалних дискова на клијентским рачунарима, као и додатних антивирус опција.
4) Одржавање и унапређење рачунарских сервиса

Системи праћења и упозоравања, као и система везаних за даљински рад запослених и клијената Агенције у својству привилегованих корисника информационих система, током 2022. године треба да буду потпуно оперативни, јер је циљ обезбеђивање сигурног и безбедног начина комуникације са клијентима Агенције у сегментима свих онлајн сервиса Наведене измене имају за циљ обезбеђивања веће сигурности од спољашњих напада на Агенцију или ризичних понашања унутар организације, као и обезбеђивања високог нивоа заштите у раду свих запослених Агенције.
5) Одржавање и унапређење серверске инфраструктуре 

Сви најважнији сервери су виртуелизовани у току претходне године а даље у 2022. години је у плану активирање vmWare NSX сервиса у оквирима виртуелне серверске инфраструктуре (East-West комуникација између сервера у информационим системима ADIS i SUD, Load balancing конфигурација за информациони систем ADIS и сервера сајта Агенције), a која при томе треба да буде интегрисана са осталим подсистемима (антивирус и disaster recovery site). У овај сегмент спадају и уградње резервних делова сервера њихове надоградње односно набавке нове опреме, као и инсталације нових верзија програма и програмских пакета за управљање овом врстом опреме. Такође се очекује ажурирање серверских оперативних система из разлога престанка подршке старих верзија које су у употреби од стране произвођача софтвера (промена старијих ОС верзија  на новије код свих сервера). Када буде државни дата центар завршен и потпуно оперативан треба се пријавити за коришћење услуга треће рачунарске локације и за потребе Агенције.
6) Одржавање и унапређење система за складиштење и чување података

Системи за складиштење и чување података (storage and backup system) треба да се редовно одржавају у току 2022. године, по могућности капацитети треба у складу са потребама повећавати, реогранизовати и редовно обезбеђивати резервне копије свих пословних података. Због оперативне употребе информационих система и константног раста база података, као и последично бекап фајлова ово се односи на примарне, секундарне сториџ уређаје као и на уређаје за чување бекап фајлова у два формата. У редовним интервалима треба слати бекап фајлове на ЛБО тракама на издвојену локацију као и до сада.
7) Одржавање информационих системске и непосредне ИТ подршке у раду корисника 

И у 2022. години наставиће се са системом пријављивања проблема корисника у редовном раду, као и подизања нивоа квалитета непосредне подршке у раду корисника кроз унапређење компетенција у раду ИТ техничара.
8) Праћење законске регулативе у области информационо-комуникационих технологија

Агенција ће се током 2022. године прилагођавати свим законима у области информационо-комуникационих технологија, од којих је Закон о информационој безбедности најважнији, а који налаже између осталог и вођење евиденција, односно пријављивање безбедоносних инцидената који могу негативно утицати на рад, као и другим сродним законима који се примењују у раду. У 2022. години ће се по потреби обављати и усклађивање подешавања информационих система Агенције са изменама законске регулативе у области лекова и медицинских средстава.
9) Праћење, одржавање и унапређење безбедности информационих технологија

Агенција ће током 2022. године активно радити на побољшавању безбедности информационих система и информационог окружења у коме се користе системи и сервиси, као и у раду свих запослених подизањем свести и знања из ове области. У овом сегменту је обавезно праћење свих нових информација у овој области, предвиђање потенцијалних опасности, примена одговарајућих алата ради умањивања ризика, али и анализирање и извештавање уколико се инциденти одиграју, као и континуалне обуке запослених у еРазвоју и управљању ИТ, али и свих запослених Агенције.
Б) Активности за остваривање циљева из Развојног плана 2019-2023 

У току 2022. године, наставља се спровођење активности  за остваривање стратешких циљева из Развојног плана АЛИМС 2019-2023:  

Циљ бр. 4.2 – Обезбеђивање додатних информација кроз вебсајт АЛИМС и електронске мреже у складу са Националном политиком лекова – Регорганизација вебсајта АЛИМС

Активности: У 2022. години планиран је наставак развоја новог вебсајта Агенције, као и реализација нових и одржавање постојећих веб апликација постављених на сајту Агенције. 
Методологија: развој и постављање нових апликација на вебсајту

Параметри за праћење:  Функционалност новог вебсајта. Број нових веб апликације.

Очекивани резултати: Већи аутоматизам и већа транспарентност података Агенције према државним органима, фармацеутској индустрији, здравственим радницима и грађанима.
Циљ бр. 4.2 -  Укључивање у Интегрисани здравствени информациони систем Републике Србије (ИЗИС) ради достављања важних информација здравственим радницима, као што су обавештења из области фармаковигиланце, повлачењу лекова са тржишта, могућности пријављивања сумње на дефект квалитета лекова кроз ИЗИС, извештавање о нежељеним реакцијама на лекове итд.

Циљ  5.1 – Јачање регулаторног капацитета - Истраживање и развијање е-пословања и побољшање  Информационог система Агенције  
Циљ 5.13  - Развој ИТ технологија 
Активности: У току 2022. године, АЛИМС ће наставити  активности у оквиру националног пројекта Дигитализација здравства Републике Србије, на основу дефинисаних мера и активности Агенције у Акционом плану, а у оквиру Програма   дигитализације здравства, као и мере и активности од стране координационог тела за дигитализацију здравства РС, усвојених у октобру 2021. године. Планира се да АЛИМС, у сарадњи са Координационим телом за дигитализацију здравства, настави иницијативу одржавања састанака са релевантним институцијама здравственог система у Србији: Институт за јавно здравље Србије „Др Милан Јовановић Батут“, Републички фонд здравственог осигурања и Министарство здравља, у циљу интероперабилности здравственог система, интеграције еУправе, еЗдравства и еФармације, што представља посебан интерес за јавно здравље у Републици Србији. Активности на отварању сетова података и интегрисању са осталим организацијама и институцијама у систему здравства. 

Методологија: Рад у оквиру Координационог тела за дигитализацију здравства РС које је основала Влада РС. Сарадња и размена информација.  Спровођење активности предвиђених Акционим планом.

Параметри за праћење: Број отворених сетова података; Степен реализације активности из Акционог плана. 

Очекивани резултати:  Већа интегрисаност здравствених институција. Ефикаснија размена информација. Повећано задовољство корисника услуга АЛИМС-а и генерално корисника услуга здравственог система. 

Циљ бр. 5.1. Јачање регулаторног капацитета – Истраживање и развијање е-пословања и побољшање  Информационог система Агенције  и 
Циљ бр. 5.13 Развој информационих технологија 
Активности: У 2022. години планира се  завршетак развоја информатичког решења АДИС система за пословне процесе који се односе на стављање лека у промет и фармаковигиланцу лекова, чиме ће се дигитализовати сви пословни процеси Агенције који се односе на регулативу лекова и медицинских средстава. Активности које се односе на увођење новог  ИС Агенције заснованог на дигиталној трансформацији свих пословних процеса Агенције започете су 2018. године, а у циљу све веће примене електронског пословања, развијајући нове еУслуге Агенције које покривају комплетно пословање Агенције.  Активности на унапређењу ЕРП система и кадровског система са циљем завршетак дигитализације пословних процеса у Центру за подршку,  који се односе на пословне функције набавку, финансија. 
Методологија: Састанци пројектног тима и извештавање. Спровођење свих фаза пројекта (АДИС и ЕРП) према утврђеној динамици: од фазе анализе и дизајна, до имплементације, тестирања и пуштања система у реалан рад, као и одржавање система. 

Параметри за праћење: број оптимизованих пословних процеса, број дигитализованих пословних процеса односно број нових еУслуга, број клијената који су потписали сагласност о електронској комуникацији с Агенцијом, организациона и структурна промена Агенције.
Очекивани резултати: Развијање нових еУслуга; Побољшање услуга. 

Циљ бр. 5.1 Развојног плана АЛИМС – Јачање регулаторног капацитета - Истраживање и развијање е-пословања и побољшање  Информационог система Агенције  
Циљ бр. 5.13 – Развој ИТ технологија – Даљи развој и побољшање еУслуга у оквиру извршавања задатака који спадају у надлежности Агенције у складу са захтевима и акционим плановима које је дефинисала Влада РС. 
Активности: Агенција ће се током 2022. године наставити са праћењем законске регулативе у области ИТ технологија.  Пословање Агенције ће се даље  прилагођавати свим новим законима и правним актима у области ИТ  технологија, од којих је потребно истаћи Закон о електронском документу, електронској идентификацији и услугама од поверења у електронском пословању („ Сл. гласник РС, бр 94/2017 и 52/2021) , који могу значајно утицати на рад Агенције. Рад на дефинисању измена правилника.
Методологија: Праћење закона и прописа у вези са електронским пословањем у самој организационој јединици. Сарадња са Групом за регулаторне послове и осталим секторима агенције на примени нове регулативе кроз ИИС Агенције. На основу извршених анализа, давање предлога за измену правилника који се примењују у регулативи лекова и медицинских средстава. 
Параметри за праћење: Број измена подзаконских аката; број оптимизованих и дигитализованих пословних процеса у складу са донетим актима.
Очекивани резултати: Примена нових подзаконских аката. Унапређење капацитета Агенције и квалитета услуга организационих јединица кроз дигитализацију пословних процеса и најсавременијих ИТ решења у овој области. 

Циљ бр. 5.11 Унапређење стручној развоја и утицај на побољшање квалитета услуга АЛИМС – Непрекидан развој стручности и компетенција запослених у АЛИМС, путем одговарајуће едукације, као и усвајање нових информација које могу да буду применљиве у даљем раду

Активности: У 2022. години планира се наставак рада на побољшавању знања запослених, похађање обуке ASP програмског језика и ширење знања JAVA SCRIPT програмског језика. Планиране су едукације из области савремених информационих технологија и електронског пословања нарочито у погледу примене и коришћења веб апликација Агенције, отворених података, као и нових отворених еУслуга којима се дигитализују пословни процеси Агенције, као и организационе и структурне промене ради јачања процеса процене у складу са регулаторним и научним захтевима, као и дигиталном трансформацијом пословних процеса. 

Методологија: Анализа потреба за едукацијама. Избор модалитета едукације. 

Параметри за праћење: Број одржаних едукација запосленима Агенције из области савремених информационих технологија и електронског пословања;  број одржаних едукација екстерним корисницима ИИС Агенције из области савремених информационих технологија и електронског пословања;  број учесника на спроведеним интерним и екстерним едукацијама из области савремених информационих технологија и електронског пословања

Очекивани резултати: Оптимизација људских ресурса у Агенцији у складу са дигиталном трансформацијом процеса.

Циљ бр. 5.13 – Развој информационих технологија - Примена eCTD  

Активности: У 2022. години планира се наставак активности од стране формираног пројектног тима Агенције на увођењу eCTD-а у складу са пројектним планом уз вођење пројектне документације током читавог животног циклуса овог пројекта чије трајање се процењује на период од минимум три године развоја. Закључно са 2021. годином дефинисане су потребе за увођењем eCTD-а и започето је испитивање односно анализа потенцијалних испоручилаца софтвера, као и могућности и планирање обезбеђивања материјалних и људских ресурса. У 2021. години  обављене су активности које се односе на припрему пројектног плана, спецификације корисничких захтева, истраживања потенцијалних информатичких решења. Подношење документације у електронском облику у оквирима Европске уније је већ широко заступљено. Формати који су подржани су: Nees (Non-eCTD electronic Submission) – електронски неструктуирани CTD (Common Technical Dossier) формат и eCTD – електронски структуиран и CTD формат. Агенција стреми информационо-технолошким трендовима који се већ више година користе у ЕУ и који ће неминовно бити очекивани са наше стране у будућем периоду, како се као земља будемо ближили чланству у ЕУ.

Методологија: Спровођење пројектног плана у складу са предвиђеном динамиком.  

Параметри за праћење:  број клијената који су се определили да подносе документацију eCTD формату. 
Очекивани резултат: Већа примена eCTD 
Циљ бр. 5.13 – Развој информационих технологија –  Побољшања информационог система 
Активности:   Током 2022. године спроводиће се активности побољшања и  одржавања Интегрални информациони систем Агенције (ИИС) који чине Систем за електронско управљање регулаторном документацијом (СУД), Систем управљања ресурсима (ЕРП), Пословни информациони систем (ПИС) и Агенцијски дигитални информациони систем (АДИС) за медицинска средства и за лекове у хуманој и ветеринарској медицини. Вршиће се праћење софтверских решења кроз свакодневно праћење функционалног стања серверске конфигурације и база података ИИСа, проверу извршавања свих временских и аутоматизованих активности, логова на серверу, стања backup-а база података на серверима за ИИС, анализу пријављених захтева за ИТ подршку, разрешавање захтева за ИТ подршку односно одржавање свих система, како хардверског (сервери, клијенти, мрежа), тако и софтверског (унапређења сегмената ИИС-а).  Такође, планирана је уградња резервних делова и постављање нове опреме, као и инсталације нових програма и програмских пакета. 

Параметри за праћење: Број поднетих ИТ захтева за измену софтвера и проблема у раду у ИИС;  број поднетих захтева за интервенције на опреми и рачунарској мрежи; број проширених база података.

Очекивани резултати:  Унапређење апликација ИИС. Пораст ефективности рада у различитим организационим јединицама Агенције. 
Циљ бр. 5.13 Развој информационих технологија –Мере у вези са отвореним подацима (Open data)
Активности: У 2022. години, у плану је наставак активности кроз отварање нових сетова података, чиме се постиже веће задовољство корисника на свим нивоима – са тачке гледишта фармацеутске индустрије, државних институција, здравствених радника и пацијената, као и укључивање у  Интегрисани здравствени информациони систем Републике Србије (ИЗИС), еРецепт, ради достављања важних информација здравственим радницима, као што су обавештења из области фармаковигиланце, о повлачењу лекова са тржишта, могућности пријављивања сумње на дефект квалитета лекова, извештавање о нежељеним реакцијама на лекове, еИнспектор, еРецепт итд.

Методологија: Анализа потреба и предлагање решења за доступност широј јавности података у машински читљивим облицима ради вишеструке употребе, од стране различитих заинтересованих страна
Параметри за прађење:  Објављени сетови података
Очекивани резултати:  Већа примена отворених података.
Циљ бр. 5.13  - Развој ИТ технологија – Нове еУслуге

Активности: У 2022. години планира се одржавање еУслуга кроз пројекат еПодношење захтева клијената електронским путем преко портала еУправе, , који подразумева активности које се односе на имплементацију еУслуга на порталу еУправе Републике Србије који је интегрисан са системом СУД, АДИС и са веб сајтом Агенције. Закључно са 2021. годином развијене су еУслуге за медицинска средства и лекове на еПортал МЕДИЦИНСКА СРЕДСТВА (ms.alims.gov.rs) и еПортал ЛЕК (lekovi.alims.gov.rs), те је укупно око 50 еУслуга имплементирано на новим порталима и интегрисано са државним порталом еУправе на коме се и даље одржавају поједине еУслуге везано за лекове у хуманој и ветеринарској медицини.  Током 2022. године планира се одржавање интеграције портала еУправе и нових еПортала Агенције ms.alims.gov.rs и lekovi.alims.gov.rs на којима ће бити постављене еУслуге којима се дигитализују сви пословни процеси Агенције..
Методологија:  Спровођење свих фаза пројекта Електронско подношење захтева клијената,   према утврђеној динамици. 
Параметри за праћење: Број нових и унапређење постојећих интегрисаних еУслуга Агенције са порталом државне еУправе
Очекивани резултат: Доступност већег броја услуга  Агенције преко портала еУправе и еПортала Агенције. Побољшање ефикасности рада запослених. Повећање задовољства корисника услуга. 

Циљ  бр. 5.13 – Развој ИТ технологија – Нове еУслуге

Активности: У 2022. години планиран је почетак пројекта који се односи на дигитално архивирање документације о леку и медицинском средству, која је до сада складиштена трајно у компанији Iron Mountain d.o.o. Планиране су активности које се односе на формирање пројектног тима за дигитално архивирање документације, као и спровођење пројекта према израђеном пројектном плану.

Методологија:  Састанци пројектног тима. Израда Пројектног плана. Спровођење плана према утврђеној динамици. 
Параметри за праћење: Извештаји са састанака пројектног тима. Степен реализације планираних активности.

Очекивани резултати: Побољшање квалитета пословања у чувања документације са пуном преласком на електронско архивирање  
9. Група за регулаторне послове 
А) Редовне активности и унапређење услуга
Група за регулаторне послове ће током 2022. године наставити са обављањем своји редовних активности:  
· процена документације предате уз захтев за пренос дозволе за лек, односно измену овлашћеног представника произвођача медицинског средства и издавање решења; 

· издавање решења о престанку важења дозволе за лек, односно брисању медицинског средства из Регистра; 
· спровођење поступака по жалби и ванредним правним средствима;
· одобравање контролне маркице носиоцу дозволе за лек;

· издавање стручног мишљења о предлогу текста додатне маркице за лек;
· коресподенција  са ресорним министарствима, другим државним органима и странкама у поступцима који се воде пред Агенцијом 

· издавање преписа аката 
· послови везани за решавање рекламација, израду стручних мишљења и други послови

У погледу броја захтева из надлежности Групе за регулаторне послове, у 2022. години се очекује да ће за захтеве за пренос дозволе за лек и престанак важења дозволе за лек  тај број бити у оквирима оних из  претходних година, као што је приказано о на графиконима број 20 и 21. Што се тиче захтева који се односе на медицинска средства (графикон број 22)  предвиђа се известан пораст броја ових захтева у наредној години.

Графикон бр. 20:  Број примљених и обрађених   захтева за пренос дозволе за лек  у периоду 2016-2021* 

Графикон бр. 21:  Број примљених и обрађених захтева за прeстанак важења дозволе за лек у периоду 2016-2021*

Графикон бр. 22:  Број примљених и обрађених захтева  за измену овлашћеног представника / 
брисање медицинског средства 2016-2021*
Такође, наставиће се са поштовањем законских рокова у поступку издавања решења о преносу дозволе за лек, решења о измени овлашћеног представника произвођача медицинског средства, издавања решења о престанку важења дозволе за лек и брисању медицинског средства из Регистра медицинских средстава. 

Б) Активности за остваривање циљева из Развојног плана 2019-2023 
У току 2022. године, наставља се спровођење активности  за остваривање стратешких циљева из Развојног плана АЛИМС 2019-2023:  

Циљ бр. 3.1 – Допринос променама Регулаторног оквира у Републици Србији у области лекова и медицинских средстава 

Активности:  Планирано је да током 2022. године представници Групе за регулаторне учествују у пословима анализе  постојећег законодавства у области лекова и медицинских средстава и давању предлога за измене позитивних прописа са циљем усклађивања са прописима ЕУ. 

Методологија:   У сарадњи са МЗ и другим надлежним органима и институцијама, израда извештаја о анализи  усклађености прописа у области лекова и медицинских средстава  са прописима ЕУ и  давање предлога за измене у циљу хармонизације. 
Параметри за праћење:  Ступање на снагу нових прописа 
Очекивани резултати: Усвајање  нових прописа у области лекова и медицинских  средстава који су  у већем степену или у потпуности усклађени са прописима ЕУ. Ступање на снагу и примена ових прописа. 
Циљ бр. 3.5 – Побољшања регулаторних послова 
Активности:  Континуирано пружање стручне подршке запосленима, радним групама и комисијама Агенције у циљу обављања поверених послова. 
Методологија:   Стручна подршка ће бити у највећој мери електронским путем, и-мејлом или организовањем он-лајн састанака, док ће број  класичних састанака бити редукован.
Параметри за праћење: Извештаји о активностима подршке. 
Очекивани резултати: Повећање ефикасности рада запослених, чланова радних група и комисија и квалитета излазних докумената. 
Активности:  Током 2022. године наставиће се комуникација са подносиоцима захтева у фази припреме и предаје документације за издавање решења за пренос дозволе за лек, односно решења за престанак дозволе за лек  како би се побољшао квалитет предате документације и смањио број непотпуних захтева. Са произвођачима и овлашћеним представницима произвођача медицинских средстава наставиће се консултације у вези са електронским подношење захтева и документације у поступцима који се обављају у оквиру Групе за регулаторне послове, као и за друге поступке за које је уведено подношење захтева и документације преко портала Агенције.  
Методологија:   Консултативни разговори / састанци са подносиоцима захтева 
Параметри за праћење:  број састанака са подносиоцима захтева; повећан квалитет примљених захтева. 
Очекивани резултати: смањен број непотпуних захтева на годишњем нивоу
Активности: Благовремено поступање по изјављеним жалбама и ванредним правним средствима. 
Методологија:   Анализирати структуру примљених жалби и у складу са тим предузете одговарајуће мере за побољшања. С обзиром да се највећи број односи на решење о одбацивању непотпуног захтева, потребно је интензивирати активност консултација са клијентима у фази пре подношења захтева.  
Параметри за праћење: Број жалби, Број жалби решених у законски предвиђено року. 
Очекивани резултати:. Решавање свих жалби у законском року. 
Активности: Проучавање и примењивање нових одредби закона и подзаконских прописа и њихова имплементација у сва појединачна акта Агенције. 
Методологија:  Учествовање запослених у радним групама. Анализа нових прописа и давање предлога за њихову имплементацију у појединачним актима Агенције. 
Параметри за праћење:  Ступање на снагу нових закона и прописа.
Очекиван резултати:  Примена свих нових одредби и њихово пуно имплементирање у интерна акта Агенције.  
10. Mеђународна сарадња, aкредитације скупова и едукације, контакти са стручном и општом јавношћу, Имплементација програма СЗО „Јачање регулаторног система Националних регулаторних ауторитета“
А) Редовне активности и унапређење услуга
· Међународна сарадња 

Пратећи одредбе легислативе којом се уређује њен рад, Агенције се повезује са међународним мрежама информација о лековима и медицинским средствима и са агенцијама надлежним за лекове и медицинска средства и њиховим асоцијацијама. У претходном периоду, нарочито последњих пет година, Агенција је имала изузетне резултате на овом плану, остваривши партнерски однос са свим релевантним чиниоцима у региону, на нивоу континента па чак и глобално и делујући често у тешким и кризним ситуацијама како би заштитила здравље и интересе грађана Србије али и шире. Да би се остварили ови успеси, било је неопходно значајно ангажовање одговорне особе за међународну сарадњу Агенције која заступа интересе ове институције, али и Републике Србије, на интернационалном плану. Коначно, имајући у виду зацртани циљ Агенције дефинисан визијом, да буде модерна, ефикасна и друштвено одговорна институција, која ће постати лидер у региону југоисточне Европе, очигледно је да је овај задатак у великој мери остварен, али да је неопходан и континуирани напор и залагање како би се та водећа позиција одржала.

Пројекти које Агенција осмишљава, покреће и реализује су усмерени како према изградњи капацитета и знања саме Агенције, тако и у сврху преноса знања на друге циљане јавности у Републици Србији. Такође, Агенција је та која едукује и помаже развој других институција у региону и шире, преносећи умеће и искуство колегама у другим државама и међународним организацијама. Наравно, све ове иницијативе се обављају и обављаће се уз консултације и подршку Министарства здравља Републике Србије, Министарства пољопривреде шумарства и водопривреде Републике Србије и Министарства спољних послова Републике Србије, као и Министарства за европске интеграције Владе Републике Србије и других надлежних институција. Посебно је важно због све интензивније регионалне сарадње, као и учешћа у међународним организацијама обављати и консултације и усаглашавање са Канцеларијом за Косово и Метохију Владе Републике Србије. Агенција пружа подршку у специфичним областима државним органима који воде политику Србије у међународним оквирима и у овом погледу треба бити још ефикаснији, нарочито у погледу указивања на нову ЕУ легислативу и њено транспоновање у домаће законодавство, пре свега у контексту преговора о приступању ЕУ у којима је Агенција укључена у пет преговарачких поглавља. Такође, највећа улога Агенције у процесу приступања Републике Србије ЕУ се односи на имплементацију постојећих, а нарочито будућих закона и подзаконских аката, али и стандарда и најбољих пракси које важе у ЕУ. 

· Одржавање и унапређење билатералне сарадње у оквиру постојећих билатералних уговора и споразума о сарадњи са агенцијама у Европи и свету:

· Наставити и унапредити сарадњу са Агенцијом за лекове Италије (Agenzia Italiana del Farmaco - AIFA): ширењe сарадње у области борбе против фалсификованих лекова у којој је ова Агенција лидер у свету и другим областима дефинисаних Меморандумом, нпр. безбедности лекова и квалитета, управљања квалитетом, односа са јавношћу, електронског пословања, оглашавања и друго; сарадња у оквиру европског пројекта MEDI-THEFT; спровођење заједничких акција у погледу борбе против фалсификованих лекова у сарадњи и са МЗ РС; кампање у јавности – у 2022. години ће бити настављена кампања промоције припремљене едукативне публикације „Lana Tafi“ и бити организована нова предавања и промоције за стручну и општу јавност у Италији и Србији;  едукације запослених Агенције и других кључних чинилаца у области борбе против фалсификованих лекова кроз стручне скупове, али и интернет семинаре како би у оквиру ове, нове врсте едукације учествовао већи број представника државних институција и фармацеутске индустрије из Србије, али и Италије и других европских земаља.

· Наставак преговора и потписивање меморандума о разумевању и сарадњи са регулаторним телима Словеније, Мађарске са реалном пројекцијом потписивања највише једног споразума у 2022. години;

· Наставак сарадње са Управом за храну и лекове Сједињених Америчких Држава – (Food and Drug Administration - FDA) нарочито у области инспекцијског надзора;

· Наставити и унапредити сарадњу са Министарством здравља Канаде (Health Canada) на основу Писма о намерама потписаног 2014. године; 

· Наставити и унапредити сарадњу са Федералном службом за надзор у области здравства Руске Федерације (Федеральная служба по надзору в сфере здравоохранения – Росздравнадзор) на основу Меморандума о разумевању потписаног 2014. године у областима медицинских средстава, лабораторијске контроле квалитета, безбедности лекова и медицинских средстава, кроз размене стручњака, размене информација и друго – и спровођењем споразума у области контроле квалитета медицинских средстава из 2020;

· Обновити сарадњу са Националном агенцијом за безбедност лекова и здравствених производа Републике Француске (L'Agence Nationale de Sécurité du Médicament et des Produits de Santé – ANSM) и Националном агенцијом за ветеринарске лекове Републике Француске (L'Agence Nationale du Médicament Vétérinaire – ANMV);

· Наставак сарадње са Регионалном канцеларијом за борбу против организованог криминала за југоисточну Европу (канцеларија у Београду) Републике Француске (Pôle régional de lutte contre la criminalité organisée en Europe du sud-est - Pôle de Belgrade) у области борбе против фалсификованих лекова;

· Интензивирати већ постојеће односе и везе са другим агенцијама и телима које су се истакле у одређеним пословима, о чему би могли да подуче или пруже конкретну подршку Агенцији, уз могућност потписивања споразума односно меморандума о разумевању. Односи се на регулаторна тела: Јапана - Pharmaceuticals and Medical Devices Agency, PMDA; Немачке - The Federal Institute for Drugs and Medical Devices (Bundesinstitut für Arzneimittel und Medizinprodukte - BfArM); Португала - National Authority of Medicines and Health Products (Autoridade Nacional do Medicamento e Produtos de Saúde - INFARMED); Шпаније - Spanish Agency of Medicines and Medical Devices (Agencia Española de Medicamentos y Productos Sanitarios - AEMPS); Шведске - The Medical Products Agency (Läkemedelsverket – MPA); Словачке -  State Institute for Drug Control (Štátny ústav pre kontrolu liečiv - ŠÚKL); Народне Републике Кине – China Food and Drug Administration (国家食品药品监督管理总局 - CFDA) и других.

· Одржавање и унапређење регионалне сарадње у оквиру постојећих билатералних и мултилатералних уговора и споразума о сарадњи:

· Даља сарадња у оквиру реализације Меморандума о разумевању потписаног 2015. године са Агенцијом за лекове и медицинска средства Румуније – (Agenţiei Naţionale a Medicamentului şi a Dispozitivelor Medicale - ANMDM);

· Даља сарадња у оквиру реализације Меморандума о разумевању потписаног 2015. године са Агенцијом за лекове Бугарске – (Изпълнителната Агенция по Лекарствата към Министъра на здравеопазването - БДА);

· Даља сарадња у оквиру реализације Меморандума о разумевању потписаног 2015. године са новооснованом Агенцијом за лекове и медицинска средства Републике Македоније – (Македонската агенција за лекови и медицински средства – МАЛМЕД);

· Узајамна подршка у виду едукација, размена информација и подршка Агенције у области лабораторијске контроле квалитета Агенцији за лијекове и медицинска средства Босне и Херцеговине - АЛМБИХ и Агенцији за љекове и медицинска средства Црне Горе - ЦАЛИМС у оквиру Уговора о пословној сарадњи – у циљу подизања угледа Агенције у региону и остваривању могућности за развојне пројекте;

· Активности у оквиру регионалног Меморандума о разумевању и сарадњи (потписаног 2014. године) између Агенције, АЛМБИХ, ЦАЛИМС, Агенције за лијекове и медицинске производе Републике Хрватске - ХАЛМЕД и МАЛМЕД (раније Биро за лекове Министарства здравља Републике Македоније) у области умрежавања на регионалном нивоу са акцентом на областима фалсификованих лекова, едукација, инспекције, квалитета лекова и фармаковигиланце;

· Истраживати могућности сарадње са одговарајућим институцијама других блиских земаља у региону Југоисточне Европе чиме се постиже виши ниво (од стране ЕУ, али и шире) веома цењене регионалне сарадње и стварају услови за заједничке иницијативе и пројекте. У питању су: Грчка, Албанија и Молдавија.

· Уз усаглашавање са Канцеларијом за Косово и Метохију Владе Републике Србије и другим надлежним органима на адекватан начин реаговати на иницијативе тзв. Агенције за лекове Косова по питању укључивања у регионалне организације, скупове и активности.

· Мултилатерална сарадња 

На плану приоритета мултилатералне сарадње издваја се сарадња са доле наведеним  европским и међународним организацијама:   
· Европски директорат за квалитет лекова и бригу о здрављу (European Directorate for the Quality of Medicines & Healthcare - EDQM) у оквиру Савета Европе (Council of Europe – CoE), 
· институције Европске уније, пре свега Европска агенција за лекове (European Medicines Agency – ЕМА) и организација Директори агенција за лекове (Heads of Medicines Agencies – HMA) - организацијa која окупља агенције за лекове земаља чланица ЕУ и агенције у статусу посматрача.
· Светска здравствена организација - СЗО (World Health Organisation)
· Сарадња са осталим међународним организацијама
· Сарадња са EDQM 

· Наставити и унапредити сарадњу кроз рад у комисији Европске фармакопеје; 

· Наставити и унапредити сарадњу кроз експертске групе П4 и 15 Европске фармакопеје, радну групу за монографије готових лекова и радну групу за стандардне термине Европске фармакопеје;

· Наставити и унапредити сарадњу кроз Мрежу националних контролних лабораторија (Official Medicines Control Laboratory Network - OMCL Network);

· Наставити и унапредити област процене документације за Сертификат о усклађености са Европском фармакопејом (Certificate of Suitabillty – CEP) од стране експерта Агенције на основу уговора са EDQM-ом који предвиђа плаћање ове услуге Агенцији, као и за послове на тему питања стерилности; 

· Учешће у раду Комитета експерата са задатком минимизирања ризика за јавно здравље које представљају фалсификовани медицински производи и слични злочини (Committee of experts on minimising public health risks posed by counterfeiting of medical products and similar crimes - CD-P-PH/CMED). Почев од 2014. године се реализује развојни пројекат – едукативни материјал и кампања „Open Minds, Free Minds“, у оквиру овог комитета и потребно је наставити са оваквим иницијативама и даљим активностима у промоцији овог пројекта (у координацији Агенције која је водила пројекат, даље се пружа подршка земљама које желе да га преведу и искористе у промоцији), такође, представник Агенције је тренутно на функцији потпредседника овог комитета, и планирају се даље пројектне активности које би се могле реализовати са овом позицијом;

· Учешће у раду Европског комитета о лековима и фармацеутској нези (European Committee on Pharmaceuticals and Pharmaceutical Care (CD-P-PH), кровног комитета над три подкомитета у EDQM, у који је представник Агенције делегиран као именовани делегат Републике Србије, и планирају се даље пројектне активности;

· Учешће у раду Европског комитета о класификацији лекова у погледу режима њиховог издавања (Committee of Experts on the classification of medicines as regards their supply - CD-P-PH/PHO) у EDQM;

· Даље развијати наше учешће и допринос у додатним групама на које је Агенција позвана, и то у: Group 7 (Antibiotics), Group 13B (Herbal Drugs and Herbal Drug Products), Inhalations Working Party (INH) и Process Analytical Technology Working Party (PAT);

· Наставак иницијативе ратификовања Medicrime конвенције Савета Европе, којом се додатно оштрије санкционише фалсификовање лекова и медицинских средстава потписане у 2019 години;

· Онемогућити улазак представника тзв. Агенције за лекове Косова у ове институције и тела.

· Сарадња са ЕМА:
· Сарадња у оквиру пројекта, у оквиру инструмента за претприступну помоћ (Instrument for Pre-Accession Assistance Programme - IPA2) Европске Комисије за земље предкандидате и кандидате;

· Искористити могућност независне сарадње са ЕМА која такође може бити наведена у оквиру формалног документа и тиме осигурати кооперацију са овим референтним телом;

· Обезбедити даљу размену информација са ЕМА поводом стручних питања.
· Сарадња са СЗО

· Од 2010. године, Република Србија је део пројеката Светске здравствене организације који се спроводи у оквиру Глобалног акционог плана СЗО за вакцине против грипа (WHO Global Action Plan for Influenza Vaccines - GAP). То је свеобухватна стратегија за смањење садашњег глобалног недостатка вакцина против грипа за сезонске епидемије и пандемијског грипа у свим земљама света. У случају земаља у којима се производе вакцине, а које је СЗО субвенционисала кроз своје глобалне пројекте, препознат је све већи значај регулаторних аспеката и постоји препорука јачања капацитета Националних регулаторних ауторитета (National Regulatory Authorities - NRA) тих земаља. Ово је неопходно, како би поменути НРА имали довољно капацитета да регулишу производњу вакцина.  У том смислу, у оквиру СЗО успостављен је програм за јачање регулаторних система (Regulatory Systems Strengthening programme – RSS). Овај програм се заснива на моделу изградње капацитета, применом посебно развијеног алата за процену регулаторног система у земљама чланицама. Овај алат обухвата посебно развијен сет индикатора и под-индикатора, којима се процењује зрелост регулаторних функција једног НРА, а који је заснован на моделу зрелости дефинисаном у стандарду ИСО 9004:2009 – Руковођење са циљем остваривања одрживог успеха организације – Приступ преко менаџмента квалитетом. У Републици Србији се поменути НРА са аспекта РСС програма састоји од организационих јединица у три институције – Министарству здравља Републике Србије, Агенцији за лекове и медицинска средства Србије и Институту за јавно здравље Србије „Др Милан Јовановић Батут“. Након испуњавања услова, и обезбеђеног статуса функционалног НРА, реализоване су бројне активности у и у претходном периоду, које су у Агенцији имале висок приоритет, а које су се координирале на нивоу радне групе коју је именовао Министар здравља. И у 2022. години су планиране даље активности на овом плану. 

· Наставак сталне сарадње са Колаборативним центром СЗО за интернационално праћење (безбедности) лекова у Упсали, Шведска (World Health Organisation - The Uppsala Monitoring Centre – WHO-UMC);

· Наставак сарадње са Регионалном канцеларијом СЗО за Европу у области рационалне употребе лекова, а посебно даље активности у пројекту „Европско праћење антимикробне потрошње“ (European Surveillance of Antimicrobial Consumption – ESAC), представљањем резултата о потрошњи антимикробних лекова у Србији. 

· Остале активности: подршка СЗО развоју Агенције у погледу акредитованих едукативних програма за здравствене раднике које финансира СЗО, по угледу на претходне године;  едукација запослених Агенције од стране СЗО у оквиру различитих пројеката и области.

· Сарадња са осталим међународним организацијама: 

Сарадња са HMA, организацијом која окупља агенције за лекове земаља чланица ЕУ, али и агенције у статусу посматрача

· Наставак и унапређење активности у оквиру постојећег чланства у Радној групи за борбу против фалсификованих лекова (Working Group of Enforcement Officers – WGEO) за хумане и ветеринарске лекове;

· Даљи рад у оквиру радне групе EMACOLEX и Working Group of Communication Professionals – WGCP у које су представници Агенције укључени после вишегодишњих молби управним телима HMA;

· Укључивање у друге радне групе, а са коначним циљем потпуног присуства у свим активностима HMA, пре приступања ЕУ;

· Учешће на стручним скуповима које HMA организује.

Истражити могућности и користи од потписивања новог колаборативног споразума између регулаторних ауторитета за лекове држава централне и источне Европе (New Collaboration Agreement between Drug Regulatory Authorities in Central and Eastern European Countries – nCADREAC) са Европском комисијом, који је постојао за велики број садашњих чланица ЕУ док су биле у претприступном статусу, о чему се обављају консултације са представницима ЕУ.

Наставак учешћа на састанцима Надлежних тела за медицинска средства земаља чланица ЕУ (The Сompetent Authorities for Medical Devices – CAMD) у организацији Европске комисије и пратити даљи развој у овој области и обезбедити статус посматрача у евентуалним новим телима надлежним за питања медицинских средстава у ЕУ;

Добијање статуса посматрача у Међународном регулаторном форуму за медицинска средства (The International Medical Device Regulators Forum – IMDRF), референтном светском телу за питања медицинских средстава уз подршку чланица са којима имамо развијену сарадњу, као што су Health Canada и Росздравнадзор;
Развој сарадње са Светском организацијом за здравље животиња (The World Organisation for Animal Health – ОIE);
Пратити активности Интернационалног савета за хармонизацију техничких захтева за хумане лекове (The International Council for Harmonisation of Technical Requirements for Pharmaceuticals for Human Use - ICH);

Укључити се у активности Међународне коалиције регулаторних ауторитета за лекове (International Coalition of Medicines Regulatory Authorities - ICMRA);

Наставак и унапређење сарадње са другим међународним организацијама и телима:  Светска банка (World Bank - WB); Међународно удружење за фармаковигиланцу (The International Society of Pharmacovigilance –IsoP); Европска асоцијација за генеричке лекове (European Generic Medicines Аssociation – EGA);  Међународно удружење за фармакоекономију и истраживањe резултата (International Society for Pharmacoeconomics and Outcomes Research – ISPOR); Међународна федерација националних организација које представљају фармацеуте (International Pharmaceutical Federation – FIP) и друге.
· Развојни и међународни пројекти:

Конкурисати за више развојних пројеката у оквиру претприступних фондова ЕУ у 2022. години у чему Агенција има конкретну помоћ Министарства за европске интеграције Владе Републике Србије, као и Сектора за европске интеграције и међународну сарадњу Министарства здравља Републике Србије:  Стратешки развојни пројекти Агенције у сфери информатике и регионалне сарадње;  техничка помоћ и размена информација (Technical Assistance Information Exchange – TAIEX): радионице, експертске мисије и студијски боравци у ЕУ; Twinning (изградња капацитета Агенције); IPA2 пројекти – са акцентом на пројекту слања експерата Агенције као посматрача на састанке у ЕМА И активности у оквиру других пројекта ЕУ.

Како је Агенција већ показала да има све услове да изведе и развојне пројекте за друге институције као што је „Изградње капацитета ЦАЛИМС“ 2011-2012. године, а који је финансирала Светска банка, треба и даље покретати сличне иницијативе које су значајне и за рејтинг Агенције, а доносе и конкретну финансијску добит;

Развојни пројекти са високошколским установама у Србији и иностранству.

· Акредитације скупова и едукације

Едукације у иностранству: Неопходно је и даље улагати у едукације и мисије запослених који учествују у разним међународним скуповима и форумима и размењују искуства са колегама из целог света;

· Поспешивати наступе у иностранству са предавањима;

· Поспешивати учествовање и вођење дискусија и радионица у иностранству. 

Едукације у Србији у организацији Агенције: Агенција, а преко ње и држава Србија, имају изузетан углед и препознате су као место добрих пракси и та позиција треба да буде одржана, али уз рационалну употребу средстава и људских ресурса у складу са повереним пословима Агенције.  

· Искористити контакте Агенције и на едукативне скупове које организује за своје клијенте, здравствене раднике и општу јавност довести више еминентних предавача из разних области, како би на најбољи начин образовала све чиниоце здравственог система у Србији и на овај начин га додатно унапредила. 

· Наставити одржавање традиционалног годишњег симпозијума Агенције и Групације домаћих произвођача лекова у оквиру Привредне коморе Србије, Удружења иновативних произвођача лекова – INOVIA и Удружења иностраних генеричких произвођача лекова – GENEZIS под покровитељством Министарства здравља Републике Србије;

· Одржавати и друге скупове мањег обима на разне теме из области рада и надлежности Агенције;
· У оквиру скупова које Агенција акредитује преко Здравственог савета Републике Србије или учествује у акредитованим скуповима других организација, нарочито су важне едукације за здравствене раднике о раду Агенције, значају фармаковигиланце и пријављивању нежељених реакција на лекове и медицинска средства. Циљ је индиректно повећање бројa пријава нежељених реакција, у оквиру стандарда који прописује СЗО (200 пријава на милион становника);

· Развој сарадње са универзитетима и другим установама образовног система на којима се едукују здравствени радници, али и запослени Агенције. Поред оних у Србији, Агенција је у контакту и са иностраним факултетима и школама и ову област је такође потребно развијати.

Б) Активности за остваривање циљева из Развојног плана 2019-2023 

У 2022. године планиране су следеће активности у вези са остваривањем стратешких циљева из Развојног плана:

Циљ бр. 3.3 - Развој законодавства и регулаторни учинак у вези са међународним аспектима 
Активности: У 2022. години ће бити настављена сарадња са Европском агенцијом за лекове (ЕМА) у практичним аспектима примене и прављења нацрта нових прописа; Европским директоратом за квалитет лекова и здравствену заштиту (EDQM) у вези са питањима која се односе на конвенције Савета Европе и смернице које је развио EDQM; Светском здравственом организацијом (СЗО) у вези са смерницама СЗО и применом СЗО препорука у пракси; развијеним националним регулаторним органима чланова ICH, држава чланица ЕУ, држава чланица СЕ и другим партнерима на међународном нивоу и надгледање развоја Међународне конференције о усклађивању техничких захтева за регистрацију фармацеутских производа за хуману употребу (ICH). 
Методологија: Сарадња са наведеним организацијама. Анализа ЕУ регулативе, смерница и препорука и припрема предлога за усклађивање домаћег законодавства.

Параметри за праћење: извештај о активностима на годишњем нивоу; предлози нови прописа.
Очекивани резултати: Примена нових прописа усклађени са ЕУ регулативом
Циљ бр. 3.4 - Учешће Агенције у радним телима у земљи и иностранству у области регулаторних послова: 

Активности: 
· Учешће у радним групама и сарадња са Министарством здравља Републике Србије, Министарством пољопривреде, шумарства и водопривреде, Министарством државне управе и локалне самоуправе, Министарством за европске интеграције и другим националним организацијама у вези са развојем законских одредби које се тичу надлежности Агенције;

· Сарадња са Европском унијом као део преговарачког процеса ради приступања Републике Србије Европској унији – Агенција званично учествује у радним групама на нивоу Републике Србије у пет поглавља преговора - Поглављу 1: Слободно кретање роба; Поглављу 7: Право интелектуалне својине; Поглављу 12: Безбедност хране, ветеринарска и фитосанитарна политика; Поглављу 20: Предузетништво и индустријска политика, као и у Поглављу 28: Заштита потрошача и заштита здравља. 

· Учешће у Процесу сарадње европских агенција за лекове у вези са правним и законодавним питањима  (EMACOLEX) организације Директори Агенција за лекове (HMA) у статусу посматрача;

· Учешће у организацији Надлежних органа за медицинска средства у ЕУ (CAMD) у статусу посматрача;

· Учешће и руковођење у комитетима EDQM и СЕ: Европским комитету за фармацеутске производе и фармацеутску заштиту (CD-P-PH), Комитету експерата за минимизирање ризика по јавно здравље због фалсификовања медицинских производа и сличних криминалних дела (CD-P-PH/CMED) и Комитету експерата за класификацију лекова, у смислу њиховог снабдевања (CD-P-PH/PHO).

· Учешће у радним групама и телима ЕМА у оквиру Инструмента за претприступну помоћ (ИПА) у улози посматрача;

· Учешће у радним групама и телима СЗО. 
Методологија: Стална комуникације и сарадња са радним телима. Учешће на састанцима. Извештавање. Дефинисање предлога за хармонизацију прописа. 
Параметри за праћење: Степен реализације планираног учешћа запослених АЛИМС-а у радним телима.  Извештаји са састанака.   Број усвојених прописа  усклађених са регулативом ЕУ.
Очекивани резултати:  Ступање на снагу нових прописа и њихова примена. Повољан извештај о напретку РС у приступању ЕУ. Примена искустава и најбољих пракси ЕУ у РС и АЛИМС-у. 
Циљ бр. 3.6 - Акциони план Европске комисије, „Јединствени здравствени програм” (One Health) реализваон кроз следеће активности:
Активности: 

· Анализа Акционог плана Европске комисије - „Јединствени здравствени програм” (One Health) у оквиру радне групе Агенције која ради на овом питању;

· Утврђивање партнера и заинтересованих страна за примену плана на националном и међународном нивоу – списак партнера;

· Комуницирање са заинтересованим странама и прављење платформе на националном нивоу.
Методологија:  Анализа Акционог плана и  припрема извештаја.  Одржавање састанака са партнерима и заинтересованим странама и заједнички рад на припреми платформе. 
Параметри за праћење:  Извештај о анализи Акционог плана. Записници са састанака са партнерима и заинтересованим странама. Израђена је платформа One Health.  Документована примена одредби Плана. 

Очекивани резултати: Допринос унапређењу здравственог система и задовљства корисника услуга кроз примену Акционог плана Европске комисије - „Јединствени здравствени програм”
Циљ бр. 4 - Побољшање транспарентности и повећање спремности на деловање у кризним и хитним ситуацијама које представљају претњу по јавно здравље
Циљ бр. 4.1 - Развијање, унапређење и продубљивање канала комуникације са свим заинтересованим странама у Републици Србији, а кроз: 
Активности: 

У 2022. години су планиране следеће активности:

· Утврђивање свих релевантних заинтересованих страна, формирање списка контаката и процена сарадње;

· Састављање тима за комуникације или одговарајуће радне групе у АЛИМС одлуком директора;

· Редовно састајање са представницима свих заинтересованих страна и прослеђивање свих важних информација путем организовања мањих званичних састанака – три састанка годишње ;

· Покретање јавних кампања за подизање свести;

· Ближа сарадња са канцеларијом Повереника за информације од јавног значаја и заштиту личних података; 

· Благовремено давање стручних мишљења - експертиза, спискова и других података о лековима и медицинским средствима, намењених различитим државним органима, као и здравственим радницима и јавности у РС.
· Обука менаџера организационих јединица и запослених за јавни говор и вештине презентације;

·  Едуковање стручне и друге јавности у делу доступном за усмене и/или писане информације и публикације о јавном здрављу. 

Методологија:  Тимски рад на припреми комуникационе стратегије. Редовни састанци са представницима релевантних заинтересованих страна. Обуке за јавни говор и вештине презентације.  Организовање јавне кампање. 
Параметри за праћење: листа свих заинтересовани страна на 6- месечном нивоу; број одржаних састанака и записници са састанака; извештаји са спроведених едукација израђена комуникациона стратегија; спроведене јавне кампање.
Очекивани резултати: Интензивирање размене информација и комуникације са  другим организацијама на државном нивоу као што су Министарство здравља Републике Србије, Министарство пољопривреде, шумарства и водопривреде, Републички фонд за здравствено осигурање, Институт за јавно здравље Србије „ Др Милан Јовановић Батут” и други; општом јавношћу и удружењима; стручном јавношћу и удружењима;  медијима;  носиоцима дозвола за лек, односно уписа у Регистар у медицинског средства, као и спонзорима клиничких испитивања односно уговорним истраживачким организацијама и њиховим удружењима.
Циљ бр. 4.3 - Комуникација о стратешким питањима на националном и међународном нивоу. 
Активности: У 2022. години планиране су следеће активности:  

· Идентификовање главних порука и тема на које би Агенција требало да се усредсреди у комуникацији са заинтересованим странама;

· Развијање комуникационе стратегије и њено усвајање од стране Управног одбора као обавезујућег документа;

· Развијање стандардне оперативне процедуре за комуникацију са општом јавношћу, групама пацијената и нарочито медијима;

· Организовање редовних конференција за штампу једном годишње и ad-hoc када постоји потреба;

· Координација са државним институцијама у вези са посебним темама и питањима;

· Давање саопштења и изјава за медије када је неопходно;

· Развијање ближе сарадње са медијима на националном и међународном нивоу;

· Примена постојећих регионалних и међународних мрежа за добијање суштински битних информација релевантних за медије и општу јавност.
Модалитети: Формирање тима за израду комуникационе стратегије. Развијање комуникације преко преко интернет странице Агенције;  одговоре на питања;  одговоре на захтеве за приступ информацијама од јавног значаја; саопштења;  директне контакте са медијима и кроз друге облике комуникације.
Параметри за праћење: Усвојена комуникациона стратегија; Усвојена стандардна оперативна процедура за комуникације. Број издатих саопштења. Број организованих конференција за штампу. 
Очекивани резултати: 
Циљ бр. 4.4. - Развој Плана за одговор на кризне ситуације и комуникација у овим случајевима. 
Видети део:  Имплементација програма СЗО „Јачање регулаторног система Националних регулаторних ауторитета“ кроз  одржање и даље унапређење потврђеног нивоа зрелости регулаторног система

Циљ бр. 5.4 - Повећати капацитете АЛИМС за процедуру БЕМА. 
Активности:   У 2022. години планирају се активности у вези са интегрисањем захтева БЕМА-е у све области регулаторних и других пословних процеса АЛИМС-а. У плану је рад на припреми и примени документа „ Стратегија за припрему и развој унутрашњих капацитета Агенције за примену бенчмаркинг процедуре (БЕМА)" са предвиђеним активностима, временским оквирима и одговорностима како би се испунили сви захтеви; 

Параметри за праћење: Израђен документ „ Стратегија за припрему и развој унутрашњих капацитета Агенције за примену бенчмаркинг процедуре (БЕМА)".
Очекивани резултати:  Повећани капацитети АЛИМС-а за БЕМА процедуру.
Циљ бр. 5.8 - Боље позиционирање АЛИМС на међународном нивоу. 

Активности:
У 2022. години планиране су следеће активности: 

· Наставак и побољшање сарадње са надлежним институцијама са којима постоје закључени билатерални споразуми: Француска агенција за безбедност здравствених производа (ANSM), Агенција за лекове и медицинска средства Босне и Херцеговине (АЛМБИХ), Агенција за лекове и медицинска средства Црне Горе (ЦАЛИМС), Француска агенција за храну, заштиту животне средине и заштиту здравља на раду и безбедност/Француска агенција за ветеринарска медицинска средства (ANSES-ANVM), Министарство здравље Канаде, Федерална служба за надзор над здравственом заштитом Руске Федерације – Росздравнадзор, Италијанска агенција за лекове (AIFA), Бугарска агенција за лекове (БДА), Национална агенција за лекове и медицинска средства Румуније (NAMMD),  Агенција за лекове и медицинска средства Македоније (МАЛМЕД) – годишњи извештаји; 
· Промовисање и развој Регионалног меморандума о разумевању и сарадњи између НРА у Србији, Хрватској, Босни и Херцеговини, Македонији и Црној Гори;

· Пружање подршке у посебним областима ЕУ интеграција, преговора и усаглашавања прописа, пракси и стандарда;

· Учешће и вођење међународних пројеката у области надлежности АЛИМС и у оквиру сарадње са СЗО, ЕУ интеграцијама и других међународним активностима – покренут један нови пројекат;

· Почетак сарадње са академским институцијама, нарочито у вези са пројектима који спадају у оквир Хоризон програма ЕУ; 

· Наставак развијања сарадње са: Светском здравственом организацијом (СЗО), Европским директоратом за квалитет лекова и здравствену заштиту (EDQM), Европском агенцијом за лекове (ЕМА), Директорима агенција за лекове (HMA) и другима;

· Сарадња са другим међународним организацијама и друштвима, као што су: Међународно друштво за фармаковигиланцу (ИСоП), Лекови за Европу (некадашњи ЕГА), Међународно друштво за фармакоекономију и истраживање резултата (ISPOR),  Међународна фармацеутска федерација (FIP), итд.;

· Експерти из АЛИМС треба да учествују на што више различитих националних и међународних скупова и састанака на којима би промовисали активности АЛИМС и представили досадашња достигнућа – бар 20 скупова у 2022.

Методологија:  Наставак успостављене сарадње са различитим организацијама и институцијама.  Иницирање нове сарадње. Учествовање представника АЛИМС-а на међународним скуповима и састанцима. Извештавање. 
Параметри за праћење:  степен реализације планова за учешће на међународним скуповима; број покренутих нових пројеката; број закључених споразума о сарадњи; извештаји са скупова;  годишњи извештаји; трансфер знања.
Очекивани резултати:  Унапређење услуга АЛИМС-а кроз активнију улога АЛИМС-а у регионалној и међународној сарадњи и учешћу у различитим пројектима.  Одржавање и јачање угледа и позиције АЛИМС-а у региону. 
· Имплементација програма СЗО „Јачање регулаторног система Националних регулаторних ауторитета“ кроз  одржање и даље унапређење потврђеног нивоа зрелости регулаторног система“
А) Редовне активности и унапређење услуга

Одржавање и унапређење успостављених механизама као и развој нових механизама за јачање регулаторног система у 2022. години Агенција ће остваривати кроз следеће активности: 

· Активна сарадња са свим институцијама, са циљем спровођења препорука Светске здравствене организације (СЗО) и даљег развијања регулаторног капацитета (циљ 3.3)

· Подизање свести о значају примене добре регулаторне праксе и добре праксе препознавања и ослањања на одлуке других НРА, препознатих од стране СЗО. (циљ 3.3)

· Даље ажурирање Акционог плана препознавањем слабих тачака у свим функцијама регулаторног система, дефинисањем предлога за њихово решавање и имплементација ”некритичних” препорука СЗО коју важећи регулаторни оквир дозвољава. (циљ 3.3)

· Дефинисање предлога за измене националне регулативе у складу са прописима ЕУ и према захтевима смерница СЗО (циљ 3.1)

· Унапређење хармонизације и система контроле регулаторних процеса кроз интерне провере у НРА Србије, укључујући и индикаторе за праћење перформанси регулаторних процеса (циљ 5.4 и 5.6)

· Боље повезивање релевантних регулаторних аспеката у процесу пуштања серије вакцина у промет и даљи развој сарадње и одговарајућих канала комуникације, интерно и екстерно. (циљ 1.8)

· Развој модела и писане процедуре о интерној и екстерној, националној и међународној комуникацији Агенције са свим заинтересованим странама (циљ 4.3)

· Развој модела и писане процедуре за израду, праћење, ажурирање и ревизију стратешког, развојног и акционог плана. Унапређење праћења остварења циљева дефинисаних плановима Агенције (циљ 3.3)

· Даља разрада механизма за развој платформе за координацију регулаторних активности везаних за вакцине, укључујући међузависност и међусобну повезаност свих сегмената НРА; (циљ 1.7)

· Унапређење система управљања квалитетом у домену примене принципа заснованог на процени ризика, процесног приступа и управљању људским ресурсима. (циљ 5.1 и 5.3)

· Даљи развој програма посебних обука за свако радно место (циљ 5.7.2)

· Развој модела посебних функционалних компетенција (циљ 5.11)

· Даљи развој сарадње са СЗО и учешће представника Агенције у радним групама и тимовима СЗО, по позиву (циљ 3.4 и 5.7) 

Б) Активности за остваривање циљева из Развојног плана 2019-2023.

Агенција ће у 2022. години наставити са реализацијом започетих активности у вези са остварењем циљева Развојног плана:
Циљ 1.6 – Борба против фалсификованих лекова

Израда Водича за поступање са фалсификованим лековима

Активности: Планиране активности односе се на допуне и финализацију постојећег нацрта Водича за поступање НРА Србије са фалсификованим лековима. 

Методологија: Нацрт Водича који формирао стручно-оперативни тим биће допуњен од стране Одељења инспекције за лекове МЗ. У сарадњи са Радном групом за имплементацију препорука СЗО у НРА Србије, нацрт ће бити преструктуиран и сведен на форму предлога Водича која ће након одобрења директора Агенције бити послат Сектору за лекове МЗ на усаглашавање и усвајање.

Параметри за праћење: Водич за поступање са фалсификованим лековима објављен на сајту Агенције и/или МЗ до краја 2022. године.

Очекивани резултати: Водич за поступање са фалсификованим лековима треба да омогући јасно управљање ризицима везаним за појаву фалсификованих лекова и адекватан одговор Агенције и НРА Србије у превенцији, детекцији, комуникацији и брзом одговору у борби против фалсификованих лекова.  

Циљ 1.7 – Јачање прописа који се односе на регулацију вакцина  кроз читав спектар регулаторних активности уз посебан осврт на захтеве Светске здравствене организације (СЗО) за функционалне регулаторне системе 
Побољшавање координације свих регулаторних активности везаних за вакцине и унапређење комуникације са свим институцијама укљученим у регулацију вакцина 

Активности: Планиране активности подразумевају одржавање састанака Агенције са Сектором за инспекцијске послове - Одељењем инспекције Министарства здравља, Сектором за лекове Министарства здравља, Институтом за јавно здравље Србије „Др Милан Јовановић Батут“ и дефинисање решења којима се постиже већи степен оперативне интеграције регулаторних функција добијања дозволе за лек, праћења нежељених догађаја након имунизације, инспекције произвођача лекова, лабораторијске контроле квалитета и пуштања вакцина у промет.
Методологија: Препознавање слабих тачака у повезаности регулаторних функција и предлагање и усвајање решења за остварење повезаности према захтевима СЗО

Параметри за праћење: Записници са састанака, предложена и усвојена решења, допуне и измене Акционог плана, писана комуникација којом се потврђује интеграција регулаторних функција (дописи, и-мејлови, процедуре, упутства и сл. )

Очекивани резултати: Јасно дефинисана координација и комуникација између наведених институција и сектора Агенције, израда стратегије/процедуре о комуникацији.

Циљ 1.7 – Јачање прописа који се односе на регулацију вакцина  кроз читав спектар регулаторних активности уз посебан осврт на захтеве Светске здравствене организације (СЗО) за функционалне регулаторне системе

Побољшање сарадње са домаћим произвођачем вакцина  и унапређење комуникације

Активности: Планиране активности подразумевају одржавање састанака  и дефинисање одговарајућих решења Агенције са Институтом за вирусологију, вакцине и серуме "Торлак" у контексту побољшања усклађености различитих аспеката производње и контроле квалитета вакцина са важећим регулаторним захтевима, постављање основе за формирање електронске платформе за координацију. 

Методологија: Дефинисање тема и циљева који захтевају јачу сарадњу између Агенције, произвођача вакцина и Одељења инспекције МЗ и предлагање решења за остварење, учешће запослених Агенције у инспекцијским надзорима производње вакцина.

Параметри за праћење: повећан степен усклађености производње и контроле квалитета  вакцина са регулаторним захтевима, предлог информатичког решења за електронску платформу.
Очекивани резултати:  Продубљена сарадња са произвођачем вакцина и успостављена периодична преиспитивања напретка у даљем усаглашавању производње и контроле вакцина са регулатроним захтевима. 

Циљ 1.8 – Даљи развој званичног процеса пуштања серија вакцина у промет 

Водич за пуштање серије вакцина у промет
Активности: Планиране активности односе се на допуне и финализацију постојећег нацрта Водича за пуштање вакцина у промет. 

Методологија: Нацрт документа ће се допунити до добијања финалног предлога који ће бити одобрен од стране директора Агенције и затим послати Сектору за лекове МЗ на усаглашавање и усвајање. Након добијања одобрења МЗ Водич ће бити објављен на сајту Агенције. 

Параметри за праћење: Водич за пуштање серије вакцина у промет објављен на сајту Агенције до краја 2022.

Очекивани резултати: Објављивање Водича за пуштање серије вакцина у промет треба да омогући јасна упутства произвођачима вакцина и носиоцима дозволе за припрему документације и подношење захтева за посебну контролу сваке серије вакцина као и  разумевање целог пута независног пуштања серије у промет од стране Агенције, укључујући и контролу одржања посебног температурног режима при транспорту и чувању вакцина ("хладни ланац"), за вакцине из увоза. 
Циљ 3.3 - Развој законодавства и регулаторни учинак у вези са међународним аспектима 
Примена препорука и смерница СЗО за националне регулаторне ауторитете   

Активности: Планиране активности односе се на имплементацију захтева индикатора СЗО приказаних у WHO GBT Fact sheets документима као и имплементацији преосталих некритичних препорука колико национални прописи дозвољавају, даљи рад на унапређењу надзора над запосленима, система обучавања и утврђивања компетенција, подизање свести о значају примене добре регулаторне праксе и унапређење праћења остварења циљева дефинисаних Развојним планом Агенције и смерницама СЗО као и учешће запослених Агенције у изради нацрта закона о лековима, ако га буде у 2022. години. 
Методологија: Имплементација захтева ће се остваривати разрадом и ажурирањем акционог плана и сукцесивним спровођењем предвиђених корака.

Параметри за праћење: број спроведених препорука (%имплементације већи од 53%), број завршених активности у акционом плану, број остварених циљева у Развојном плану.

Очекивани резултати: Повећан степен усклађености регулаторног система са захтевима индикатора СЗО и оснажена база доказа о имплементацији (скуп докумената којима се доказује имплементација препорука, захтева и смерница СЗО).

Циљ 3.4 – Учешће Агенције у радним телима у земљи и иностранству у области регулаторних послова

Наставак рада у радним групама и тимовима за спровођење бенчмаркинга СЗО 

Активности: Активно учешће у Радним групама и тимовима СЗО које ће обезбедити континуирано информисање запослених Агенције и НРА Србије о важећим механизмима провере Националних регулаторних ауторитета које спроводи СЗО. 

Методологија: пренос информација добијених у раду радних група и тимова СЗО и развој напредних приступа у анализи захтева и примени смерница СЗО. 

Параметри за праћење: иницијативе усклађивања рада Агенције и НРА Србије са новим смерницама СЗО које дефинишу принципе добре регулаторне праксе, добре праксе ослањања на друге функционалне НРА и оцену перформанси регулаторних функција.
Очекивани резултати: Боље разумевање захтева смерница СЗО,  даљи развој свести о начинима и значају њихове примене и повећање компетенција за налажење адекватног начина регулације вакцина и лекова у ситуацијама које постојећи прописи и смернице недовољно јасно дефинишу. 
Циљ 4.4 – Развој Плана за одговор на кризне ситуације и комуникација 

Израда Плана поступања Агенције у кризним и ванредним ситуацијама

Активности: Планиране активности односе се на финализацију нацрта Плана који је урађен током 2021. године, које дефинишу поступање Агенције у различитим кризама и у случајевима појаве специфичних претњи по јавно здравље како би се обезбедила функционаност рада Агенције и заштита здравља запослених. Ове активности укључују и финализацију посебних анекса који дефинишу специфичнан одговор Агенције на појаву претњи појаве пандемије изазване Influenza вирусом, пандемије изазване Sars-Cov-2 вирусом, поступање у случајевима елементарних непогода и других могућих претњи и сл.)

Методологија: Нацрти документа које су формирале различите Радне групе ће се изменити и допунити до добијања финалних предлога који ће бити одобрени од стране директора Агенције и затим послати Сектору за лекове МЗ на усаглашавање и усвајање. Након добијања одобрења МЗ План ће бити објављен на интранету Агенције.

Параметри за праћење: План поступања Агенције у кризним и ванредним ситуацијама са припадајућим анексима објављен на интранету Агенције до краја 2022.

Очекивани резултати: План поступања Агенције у кризним и ванредним ситуацијама треба да омогући јасно управљање кризама и смањи ризик везан за угрожавање функционалности рада Агенције проузрокован кризом. Такође, он треба да дефинише јасан канал комуникације унутар и изван Агенције у кризним и ванредним околностима.

Циљ 5.6 – Примена методологије "бенчмаркинга" СЗО као унутрашњег алата за континуирано напредовање
Унапређење система управљања квалитетом према индикаторима и смерницама СЗО за Националне регулаторне ауторитете

Активности: Планиране активности односе се на планирање, спровођење, праћење и евалуацију перформанси QMS и свих пословних процеса НРА, као и успостављање јачих веза између различитих функција регулаторног система. Активности укључују и развој мапе процеса у сарадњи Агенције са другим сегментима НРА Србије, приказ међусобне повезаности тих процеса, као и унапређење хармонизације и система контроле регулаторних процеса кроз интерне провере у НРА Србије коришћењем индикатора за праћење перформанси регулаторних процеса.
Методологија: Унапређења ће бити предлагана и усвајана кроз спровођење интерних провера у НРА Србије, а у вези са захтевима индикатора који се баве системском применом QMS у сва три сегмента НРА. Унапређења ће се пратити и оценити на основу демонстрације имплементираних препорука са интерних провера које се односе на QMS, али и специфичне послове у регулаторним функцијама. 

Параметри за праћење: број имплементираних препорука, број испуњених захтева индикатора на годишњем нивоу, број спроведених интерних провера, број дефинисаних препорука.

Очекивани резултати: Имплементирани и унапређени принципи QMS у све три институције НРА Србије. Интеграција регулаторних функција подигнута на виши ниво.  
11. Кадровски капацитети
У 2022. години потребно је извршити јачање кадровских капацитета Агенције да би се обезбедило њено редовно функционисање. Планира се увећање броја новoзапослених на неодређено време за 20 пре свега због повећања обима посла, као и због обезбеђења поштовања прописаних рокова и квалитетног и благовременог решавања захтева корисника услуга. 

У Националној контролној лабораторији у наредном периоду очекује се значајно повећање броја анализираних узорака за потребе систематске контроле у складу са препоруком СЗО. Обзиром да је  почела производња домаће грип вакцине у НКЛ се изводи велики број СРД тестова за одређивање активности грип вакцине, као и осталих тестова који се раде у финалном лоту. Такође,  започета је и производња Ковид 19 вакцине у Институту за вирусологију, вакцине и серуме "Торлак", тако да постоји очигледна потреба за јачањем капацитета како са аспекта лабораторијских испитивања тако и кадровских, како би Национална контролна лабораторија/Агенција могла да одржи одговарајући ниво квалитета процеса рада.
У Сектору за медицинска средства новим Законом о медицинским средствима, који се примењује од 02.12.2018. године, прописане су нове надлежности: 

- Развој система праћења медицинских средстава на тржишту – „surveillance“ .

- Успостављање система праћења медицинских средстава на тржишту и развој базе „surveillance“ медицинских средстава. 

Планирано је повећање броја стално запослених (за област праћења медицинских средстава на тржишту „surveillance“, као и регистрације медицинских средстава) у складу са новим иницијативама које се очекују у раду сектора у наредном периоду.

У Националном центру за информације повећање броја запослених  је неопходно како  би се успоставила боља ефикасност, односно како би се постигли рокови у одобравању промотивног материјала, узимајући у обзир мали број извршилаца који се бави одобравањем оглашавања. Такође, на пословима који се односе на праћење употребе лекова и фармакоекономских истраживања, пре свега промета и потрошње потребно је повећати број извршилаца. Додатно, у Националном центру за информације ће се у догледно време наставити са започетим пословима који се односе на међусобну заменљивост лекова (нова надлежност Агенције) и који ће бити веома обимни (пропис: Правилник о обрасцу и садржини лекарског рецепта, начину издавања и прописивања лекова). 

У Центру за хумане лекове повећан је број захтева за процене биолошких лекова, напредних терапија, које се стално развијају и клинички испитују у циљу увођења нових индикација. Затим све је већи број нових захтева за варијације, а постоји и значајан број заосталих варијација. Сем тога све је већи број захтева за проценом потенцијалне токсичности различитих супстанци у саставу лека, односно процена преклиничких података који се односе на спецификацију лека.

Једна од главних особености нашег фармацеутског тржишта јесте присуство великог броја генеричких лекова, чија се документација заснива на процени биолошке расположивости и биолошкој еквивалентности лека. У зависности од врсте фармацеутских облика, према стручним смерницама, различити су и захтеви за спровођење БЕ испитивања, што даље усложњава процене.

Будући да се на процени фармакодинамских и фармакокинетичких података, процени ефикасности и безбедности заснива и одређује индикационо подручје лека, дозирање, начин примене, као и режим издавања лекова (што се све даље реперкутује на доношење Листе лекова РФЗО), све процене су веома сложене и нису једнакообразне, документација је обимна и захтевају доста времена. У складу са напред наведеним потребно је повећање броја запослених У ЦХЛ.

У Управљању квалитетом послови који су успостављени или ће се тек успоставити, захтевају континуирано праћење и усаглашавање са новим смерницама које је СЗО публиковала током 2019, 2020. и 2021. године, а које се односе на управљање квалитетом у НРА. Поред наведеног, СЗО је након спроведеног бенчмаркинга дала препоруку за повећање броја запослених у организационој целини управљање квалитетом. Ова препорука према Правилнику о организацији и систематизацији радних места у Агенцији  из 2021. године није имплементирана. Послови у вези са координацијом активности  усаглашавања републичких админитсративних поступака Агенције (укупно 54 поступка) обављају се у Управљању квалитетом. Наиме према Закону о регистру административни поступака Регистар успоставља, али њиме и управља Агенција, односно Агенција ће бити одговоран за праћење ажурности и исправност података наведених у Регистру. Ова активност ће захтевати континуирани рад на имплементацији свих измена које се јаве  у пословним процесима Агенције, а како се буду мењали регулаторни оквири за рад Агенције у будућности. Такође, све веће акцентовање на примени прописа за заштиту података о личности и надзор над применом, а у склопу испуњења захтева стандарда 27001, захтева повећано ангажовање запослених у Управљању квалитетом.


У организационој јединици еРазвој и управљање информационим технологијама развојем и имплементацијом новог информационог система АДИС за лекове и медицинска средства базираног на дигиталној трансформацији пословних процеса, а развијеног у Microsoft SQL, ASP, C#  технологији, неопходно је повећати број запослених у еРазвој,  који би обављали послове програмирања и решавања ИТ захтева кроз одржавање система у дефинисаној технологији, обзиром да је и ЕРП и кадровски систем развијен у истој технологији и да је план да одржавање ЕРП система такође буде управљано од стране еРазвој и ИТ-а.  Овим би се повећала самосталност у одржавању АДИС и ЕРП система од стране запослених  еРазвоја и ИТ.  Повећање броја запослених у еРазвој и ИТ би омогућило да  постојећи  ИТ администратори обављају послове који се односе на ИТ администрацију и одржавање  рачунарске мреже и система и ИТ безбедности, нарочито из разлога увођења нових заштитних система и механизама (Cisco ASA uređaji, WAF Imperva, ESET Endpoint i Inspector и други), као и активирања ДР локације са опремом која је активна на тој страни, а која такође тражи администрирање, поред већ великог броја сервера које ИТ администратори администрирају са пратећим системима за backup, архивирање, рачунарске мреже итд, а програмери би обављали послове решавања ИТ захтева и апликационог одржавања информационих система.  Додатна чињеница је да се број корисника информационог система Агенције  повећао са 200 на преко 3000, да се број докумената у информационом систему након дигитализације повећао и 100 % са тенденцијом раста,  јер нови АДИС систем користи и фармацеутска индустрија, као и  Етички Одбор Србије и Агенција, а одржавање система обавља Агенција односно еРазвој и ИТ, што последнично доводи до потребе за повећањем ИТ стручњака у еРазвоју и ИТ и реорганизацијом послова у овој организационој јединици, нарочито узевши у обзир Стратегију дигиталног здравства РС која је у завршној фази усвајања у овој години, као и Акционог плана дигитализације здравства по коме треба у 2022. и 2023. години да се реализује интеграција система АДИС са свим инф.системима у здравству РС (РФЗО, Батут, МЗ, ЗУ...) у сегменту лекова и медицинских средстава.


У Ветеринарском сектору усвајањем Правилника о упису ветеринарског медицинског средства у регистар медицинских средстава за употребу у ветеринарској медицини појавила се потреба за повећањем броја запослених у сектору, који би се бавили формалном проценом као и суштинском проценом поднете документације. Присутна је и тенденција повећаног броја поднетих захтева за издавање дозволе за имунолошки лек (тј. за регистрацијом ветеринарских вакцина), као и у обновама, а такође и изменама и допунама (варијацијама) предходно издаваних решења. Период за време трајања пандемије Ковид 19, указао је да је потреба за новим запосленима  оправдана у сваком смислу, узимајући у обзир сложене околности рада.  Повећана је динамика долазних и излазних докумената а такође очекују се  измене прописа који уводе нове надлежности и дефинишу послове у организационој целини. 

Активности за остваривање циљева из Развојног плана 2019-2023.

Циљ бр. 5.7.1 Ојачавање у погледу броја запослених, пословних просторија и опреме НКЛ и Циљ бр. 5.7.2  - Јачање у области броја запослених просторија и опреме у другим организационим јединицама АЛИМС – Образовање запослених у вези са важећим прописима и стандардима потребним за њихове специфичне радне задатке
Активности:  У току 2022. године, спроводиће се  планиране едукације запослених у вези са важећим прописима и стандардима потребним за њихове специфичне радне задатке.  Спроводиће се активности општих и посебних обука. Такође, на основу анализа и годишњег састанка евалуације радиће се на унапређењу  планова за специфичне активности обуке. 

Методологија: Анализа едукативних активности на годишњем састанку евалуације запослених.  Израда годишњег Плана стручног усавршавања.  Спровођење обука (екстерних и интерних) и стручних усавршавања у складу са усвојеним планом.  

Параметри за праћење:  Степен реализације Плана стручног усавршавања.

Очекивани резултати: Побољшавање компетенција запослених. Унапређење услуга Агенције. 
Циљ бр. 5.11 –  Унапређење стручног развоја и утицај на побољшање услуга запослених  - Непрекидан развој стручних компетенција запослених у АЛИМС, путем едукација 

Активности:
· Непрекидан развој стручности и компетенција запослених у Агенцији, путем одговарајуће едукације, као и усвајања нових информација које могу да буду применљиве у даљем раду; Израда детаљних годишњих планова стручног развоја запослених у складу са практичним циљевима; 

· Спровођење анализе стручног развоја запослених;

· Спровођење анализе побољшања регулаторног учинка Агенције на основу образовања запослених ;

· Образовање запослених у вези са важећим прописима и стандардима потребним за њихове специфичне задатке и

· Стално побољшање планова за специфичне активности обуке,  како би се могли проценити и применити на њиховим радним местима.

Параметри за праћење: План стручног усавршавања запослених у Агенцији за 2022. годину; редовно праћење компетенција запослених; опис радног места (Job description); обједињена табела спроведених обука; извештај са годишњег састанка евалуације запослених, недељни, месечни и годишњи извештаји запослених као и посебне обуке нових запослених, запослених који су променили радно место као и запослених  за које је утврђено да требају да прођу кроз део или целу посебну обуку за радно место на којем се налазе. 

Методологија:  Анализа потреба и израда Плана стручног усавршавања. Спровођење едукација.  Праћење компетенције. Годишњи састанак евалуације. 
Параметри за праћење: Степен реализације годишњег  Плана стручног усавршавања.

Очекивани резултати:  Побољшање компетенција запослених. Унапређење квалитета услуга.
Циљ бр.5.12  - Побољшавање задовољства запослених 
Активности: У 2022. години, спроводиће се активности у вези са анализом задовољства  запослених, а приликом поступања резултати ових анализа ће бити узети у обзир.   Кроз процес евалуације а посебно кроз анализу годишњег састанка евалуације узимаће се у обзир сугестије и жеље запослених за интерном мобилности као и сви предлози. Водиће се рачуна у складу са Законом о спречавању злостављања на раду о заштити запослених од сваке врсте мобинга као и спречавању евентуалних сукоба. Запослени ће редовно бити обавештавани о свим својим правима и обавезама у складу са Колективним уговором у Агенцији и узимаће се у обзир захтеви репрезентативног  синдиката који су усмерени на побољшање положаја запослених а у складу са законском регулативом. 
Методологија:  Израда годишњих упитника о задовољству запослених и њихова анализа.  Припрема плана активности за побољшање задовољства запослених
Параметри за праћење: Попуњени упитници.  Мера у којој су спроведене активности са циљем повећања задовољства запослених. 
Очекивани резултат:  Повећан степен задовољства запослених. Већа продуктивност у раду.  
12. Предлог мера за делотворнији рад и економичније коришћење средстава Агенције
· И током 2022. године, у циљу постизања ефикаснијег рада и смањења времена неопходног за обављање свих дефинисаних   активности у оквиру једног процеса, а тиме и смањења трошкова рада и повећања квалитета у пружању услуга, неопходна је добра организација послова у Агенцији, боља повезаност свих пословних процеса  и боља искоришћеност расположивог стручног и техничког кадра. Ради постизања планираног квалитета у процесу извршавања поверених послова, потребно је наставити са документовањем свих процеса путем стандардних оперативних процедура, у циљу постизања траженог квалитета и у вези са тим, спровођења прописа и стандарда Европске уније. Документовањем свих процеса биће омогућена њихова боља међусобна повезаност. У оквиру праћења ефективности сваког процеса наставиће се са редовним извештавањем директора Агенције о раду сваке организационе целине. Наведени извештаји ће бити засновани на месечним извештајима извршилаца у свакој организационој целини, који се на крају месеца достављају руководиоцу. Додатна мера, која има за циљ унапређење ефикасности рада, јесте даљи развој методологије за управљање ризицима у свим пословним процесима у Агенцији, као и праћења кључних индикатора перформанси пословних процеса Агенције. На овај начин ће се умањити ризици и искористити прилике за унапређење  кључних активности пословних процеса Агенције.
·  Током наредне године наставиће се са унапређењем регулаторне перформансе Агенције, што ће бити засновано на анализи и примени смерница СЗО као и  спровођењу препорука СЗО, дефинисаних у оквиру извештаја након follow-up посете спроведене 2018. године у оквиру пројекта „Јачање регулаторног система Националних регулаторних ауторитета“ (Агенција и осталих институција које учествују у овом пројекту - Министарство здравља и Институт за јавно здравље „Др Милан Јовановић Батут“).
·  Биће настављен рад на усаглашавању постојећих законских и подзаконских аката, како би се створили сви потребни услови да се регулаторни процеси у Агенцији спроводе на начин који је хармонизован са међународним стручним смерницама. 
· Одржавањем акредитације НКЛ преко система Европског директората за квалитет лекова (EDQM) Савета Европе, као и националне акредитације од стране Акредитационог тела Србије, НКЛ ће одржати међународни кредибилитет и признавање у мрежи лабораторија Европе. Применом међународних стандарда стварају се услови за квалитетније обављање лабораторијских испитивања и постиже се значајније смањење трошкова и времена трајања процеса.

· У области едукације, посебна активност ће се одвијати на оспособљавању кадрова у вези са питањима свих система менаџмента имплементираних у Агенцији,  са посебним нагласком на систем менаџмента безбедношћу информација. Нарочита пажња биће посвећена обуци и интеграцији новозапослених у Агенцији у постојећи систем рада. 
· У 2022. години планира се организовање едукација за одговорна лица у фармаковигиланци, вигиланци вакцина и медицинских средстава. Ради остваривања бржег и ефикаснијег контакта са странкама посебна активност ће се одвијати на едукацији запослених у смислу развоја професионалног односа према клијентима и потпуне примене Кодекса понашања запослених (љубазност, брзина, комуникација, равноправност и друго.).

· Планиране су и едукације здравствених радника о надлежностима Агенције, као регулаторног тела, обавези пријављивања нежељених реакција на лекове и медицинска средства. Ове едукације су део јачања националног система за праћење и пријављивање нежељених реакција.

УПРАВНИ ОДБОР 

 АГЕНЦИЈЕ ЗА ЛЕКОВЕ И МЕДИЦИНСКА

 СРЕДСТВА СРБИЈЕ

Председник

У Београду, 14. децембра 2021. године

спец. др мед. Александар Шепетковски
Управљање људским ресурсима, процесима и очекивањима;


Учење и континуирана изградња капацитета;


Комуникација, сарадња и умрежавање и


Одрживост система.








Циљ бр. 1: Продубљивање доприноса приступу висококвалитетним, безбедним и ефикасним лековима и медицинским средствима на српском тржишту;





Циљ бр. 2: Омогућавање доступности лекова и медицинских средстава и њиховог безбедног и рационалног коришћења;





Циљ бр. 3: Активно учешће у хармонизацији законодавства у Републици Србији са прописима ЕУ у области лекова и медицинских средстава и стандардима Светске здравствене организације (СЗО);





Циљ бр. 4: Побољшање транспарентности и повећање спремности на деловање у кризним и хитним ситуацијама које представљају претњу по јавно здравље;





Циљ бр. 5: Јачање капацитета у складу са добрим регулаторним и праксама подршке, професионалним и научним захтевима.








1. Остваривање квалитета и веће ефикасности у извршавању свих поверених послова, са посебном пажњом усмереном ка остварењу квалитета у поступку евалуације документације о лековима у оквиру процедуре издавања дозвола (процена квалитета, претклиничке токсичности, клиничке ефикасности и безбедности, односно терапијске еквивалентности и постмаркетиншке безбедности лекова), у складу са регулаторним, стручним и научним упутствима ЕУ и другим прихваћеним стандардима у овој области; регистрације медицинских средстава (процена документације којом се доказује усаглашеност медицинских средстава са „CE“ знаком/српским знаком усаглашености) са основним захтевима за медицинска средства, у складу са  регулативом,  директивама и смерницама ЕУ из области медицинских средстава, као и другим прихваћеним стандардима у овој области.








2. Одржавање и стално побољшавање интегрисаног система менаџмента Агенције који чине: сертификовани системи менаџмента квалитетом (QMS - Quality Мanagement System) према захтевима стандарда ISO 9001, систем менаџмента  безбедношћу информација (Information Security Management System – ISMS) према захтевима стандарда ISO 27001, систем управљања заштитом животне средине (EMS - Environmental Management System) према захтевима стандарда ISO 14001 и акредитован систем менаџмента квалитетом у Националној контролној лабораторији према захтевима стандарда ISO/ IEC 17025.








3.  Обуке из области система менаџмента за све запослене у Агенцији, као посебан сегмент обуке за захтеве система менаџмента квалитетом који су сертификовани у Агенцији  





Циљ обуке за системе менаџмента руководилаца јесте да унапреде своја знања у вези са захтевима стандарда,  што би омогућило стално унапређење  пословнх процеса Агенције.





За  све запослене је неопходно да се спроведе  детаљна обука  за примену поступака система менаџмента, а који се односе на њихов посао.





У 2022. години планиране су следеће обуке:





 За ниво 1 – Ниво руковођења:





- Унапређење методологије управљања ризиком у Агенцији


-Евалуација перформанси пословних процеса и дефинисање кључних индикатора перформанси


- Безбедност информација АЛИМС, захтеви стандарда 27001





За ниво 2 – Ниво извршења послова


- Обука за интерне провераваче за захтеве стандарда 9001


- Безбедност информација АЛИМС, захтеви стандарда 27001





4.  Јачање кризног менаџмента  Агенције 





Циљ обуке за системе менаџмента руководилаца јесте да унапреде своја знања у вези са захтевима стандарда,  што би омогућило стално унапређење  пословнх процеса Агенције.





За  све запослене је неопходно да се спроведе  детаљна обука  за примену поступака система менаџмента, а који се односе на њихов посао.





У 2022. години планиране су следеће обуке:





 За ниво 1 – Ниво руковођења:





- Унапређење методологије управљања ризиком у Агенцији


-Евалуација перформанси пословних процеса и дефинисање кључних индикатора перформанси


- Безбедност информација АЛИМС, захтеви стандарда 27001





За ниво 2 – Ниво извршења послова


- Обука за интерне провераваче за захтеве стандарда 9001


- Безбедност информација АЛИМС, захтеви стандарда 27001





5. Јачање пројектног менаџмента  Агенције 





Циљ обуке за системе менаџмента руководилаца јесте да унапреде своја знања у вези са захтевима стандарда,  што би омогућило стално унапређење  пословнх процеса Агенције.





За  све запослене је неопходно да се спроведе  детаљна обука  за примену поступака система менаџмента, а који се односе на њихов посао.





У 2022. години планиране су следеће обуке:





 За ниво 1 – Ниво руковођења:





- Унапређење методологије управљања ризиком у Агенцији


-Евалуација перформанси пословних процеса и дефинисање кључних индикатора перформанси


- Безбедност информација АЛИМС, захтеви стандарда 27001





За ниво 2 – Ниво извршења послова


- Обука за интерне провераваче за захтеве стандарда 9001


- Безбедност информација АЛИМС, захтеви стандарда 27001





6. Имплементација програма СЗО „Јачање регулаторног система Националних регулаторних ауторитета“ кроз одржање и даље унапређење потврђеног нивоа зрелости регулаторног система





7. Унапређење услуга контроле квалитета лекова и техничке процене медицинских средстава у складу са стандардима Европске и Националне фармакопеје и другим прихваћеним стандардима у овој области








8. Унапређење надзора над тржиштем лекова и медицинских средстава 








9. Унапређење Националног система фармаковигиланце, фармаковигиланце ветеринарских лекова и система вигиланце медицинских средстава








10. Унапређење сарадње са РФЗО, коморама здравствених радника, здравственим установама и другим асоцијацијама здравствених радника








11. Припрема и објављивање листе међусобно заменљивих лекова  дефинисане у складу са Правилником о обрасцу и садржини лекарског рецепта, начину издавања и прописивања лека





12. Развој и унапређење савремених информационих технологија и електронског пословања  








13. Унапређење међународне сарадње и  повезивање Агенције са другим агенцијама и међународним асоцијацијама  








 14. Јачање кадровских капацитета  

